
লেখকের নিবেদন 


প্রথমেই আমার পরমারাধ্যশ্রীগুরুদেব কৃষ্ণকৃপাশ্রীমূর্ত শ্রীল অভয়চরণারবিন্দ 
ভক্তিবেদাস্ত স্বামী প্রভুপাদ-এর শ্রীচরণকমলে শতকোটি দণ্ডবৎ প্রণতি 
নিবেদন করছি। 
নমো ও বিষ্ুপাদায় কৃষ্ণপ্রেষ্ঠায় ভূতলে । 
শ্রীমতে ভক্তিবেদান্ত স্বামীন্‌ ইতি নামিনে ॥ 
নমস্তে সারস্বতে দেবং গৌরবাণী প্রচারিণে ৷ 
নির্বিশেষ শূন্যবাদী পাশ্চাত্যদেশ তারিণে ॥ 
সনাতন ধর্ম অত্যন্ত ব্যাপক এবং বিশাল । এই ধর্মের মধ্যে বিশ্বের 
সবকিছুই প্রত্যক্ষ এবং পরোক্ষভাবে নিহিত আছে। বেদ, উপনিষদ, 
ভগবদৃগীতা, অষ্টাদশ পুরাণ, মহাভারত, রামায়ণ এবং বৈষ্ঃব সাহিত্যের 
বিভিন্ন গ্রন্থে. সব ধরনের জ্ঞানই অর্তনিহিত আছে। কিন্তু এতসব গ্রন্থ 
বেশিরভাগ লোকের পক্ষেই পড়া, বোঝা এবং আত্মস্থ করা সম্ভব নয় । : 
একথা সত্য ব্যক্তিগতভাবে আমারও সব ধরনের বৈদিক শাস্ত্র গ্রন্থ 
পাঠ করার সুযোগ হয় নাই । যতটা সম্ভব পাঠ করেছি, তবে এখনও সব 
আত্মস্থ করার দুর্লভ সৌভাগ্য অর্জন করতে পারিনি । এজন্য এখনও 
পাঠ করে চলেছি। এই প্রক্রিয়ায় যে সামান্য জ্ঞান লাভ করেছি তার 
ফসল এই বইটি । আপাততঃ দশ খণ্ডে বিভক্ত এই বইতে দুই হাজার 
প্রশ্ন ও তার উত্তর সন্নিবেশ করা হয়েছে। ভবিষ্যতে বইটির আরও 


৫৮৩ 


পরিবর্ধন হতে পারে । তবে এই বইতে বেশিরভাগ প্রশ্ন ও উত্তর বৈষ্ঞব 
ধর্মের আলোকে করা হয়েছে। 

উল্লেখ্য যে, এই বইটি আমার সৃষ্ট কিছু নয়। বিভিন্ন প্রামাণিক 
পুথি-পুস্তকের সহায়তায় এর সংকলন করা হয়েছে, ক্ষেত্রবিশেষে হুবহু 
তথ্য তুলে ধরেছি । তবে এই বইতে কোন প্রশ্নের উত্তর সম্পর্কে কারও 
কোন সংশয় এবং সন্দেহ হলে উপযুক্ত তথ্য এবং শাস্ত্রীয় প্রমাণ দিয়ে 
প্রকাশকের কাছে পত্র লিখতে পারেন যাতে পরবর্তী সংস্করণে ভুল 
সংশোধন করা যায়। কারণ আমাদের লক্ষ্য হলো যে-কোন প্রশ্নের 
শাস্্ীয়ভাবে নির্ভুল উত্তর প্রদান । 

যেসব গৌঁড়িয় ভক্ত এই দীন-অভাজনকে এই ধরনের একটি বই 
সংকলনের জন্য কৃপাশীর্বাদ করেছেন তাদের মধ্যে ভাগবত প্রবর শ্রী 
প্রেমরতন গোস্বামী, ভাগবতপ্রবর শ্রী মুকুল পদ মিত্র, ভক্তপ্রবর শ্রী 
দীপক দেবনাথ, ভক্তপ্ববর শ্রীজয় দেবনাথ, ভক্ত প্রবর শ্রী কিশোর কুমার 
মণ্ডল, ভক্তপ্রবর শ্রী কালিদাস পাল (এ্যাডভোকেট), ভক্তপ্রবর শ্রী প্রণব 
চৌধুরী, ভক্তপ্রবর শ্রী সত্যরগ্রন সরকার, ভক্তপ্রবর শ্রী নিমাই বসু, 
ভক্তপ্রবর শ্রী হরিপদ দত্ত, ভক্তিন শ্রীমতি লক্ষ্মী রাণী দত্ত, ভক্তপ্রবর শ্রী 
নন্দদুলাল সাহা, ভক্তপ্রবর শ্রী অনিল দেবনাথ, ভক্তপ্রবর শ্রী রাখাল 
রাজা, ভক্তপ্রবর শ্রী সপ্য় মোদক, ভক্তপ্রবর শ্রী চন্দন পোদ্দার, 
ভক্তপ্রবর শ্রী কৌশিক দাসাধিকারী, ভক্তপ্রবর শ্রী সনাতন দাস 

প্রশ্ন : ১৩৬২ ॥ আমাদের এই পৃথিবীর নিচে নাকি আরোও সাতটি 
লোক আছে? এগুলি কি কি? সেখানে কারা বসবাস করেন? 
উত্তর : শ্রীমদ্‌ ভাগবত (৫/২৪/৭) অনুযায়ী এই জড় পৃথিবীর নিচে 
সাতটি লোক আছে। এগুলো হল : অতল, বিতল, সুতল, তলাতল, 
মহাতল, রসাতল এবং পাতাল । এইসব লোকে অসুর এবং নাগগণ 
বসবাস করে । 

প্রশ্ন : ১৩৬৩ ॥ ভগবান শ্রীকৃষ্ণের নাকি একধরনের প্রিয় 
খাদ্যের নাম অনঙ্গগুটিকা | এটি কিভাবে তৈরী করা হয়? 

উত্তর : শ্রীগোবিন্দ লীলামৃতম নামক এক গ্রন্থ অনুযায়ী 
অনঙ্গগুটিকা হল ভগবান শ্রীকৃষ্ণের একধরনের প্রিয় খাদ্য। শর্করার 
(চিনি অথবা মিশ্রি) সাথে ক্ষীর ও কর্পর, চাল, নারিকেল, জাতিফল, 
লবঙ্গ ইত্যাদি গোল মরিচসহ পেষণ (বাটিয়া) করে রম্তা ও এলাচিসহ 
ঘি দ্বারা পাক করতে হয় । 

প্রশ্ন : ১৩৬৪ ॥ মৃত্যুর সময় কার ভগবৎ স্মৃতি আসে? 

উত্তর : প্রচুর সৌভাগ্য না থাকলে, নিরপরাধ চিত্ত না 
হলে--কখনও জীবের মৃত্যুকালে ভগবৎ স্মৃতি আসে না । মরণ সময়ে 
খার মুখে শ্রীনাম উচ্চারিত হয় বুঝতে হবে যে তিনি কৃতার্থতা লাভ 
করেছেন। 

প্রশ্ন : ১৩৬৫ ॥ অন্নকূট উৎসব কি?. 

উত্তর : অন্ন বলতে এখানে শুধু ভাত বুঝায় না। চর্বয, চ্ষ্য, লেহ্য, 
পেয় ইত্যাদি ভোজনদ্রব্য বুঝায় । আর কৃট বলতে পর্বত বুঝায় । 
কাজেই সাধারণ কথায় অননকূট বলতে অনের পর্বত বুঝায় । . 

শ্রীমথুরা মণ্ডলের অন্তর্গত শ্রীগিরি গোবর্ধনের পাদদেশে ভগবান 
শ্রীকৃষ্ণ কর্তৃক প্রবর্তিত গোবর্ন পূজার সময় প্রদত্ত ভোগ রাশি বুঝায়। 
শ্রীমন্‌ মাধবেন্দ্র পুরীপাদ শ্রীগোপালজীকে প্রকট করে পুনরায় এই 
উৎসব প্রবর্তন করেছিলেন । সেই সময় থেকে আজ পর্যন্ত এই অন্নকূট 
উৎসব চলে আসছে । 

প্রশ্ন : ১৩৬৬ শ্রীল ব্যাসদেবের একনাম নাকি অপান্তরতমা । 
ঠিক কি? 

উত্তর : এ 
শ্রীনারায়ণ “ভো” শব্দ উচ্চারণ করলে তা থেকে এই খষির জন্ম হয়। 
ভগবান তীকে প্রতি মন্বত্তরে (৭১ চতুর্যুগ ₹ ১ মন্বস্তর) আবির্ভূত হয়ে 
বেদ. বিভাগ করতে আদেশ করেন। (মহাভারত শাস্তিপর্ব ৩৪৯ 
অধ্যায়)। 

প্রশ্ন : ১৩৬৭ ॥ আয়ানগোপ যিনি শ্রীরাধার স্বামী ছিলেন তার 
সম্পর্কে জানতে চাই। | 

উত্তর : অতি সংক্ষেপে বলছি। আয়ানগোপ ছিলেন শ্রীরাধার পতি 
স্মন্য (অর্থাৎ লোকাচারে পতি)। তার আসল নাম অভিমন্যু ৷ 
পিতা_গোল (বৃক) ও মাতা-জটালা । বোনের নাম কুটিলা । ইনি 
যুঁশোদার মামার পুত্র ছিলেন । 

প্রশ্ন : ১৩৬৮ ॥ অর্থ বলতে কি বুঝায়? 

উত্তর : পুজার জন্য দুর্বা, অক্ষত (আতপ চাল), চন্দন ও পুষ্প 
মিশ্রিত জল বুঝায় । 

প্রশ্ন : ১৩৬৯ ॥ অর্ধ্য বলতে কি বুঝায়? 

উত্তর : পুজার উপযোগী তিল, সর্ধপ (সরিষা), পু-প, গন্ধ, দুর্বা, 
অক্ষত (আতপ চাল), যব এবং কুশাগ্র_এই আটটি দ্রব্যকে একত্রে 

অর্থ্য বলা হয় । মতান্তরে ফলের সাথে দধি, অক্ষত, কুশগ্র, ক্ষীর, দুর্বা, 
মধু এবং যব ইত্যাদির সমষ্টিকেও অর্ধ্য বলা হয় । 

প্রশ্ন : ১৩৭০ ॥ শ্রীভগবানের অষ্ট ধাতুর মূর্তি আছে। এই অষ্ট 
ধাতুগুলি কি কি? 

উত্তর : স্বর্ণ, রূপা, তামা, পিতল, কাসা, সীসা, রাং এবং 
লোহা--এই হল আটটি ধাতু যা বারা অনেকে ভগবানের শ্রমূর্তি বানিয়ে 
থাকেন। মায়াপুর ইস্কন মন্দিরের পঞ্চতত্তের শ্রীমূর্তিসমূৃহ এই অষ্ট 
ধাতু ছারা নির্মিত। 

প্রশ্ন : ১৩৭১ ॥ ভগবানের অষ্টকালীন কীর্তন করা হয়। এই 
অষ্টকাল কি কি? 

উত্তর : ভগবানের স্মরণ ও ভক্তিযাজনের জন্য দিন ও রাত্রিকে 
আটভাগে ভাগ করে ভক্তগণ তীর লীলা চিস্তা করেন। অষ্টযামই 
অষ্টকাল। এগুলো হল : নিশাস্ত, প্রাতঃ, পূর্বাহ্, মধ্যাহ্ু, অপরাহ্‌, 
সায়াহ্, প্রদোষ এবং নৈশ । মধ্যাহ্ন এবং নৈশকাল বার দণ্ড (১ দণ্ড - 
২৪ মিনিট) এবং অপরাপর সবগুলির প্রত্যেকে ছয় দণ্ড পরিমাণ ধরা 
হয় । শ্রীগোপাল গুরু গোস্বামীর মতে নিশাস্ত, পূর্বাহ্, অপরাহ্ন এবং 
প্রদোষ__এই চারটি প্রত্যেকের তিন ঘণ্টা; প্রাত এবং সায়া দুই ঘণ্টা 
এবং মধ্যাহ্ন ও নৈশ লীলা প্রত্যেকের জন্য চার ঘণ্টা । 

প্রশ্ন : ১৩৭২ ॥ অষ্ঠ আবরন কি? 

উত্তর : মাটি, জল, বায়ু, অগ্নি, আকাশ, অহঙ্কার, মহত্তত্ব এবং 
প্রধান_-এই হল আটটি আবরন। 

প্রশ্ন : ১৩৭৩ ॥ অষ্ট দিক্পাল কাদেরকে বলা হয়? 

উত্তর £ ইন্দ্র, অগ্নি, যম, নির্বতি, বরুন, রায়, সোম; এবং 
ঈশান-_ক্রমশঃ পূর্বদক থেকে ঈশান কোন্‌ পর্যন্ত অবস্থানকারী এই 
আটজনকে অষ্ট দিক্‌পাল বলা হয় । 

প্রশ্ন : ১৩৭৪ ॥ ভগবান শ্রীকৃষ্ণের আটজন প্রধানা স্ত্রী ছিলেন । 
তাদের নাম কি কিঃ 

উত্তর : সর্ব শ্রীমতি রুঝ্মিনী, সত্যভামা, জাম্ববতী, কালিন্দী, শৈব্যা, 
জদ্বা, কৌশল্যা এবং মাদ্্রী--এই আটজন ছিলেন ভগবানের মহিষী । 

এদের মধ্যে রক্মিনী এবং সত্যভামাই ছিলেন প্রধানা । এশ্বর্ষে রুঝ্সিনী 
এবং সৌভাগ্যে সত্যভামা । 

প্রশ্ন : ১৩৭৫ ॥ বৈষ্ঞবরা অনেক সময় একাদশী ত্যাগ করে 
মহাদ্বাদশীতে ব্রত পালন করেন । এরূপ নাকি আটটি মহা ছ্বাদশী 
আছে । এদের নাম কি কি? 

উত্তর : অষ্টমহাদ্বাদশী হল : উন্মিলিনী, বঙ্জুলী, ত্রিস্পৃহা, 
পক্ষবদ্ধিনী, জয়া, বিজয়া, জয়ন্তী ও পাপনাশিনী । 

প্রশ্ন : ১৩৭৬ ॥ অষ্টবিধা ভক্তি কি? 

উত্তর : ভক্তিসন্দর্ড গ্রন্থ (২৪৭) অনুযায়ী অষ্টবিধা ভক্তি হল 
নিমরূপ_ 

১. ভক্তজন বাৎসল্য, ২. পুজাবিষয়ে অনুমোদন, ৩. ভগবৎ কথা 
শ্রবনে প্রীতি, ৪. স্বর-নেত্রাদির বিকার, ৫. ভগবানের প্রীতির জন্য নৃত্য, 
৬. ভগবদর্থে দন্ত ত্যাগ, ৭. নিজে নিজে অঙ্চন এবং ৮. বিষ্দুকে 
জীবিকা না করা। 

প্রশ্ন : ১৩৭৭ ॥ শ্রীব্যাসদেব নাকি ১৮টি পুরান রচনা 
করেছেন । এগুলো কি কি তা জানতে চাই। 

উত্তর : এই অষ্টাদশ পুরানের নাম হল : ব্রহ্ম পুরান, পদ্ম পুরান, 
বিষ্ণু পুরান, শিব পুরান, লিঙ্গ পুরান, গরুড় পুরান, নারদীয় পুরান, অগ্নি 
পুরান, স্কন্দ পুরান, ভবিষ্য পুরান, ব্রহ্ম বৈবর্ত পুরান, মার্কণ্ডয় পুরান, 
বামন পুরান, বরাহ পুরান, কৃর্ম পুরান, মৎস পুরান, ব্রহ্ষমাণ্ড পুরান এবং 
ভাগবত পুরান । 

প্রশ্ন : ১৩৭৮ ॥ রাধা-কৃষ্ণের সখীদের মধ্যে কাদেরকে অসম 
স্লেহা সখী বলা হয়? 

উত্তর : নিজের পক্ষের সখীগণের যুথেশ্বরী অপেক্ষা শ্রীকৃষ্ণে এবং 
শ্রীকৃষ্ণ অপেক্ষা যুথেশ্বরীতে বেশী গ্নেহ থাকলে তাদেরকে অসম ম্নেহা 
সবী বলা হয়। যুথেশ্বরীর প্রতি পূর্ণ ঘ্নেহ অথচ শ্রীকৃষ্ণে তা অপেক্ষাও 
কিছু অধিক গ্নেহ করলে সেই সী শ্রীহরি ম্নেহাধিকা হন। যেমন 
ধনিষ্ঠা । আবার কিছু সখী আছেন যারা শ্রীকৃষ্ণ থেকেও কিঞ্চিৎ অধিক 

স্নেহ যুখেশ্বরীতে (শ্রী রাধিকাতে) প্রকাশ করেন । তীরা প্রিয় সবীতে 
গ্নেহাধিকা হন। রাধাকৃষ্ণের প্রাণ সখী ও নিত্য সবীগণই অসমম্নেহা 
সখীর উদাহরণ (বিস্তারিত জানতে চাইলে আমার সংকলিত শ্রী শ্রী 
রাধাতত্্ব বইটি দেখুন)। 

প্রশ্ন : ১৩৭৯ ॥ অস্ূয়া বলতে কি বুঝায়? 

উত্তর : অন্যের সৌভাগ্যে ও গুনাদিহেতু উন্নতিতে যে বিদ্বেষ 
প্রকাশ করা হয় তাকে অসুয়া বলে। এখানে ঈর্ষা, অনাদর, 
আক্ষেপ,গুণসমূহে দোষারোপ, অপবাদ, বক্রদৃষ্টি এবং ভ্রভঙগী প্রকাশিত 
হয়। 

প্রশ্ন : ১৩৮০ ॥ ভগবদ্‌ বহির্মুখ এবং ভগবদ্‌ বিদ্বেষী কি একই 
বিষয় বুঝায়? 
উত্তর : মলিন চিত্তের অধিকারী লোক দুই ধরনের হয় : ভগবদ্‌ 
বহি্মুখ এবং ভগবৎ বিদ্বেধী ৷ ভগবৎ বহিূর্খ লোক আবার দুই রকমের 
হয় ১.১. ভগবানের দর্শন লাভ করেও বিষয়ে অভিনিবিষ্ট হয় । ২. 
ভগবানকে অবজ্ঞা করে । 

আবার ভগবদ্‌ বিদ্বেষী লোকও দুই প্রকার হয় । 

€) ভগবানের সৌন্দর্য এবং মাধুর্য গ্রহণ করেও তাতে ' 

অরুচিবশত দ্বেষ পরায়ন হয় । যেমন কালযবন ছিল । 

(7) ধনুর্যজ্ঞে আগত কংসের মলুবীরগণ এরূপ ছিল । 

প্রশ্ন : ১৩৮১ ॥ কার্তিক মাসে আকাশদীপ আমরা দেই। 
আবার ভগবান দামোদরকে দীপ দেখাই । এই দীপ দেখানোর জন্য 
কোন মন্ত্রকি আছে? থাকলে বলবেন। 

উত্তর : হ্যা আছে। মন্ত্রী হল : দামোদরায় নভসি তুলায়াং 
লোলয়া সহ। প্রদীপং তে প্রযচ্ছামি নমোহনত্তায় বেধসে । 

প্রশ্ন : ১৩৮২ ॥ আজ্ঞা মালা কি? 

উত্তর : শ্রীভগবদ্‌ বিগ্রহ থেকে স্বতঃপতিত (আপনা-আপনি পড়ে 
যাওয়া) প্রসাদী মালাকে আজ্ঞা মালা বলে । শ্রীজগন্নাথদেবের এরূপ 

প্রসাদী মালা শ্রীল ভক্তি সিদ্ধান্ত সরস্বতী ঠাকুর তার জন্মের সামান্য কিছু 
কাল পরেই পেয়েছিলেন । 

প্রশ্ন : ১৩৮৩ ॥ আঠার নালা কি? 

উত্তর : শ্রীপুরীধামের উত্তরপ্রান্তে মধুবিলের উপরিভাগে আঠারটি 
খিলানযুক্ত সেতুকে আঠার নালা বলা হয়। প্রবাদ আছে মহারাজ 
ইন্দ্রদ্যু্ম নিজের ১৮ জন পুত্রকে নদীগর্ভে বলি দিয়ে এই সেতু নির্মাণ 
করেন। অন্যমতে-_রাজা মৎসকেশরী এর নির্মাতা। এই সেতু ২৯০ 
ফিট লম্বা এবং সপার্ষদ শ্রীগৌরাঙ্গের পদ দ্বারা পবিত্র । 

প্রশ্ন : ১৩৮৪ ॥ দ্বাদশ আদিত্য কাদেরকে বলা হয়? 

উত্তর : কশ্যপমুনির পত্রী অদিতির গর্ভজাত বারজন্‌, পুত্রকে 
একত্রে দ্বাদশ আদিত্য বলা হয়। শ্রীমদ্‌ ভাগবত (৬/৬/৩৯) মতে এরা 
হলেন : বিবস্বান, অর্ধমা, পৃষা, তৃষ্টা, সবিতা, ভগ, ধাতা, বিধাতা, 
বরুল, মিত্র, শক্র এবং উরুক্রম । স্কন্দ পুরানে এদেরকে বার মাসের 
সাথে সঙ্গতি রেখে নামকরণ করা হয়েছে। অর্ধমা (বৈশাখ), বিবস্বান 
(জৈষ্ঠ), অংশুমান (আষাঢ়), পর্জন্য (শ্রাবন), বরুন (ভাদ্র), ইন্্ 
(আশ্বিন), ধাতা (কার্তিক), মিত্র (অগ্রহায়ন), পৃষা (পৌষ), ভগ মোঘ), 
তৃষ্টা ফোল্ুন) এবং বিষ্কু (চৈত্র)। 

প্রশ্ন : ১৩৮৫ ॥ শাস্ত্রে আর্ধাবত্ত নামক স্থানের উল্লেখ দেখি । 
এই আর্ধাবত্ত আসলে কি? 

উত্তর : শ্রীমদ্‌ ভাগবতে (৯/৬/৫) বলা হয়েছে মনুর মতে আর্যাবস্ত 
বলতে পূর্ব ও পশ্চিম সমুদ্র পর্যস্ত বিস্তৃত এবং উত্তর-দক্ষিনে দুই গিরির 
মধ্যবর্তী স্থানকে বুঝায় । শাস্ত্রকার মেথাতিথি এবং কুলুকের মতে 
হিমালয় এবং বিন্ধ্যপর্বতের মধ্যবর্তী উত্তর ভারত হল আর্াবস্ত। 

প্রশ্ন : ১৩৮৬ ॥ আলবন্দার কাকে বলা হতো? 

উত্তর : বৈষ্ঞব মহাজন শ্রী যামুনাচার্যের এক নাম ছিল আলবন্দার | 
ইনি বিশিষ্ট অদ্বৈতবাদের প্রধান সমর্থক ছিলেন। তামিল ভাষায় 
আলবন্দার শব্দের অর্থ হল রক্ষাগত গুরু । এঁর রচিত স্তোত্ররত্ব থেকে 
গৌড়ীয় গোস্বামীগণ অনেক কিছু উদ্ধার করেছেন । 

প্রশ্ন : ১৩৮৭ ॥ আমরা দেখি ভক্তরা পরস্পর আলিঙ্গন করেন । 
এই আলিঙ্গনের প্রকারভেদ আছে কি? 

উত্তর : গ্রীতিপূর্বক একে অপরের অঙ্গে মিলনকে আলিঙ্গন বলে। 
আলিঙ্গন সাত ধরনের হয় : ১. আমোদ, ২. মুদিত, ৩. প্রেম, ৪. 
মানস, ৫. রুচি, ৬. মদন এবং ৭. বিনোদ । 

প্রশ্ন : ১৩৮৮ & শ্রীভগবান বলেছেন তিনি একসময় গীতার 
জ্ঞান বিবস্বানকে দিয়েছিলেন এবং বিবস্বান আবার ইক্ষাকুকে 
দিয়েছিলেন । এই ইক্ষাকু কে? 

উত্তর : শ্রীমদ্‌ ভাগবত (৯/৬/৪) অনুযায়ী বৈবস্বত মনুর হাচির 
সময় তার নাক থেকে ইক্ষাকু জন্ম লাভ করেন । তিনি সূর্য্য বংশের 
প্রথম রাজা ছিলেন । একসময় তিনি বশিষ্ঠ মুনির সাথে জ্ঞানগর্ভ 
আলোচনা করে যোগবলে দেহ ত্যাগ করেছিলেন 

প্রশ্ন ১৩৮৯ & পরীক্ষিত মহারাজের কতজন পুত্র ছিল? 
পরীক্ষিতের মৃত্যুর পর এদের মধ্যে কে রাজা হয়ে ছিলেন? 

উত্তর : শ্রীমদ্‌ ভাগবত (১/১৬/২) অনুযায়ী মৎসদেশের রাজা 
বিরাটের পুত্র উত্তরের কন্যা ইরাবতী ছিলেন পরীক্ষিত মহারাজের স্ত্ী। 
তীর গর্ভে জনমেজয়, শ্রুত সেন, ভীমসেন এবং উগ্রসেন নামে চারজন 
পুত্র জন্মে । এদের মধ্যে পরীক্ষিতের মৃত্যুর পর জনমেজয় রাজা হয়ে 


উত্তর : হাট-বাজারে বিভিন্ন দোকানীরা যে সব শস্যকনা ফেলে 
দেন বা পরিত্যাগ করেন সেগুলো সংগ্রহ করে জীবন নির্বাহের উপায়কে 
উগ্থৃবৃত্তি বলা হয় । 

প্রশ্ন : ১৩৯১ ॥ উত্তরায়ন এবং দক্ষিনায়ন কি? 

উত্তর : সাধারণত মৃত্যুর পর জীবের উত্ধ্বগতির উপায় স্বরূপ 
দুইটি পথ আছে। একটি হল উত্তরায়ন (দেবযান) এবং অন্যটি 
দক্ষিনায়ন (পিতৃযান)। দেবযান পথে যে সব যোগী অথসর হন তারা 
ব্র্লোকে গমন করেন । আর পিতৃযানের যোগী চন্দ্রলোকে গমন 

করেন। ব্রহ্মলোকের যাব্রিগণের আপাতত পুনরায় এই জড় পৃথিবীতে 
ফিরে আসতে হয় না। আর চন্দ্রলোকে গমনকারীরা বিভিন্ন ধরনের 
ভোগ বাসনা চরিতার্থ করে ভোগের অবসান হলে পুনরায় জড় পৃথিবীতে 
ফিরে আসেন। 

প্রশ্ন : ১৩৯২ ॥ উদ্ভব কে ছিলেন? 

উত্তর : অতি সংক্ষেপে বলা যায়, উতদ্তব ছিলেন এক অর্থে ভগবান 
শ্রীকৃষ্ণের সখা এবং মন্ত্রনাদাতা । তিনি বসুদেবের ভাই দেবভাগের পুত্র 
ছিলেন । তীর মায়ের নাম কংসা । উত্তব বৃহস্পতির শিষ্য ছিলেন । 

প্রশ্ন : ১৩৯৩ ॥ উন্মিলিনী মহাদ্বাদশী কি? 

উত্তর : একাদশী তিথি দিন ও রাত্রি (৬০ দ) ব্যাপী থেকে 
পরদিন কিছুটা নির্গত হলে-_অর্থাৎ সামান্য কিছুক্ষণ থাকলে এ 
ঘাদশীকে উন্মিলিনী মহাদ্াদশী বলে । যেমন দশমী ৫৫/ ২ দণ্ড, পরদিন 
একাদশী ৬০ দণ্ড এবং পরদিন একাদশী ২/১ দণ্ড আছে । এই অবস্থায় 
একাদশী মিশ্রা দ্বাদশীকে উন্মিলিনী মহাছাদশী বলা হয় । 

প্রশ্ন : ১৩৯৪ ॥ গৌরলীলায় উপগোপাল কারা এবং এদের 
সংখ্যা কতজন ছিলেন? 

উত্তর : শ্রী গৌরলীলায় শ্রীমন্‌ নিত্যানন্দ প্রভুর প্রধান প্রধান 
পার্ষদগণ সাধারণত গোপাল নামে পরিচিত। এঁদের সাথে সম্পর্কযুক্ত 
বিশিষ্ট মহাজনগণ উপগোপাল নামে অভিহিত । যেমন নবদ্বীপের 
মুকুন্দানন্দ পণ্ডিত এরূপ একজন উপগোপাল ছিলেন। এদের সংখ্যা 
বার জন । 

প্রশ্ন : ১৩৯৫ ॥ উপানন্দ কে ছিলেন? 

উত্তর : ভগবান শ্রীকৃষ্ণের জ্যেঠা ছিলেন । এঁর অঙ্গকাস্তি শুক্লারুন, 
দাড়ি দীর্ঘ, বস্ত্র হরিত্বর্ণ ছিল । তীর পত্রীর নাম তুঙ্গী (তুলা) ছিল। 
পুত্রের নাম ছিল সুভদ্র । 

প্রশ্ন : ১৩৯৬ ॥ উপবাস বলতে কি বুঝায়? 

উত্তর : সব ধরনের পাপ থেকে বিরত থেকে গুণসহ অবস্থানের 
নাম হল উপবাস । অর্থাৎ যাতে কোন প্রকার ভোগই থাকে না তাকে 

উপবাস বলা হয়। ভোগ শব্দে এখানে গন্ধ, ভূষণ, বসন, মাল্য, 


দশবিধ বিষয় বুঝায় । মূলত বিষ্ট্ুতত্রে কোন বিগ্বহের ধ্যান, জপ, কথা 
এবং কীর্তনাদিই উপবাস দিনে আশ্রয়নীয় গুণ । + 

প্রশ্ন : ১৩৯৭ ॥ একাদশী দিনে কি শ্রাদ্ধ করা যায়? 

উত্তর : শ্রী হরি ভক্তি বিলাস গ্রন্থ (১২/৬৯-৭২) অনুযায়ী একাদশী 
অথবা কোন উপবাস দিনে নৈমিত্তিক বা শ্রাদ্ধ উপস্থিত হলেও সেই দিন 
ত্যাগ করে তার পরের দিন শ্রাদ্ধ করতে হবে । একাদশী দিনে শ্রাদ্ধ 
করলে দাতা, ভোক্তা এবং প্রেত_এই তিনজনই নরকগামী হবে। 
বৈষ্ঞব পিতৃগণও শ্রী বিষ্ু দিনে শ্রাদ্ধান্ গ্রহণ করতে প্রস্তুত থাকেন না । 

প্রশ্ন £ ১৩৯৮ ॥ বিষ্ুর উপাসক কত ধরনের এবং কি কি? 
তাদের গতি কিরূপ হয় । 

উত্তর : বিষ্ট্ুর উপাসক চার ধরনের হয় : ১. কেবল-এশ্বর্য 
অনুভবী, ২. ০:৮৯: অনুভবী, ৩. এ্বরষ-মিশ্র-মাধূর্য অনুভবী 
এবং 8. কেবল অনুভবী । 

এঁদের প্রাপ স্থান যথাক্রমে ১. বৈকুষ্ঠ, ২. মহাবৈকুণ্ঠ, পরব্যোম, 
গোলোক, ৩. মথুরা ও দ্বারকা এবং ৪. শ্রীবৃন্দাবন । 

প্রশ্ন : ১৩৯৯ ॥ ভগবান নাকি একযুগে ইন্দ্রের ছোটভাই রূপে 
আবির্ভূত হয়েছিলেন । এই সময় তিনি কি নামে অভিহিত হন? 

উত্তর : সত্যযুগে কশ্যপমুনি এবং তীর স্ত্রী অদিতির পুত্র রূপে 
প্রথমে ইন্দ্র জন্ম নেন। পরে শ্রীবামনদেব নামে ভগবান তাদের পুত্র 
রূপে আবির্ভূত হন । ইন্দ্রের কনিষ্ঠ হওয়ায় ভগবান বামনদেবকে উপেন্দ্ 
বলা হয়। হরিবংশ অনুযায়ী__ইন্দ্রেরও উপরে পরম মাহাত্ের সাথে 
বিরাজমান বলে তীর নাম উপেন্দ্র । 

প্রশ্ন : ১৪০০ ॥ ওড়ন ষষ্ঠী কি? 

উত্তর : পুরীধামে অগ্রহায়ন মাসের শুরুপক্ষের ষষ্ঠী তিথিতে 
শ্রীজগনাথদেব নুতন শীতবস্ত্র পরিধান করেন । এজন্য এই তিথি ওড়ন 
যষ্ঠি নামে খ্যাত । 


৫৯৩ 
বৈষ্তব প্রদীপ ॥ ৯ম খণ্--৩ 


প্রশ্ন : ১৪০১ ॥ ও এই মঙ্গলবাচক প্রণব দ্বারা কি বুঝায়? 

উত্তর : শ্রীগোপাল তাপনী উপনিষদ অনুযায়ী ও এর মধ্যে অ- 
কার, উ-কার, ম-কার এবং অর্চন্দ্র_-এই চারটি অংশ আছে । এই চার 
অংশে রাম, প্রদ্যুম, অনিরুদ্ধ এবং শ্রীকৃষ্ণ ব্যুহ বর্তমান । সৃষ্টি শক্তি, 
পালনীশক্তি এবং নাশিনী শক্তির শক্তিমান হলেন ওঁ-এই প্রণব । 

প্রশ্ন : ১৪০২ ॥ কংসের জন্ম কিভাবে হয়েছিল? 

উত্তর : কংস হলেন মথুরা অধিপতি উগ্বসেনের পুত্র ৷ উগ্ৰসেনের 
স্ত্রী পদ্মা রজস্বলা (খতুমতী) অবস্থায় সুযামুন পর্বত দর্শন করতে গেলে 
সেখানে সৌভপতি দানব দ্রুমিল উগ্রসেনের রূপ ধারণ করে এসে তার 
সাথে সহবাসে মিলিত হয় । এ থেকেই কংসের জন্ম হয় । অর্থাৎ কংস 
উগ্রসেনের শৌক্র জন্মের পুত্র নয় বরং কানীন পুত্র বলা যায় । 

পূর্যযুগে এই কংস অসুর হিরনাক্ষ্যের ছেলে কালনেমি ছিল । তখন 
সে ভগবান শ্রী নৃসিংহ দেব কর্তৃক নিহত হয় । দ্বাপর যুগে কংস হিসাবে 
জন্ম নেয় । কংস মগধের রাজা জরাসন্ধের দুই মেয়ে অস্তি এবং প্রান্তিকে 
বিয়ে করেছিলেন । 

প্রশ্ন : ১৪০৩ ॥ কপালমোচন মহাদেব কে এবং তিনি কোন্‌ 
স্থানে অবস্থান করেন? 

উত্তর : পুরীধামের শ্রীজগন্নাথ দেবের দ্বারপাল রূপে পঞ্চ শিবমূর্তির 
অন্যতম শ্রী মন্দিরের দক্ষিন দরজার নিকটে এই মহাদেব বিরাজমান । 
প্রবাদ এই যে পূর্বে ব্রহ্মার পাঁচটি মস্তক (মাথা) ছিল । কোন কারণে 
মহাদেব একটি মস্তক ছেদন করলে এ মস্তকটি তার হাতে সংলগ্ন হয়ে 
পড়ে । তিনি বিভিন্ন জায়গায় এ মস্তক হাতে নিয়ে ভ্রমণ করে কোথায়ও 
আশ্রয় না পেয়ে সবশেষে শ্রীজগন্নাথ দেবের শরণ নেন এবং তার কৃপায় 
ব্রহ্ম হত্যার দোষ থেকে মুক্ত হন। এই জন্য তিনি কপাল মোচন নাম 
ধারণ করে শ্রী পুরীধামে অবস্থান করছেন । 

প্রশ্ন : ১৪০৪ ॥ কপালবিদ্ধা একাদশী কি? 

উত্তর : দশমী তিথি যদি রাত্র ১২টার পরও সামান্য থাকে তবে 
পরবর্তী একাদশীর সাথে এর কপাল বেধ হয় । এই একাদশীকে কপাল 

বিদ্ধা একাদশী বলে শ্রী নিবার্ক সম্প্রদায়ের বৈষ্তবরা এই একাদশী 
ত্যাগ করে দ্বাদশীতে উপবাস করেন । 

প্রশ্ন : ১৪০৫ ॥ কয়াধুর পরিচয় কি? 

উত্তর : অতি সংক্ষেপে বলা হল : কয়াধু ছিলেন জন্তাসুরের কন্যা, 
অসুর রাজ হিরন্যকশিপুর পত্রী এবং মহাভাগবত প্রহাদের মাতা । 

প্রশ্ন : ১৪০৬ ॥ আমরাতো নাপিতের কাছে চুল এবং দাড়ি 
কামাই । ভগবান শ্রীকৃষ্ণের কি কোন নির্দিষ্ট নাপিত ছিল? থাকলে 
তার নাম কি ছিল? 

উত্তর : শ্রী রাধাকৃষ্ণগনোদ্দেশ দিপীকা গ্রন্থ (পরিশিষ্ট) অনুযায়ী 
শ্রীকৃষ্ণের কেশ পরিচর্যার জন্য দুইজন নাপিত ছিলেন। তাদের 
একজনের নাম ছিল কর্পূর এবং অন্যজনের নাম কর্পর-সুগন্ধ । 

প্রশ্ন : ১৪০৭ ॥ শ্রীভগবানে কর্ম-অর্পন বা কর্ম-সমর্পন বলতে 
কি বুঝায়? 

উত্তর : দেহ, বাক্য ও মন ছারা, বুদ্ধি ও চিত্তবৃত্তি দ্বারা কৃত 
কর্মসমূহ অথবা নিজের দৈহিক এবং ব্যবহারিক যাবতীয় কৃতকর্ম 
শ্রীবিষ্কুর উদ্দেশ্যে সমর্পণ করাকে কর্ম-অর্পন বুঝায় । এখানে লৌকিক 
এবং বৈদিক এই উভয় ধরনের কর্ম সমর্পণের ব্যবস্থা রয়েছে। 

প্রশ্ন :১৪০৮ ॥ কল্প বলতে কি বুঝায়? কল্প গণনা কিভাবে করা 
হয়? 

উত্তর : ব্রহ্মার এক দিবস বা একদিনকে কল্প বলা হয়। ব্রহ্মার 
একদিন (১২ ঘণ্টা) এক হাজার চতু্ুগের সমান । চার যুগের সময়কাল 
হল : ৪৩,২০০০০ বছর (কলিযুগ_৪৩২০০০ বছর, ছাপর 
যুগ-৮৬৪০০০ বছর, ত্রেতা যুগ_-১২৯৬০০০ বছর এবং সত্য 
যুগ_-১৭২৮০০০ বছর) । কাজেই এক হাজার চতুর্মুগের সময় সীমা 
অর্থাৎ ১ কল্প হল _ ৪৩,২০০০০ ১৯.১০০০ _ ৪৩২,০০০০০০০ বছর 
(জড় জগতের চারশত বত্রিশ কোটা বছর) । 

ত্রিশ কল্পে ব্রহ্মার একমাস হয় । স্ন্দ পুরানের প্রভাস খণ্-মতে 
কল্পগণনা তাই নিম্োক্তভাবে করা হয় । 


৫৯৫ 


১. শ্বেত কল্প, ২. নীললোহিত, ৩. বামদেব, ৪. গাথাস্তর (রথাস্তর) 
৫. রৌবব, ৬. প্রাণ, ৭. বৃহৎ কল্প, ৮. কন্দর্প, ৯. সদ্য, ১০. ঈশান, 
১১. ব্যান, ১২. সারস্বত, ১৩. উদান, ১৪. গারুড়, ১৫.. কৌর্ম, ১৬. 
নারসিংহ, ১৭. সমাধি, ১৮. আগ্নেয়, ১৯. বিষ্ট্াজ, ২০.সৌর, ২১. 
সোমকল্প, ২২. ভাবন, ২৩. সুপ্তবান, ২৪. বৈকুষ্ঠ, ২৫. আর্চিষ, ২৬. 
বলীকল্প, ২৭. বৈরাজ, ২৮. গৌরীকল্প, ২৯. মাহেশ্বর এবং ৩০. 
পিতৃকল্প। 
9 ১৪০৯ ॥ কশ্যপমুনি কার পুত্র ছিলেন? তার কতজন স্ত্রী 

? 

উত্তর : কশ্যপমুনি ব্রহ্মার পুত্র মরীচির পুত্র ছিলেন । তার তেরজন 
স্ত্রী ছিল। তাদের নাম হল : অদিতি, দিতি, দনু, কাষ্ঠা, অরিষ্ঠা, সুরসা, 
ইলা, মুনি, ক্রোধবশা, তায্রা, সুরভি, সরমা ও তিমি । 

প্রশ্ন: ৮ (59৮1-৮8১৬৮:47 
জন্য কাত্যায়নী পূজা করতেন । তিনি কি দশভূজা মহামায়া 
দুর্গা ছিলেন? 

উত্তর : শ্রীমদ্‌ ভাগবত (১০/২২/১) অনুযায়ী দেবী কাত্যায়নী 
হলেন পরম বৈষ্ঃবী শিবপ্রিয়া পার্বতী । তিনি হলেন যোগমায়া, মহামায়া 
নন। 

প্রশ্ন : ১৪১১ ॥ কামগায়ত্রী কি? 

উত্তৰু : অতি সংক্ষেপে বলছি : শ্রীমদন গোপালদেবের অচ্চনের 
জন্য ২৪২ অক্ষর বিশিষ্ট বিশেষ মন্ত্রকে কামগায়ত্রী বলা হয়। (বিস্তারিত 
জানতে হলে চৈ. চরিতামৃত মধ্যলীলা ৮/১৩৭ দেখুন) । 

প্রশ্ু : ১৪১২ ॥ বলা হয় মহাবিষ্ণু কারণার্নবশায়ী। এই 
কারণার্নব বলতে কি বুঝায়? 

উত্তর : ব্রহ্ষধাম এবং ব্রক্গাণ্ডের মধ্যবর্তী চিনুয় জলপূর্ণ সমুদ্রকে 
কারণার্নব বলা হয় । 

পি ১৪১৩ ॥ কার্তিক মাসে ভক্তদের করণীয় কি কি রয়েছে? 

* শ্রী হরিভক্তি বিলাস গ্রন্থ (১৬/২-৪) অনুযায়ী আশ্বিন 

০ শুরুপক্ষের একাদশী থেকে মাসব্যাপী শ্রীদামোদরের অর্চনা, 


৫৯৬ 


প্রাতঃকালে ম্লান, দান, ব্রতাদি, দীপদান, রাত্রিশেষ-জাগরণ, কৃষ্ণ 
পক্ষের অষ্টমীতে রাধাকুণ্ডে স্নান, যম-তর্পন, দীপালী, শ্রীগোর্ধন উৎসব, 
শ্রীবলি দৈত্য পূজা, যম দ্বিতীয়া (রাত দ্বিতীয়া), গোপাষ্মী, প্রবোধনী, 
রথযাত্রা, ভীম্মপঞ্চক ইত্যাদি কার্তিক মাসে ভক্তদের করণীয় । 

প্রশ্ন : ১৪১৪ ॥ কার্তিক ব্রত কোন্‌ দিন থেকে আরম্ভ করা 


? 

উত্তর : শ্রী হরিভক্তি বিলাস গ্রন্থ (১৬/১৬৮-১৮৩) অনুযায়ী আশ্বিন 

মাসের শুরুপক্ষের একাদশী অথবা পূর্ণিমা বা তুলা-সংক্রান্তিতে কার্তিক 
ব্রত আরম্ভ করতে হয় । 

রা ১৪১৫ ॥ কার্তিক মাসে কি কি জিনিস বর্জন করতে হবেঃ 

£ শ্রী হরিভক্তি বিলাস গ্রন্থ (১৬/১৮৭-১৯৪) অনুযায়ী 

বাত পটোল, বেগুন, আসবাদি, মাছ ও মাংস, 


.পরান্ন, পরশর্য্যা, পরধন, পর স্ত্রী, শর্ধ্যা, কাসারপাত্রে আহার, মধু, 


টকজাতীয় দ্রব্য ইত্যাদি বর্জনীয় । 
প্রশ্ন : ১৪১৬ ॥ সনাতন শীন্ত্র অনুযায়ী কিভাবে সময় গণনা 


দিনরামি (২৪ ঘণ্টা) - ৬০ নাড়িকা বা দণ্ড। 

এক নাড়িকা ১৫ লঘু - ১ দণ্ড ন ২৪ মিনিট । 

১ লঘু 5 ১৫ কাষ্ঠা ল ৪ পল _ ১ মিনিট ৩৬ সেকেন্ড 

১ কাষ্ঠা _ ৫ ক্ষণ _ ১৬ বিপল - ৬ সেকেন্ড! 
১ক্ষণ _ ৩ নিমেষ 5 ৩ বিপল ১২ অনুপল ২ সেকেন্ড । 
১ নিমেষ _ ৩ লব _ ১ বিপল ৪ অনুপল । 

১ লব _ ৩ বেধ _ ২১.৩ অনুপল । 

১ বেধ ১০০ ক্রুটী ক ৭.১ অনুপল। 

. ১.ক্রটী ল ৩ এসরেনু _ ০.০৭১ অনুপল। 

এক এসরেনু ₹ ৩ অনু ₹ ০.০২৩৭ অনুপল । 

এক অনু _ ২ পরমানু _ ০.০০৭৯ অনুপল । 

(বিস্তারিত জানতে হলে শ্রীমদ্‌ ভাগবত ওয় ক্ষন্দ দেখুন)। 


৫৯৭ 


প্রশ্ন : ১৪১৭ ॥ কৃষ্ণের অষ্ঠ মহিষীর একজন হলেন কালিন্দী। 
তার পরিচয় কি? 

উত্তর : তিনি সূর্যের মেয়ে এবং যমরাজার বোন ছিলেন। 

প্রশ্ন : ১৪১৮ ॥ কিলকিঞ্চিত ভাব কি? 

উত্তর : আনন্দ হেতু গর্ব, অভিলাষ, রোদন কোন্না), হাস্য, অসুয়া, 
ভয় এবং ক্রোধ_এই সাতরকমের ভাব একই সঙ্গে দেখা দিলে তাকে 
কিলিকিঞ্চিত ভাব বলা হয় । 

প্রশ্ন : ১৪১৯ ॥ কিম্পুরুষলোক কোথায় অবস্থিত? 

উত্তর : শ্রীমদ্‌ ভাগবত (৫/১৫/৯) অনুযায়ী হিমালয় এবং হেম্‌ কৃট 
পর্বতের মধ্যবর্তী ভূখণড-_অর্থাৎ বর্তমান নেপালকে কিম্পুরুষ লোক বলা 
হয়। মতান্তরে এই লোক বলতে বর্তমান তিববতকে বুঝায় । 

প্রশ্ন : ১৪২০ ॥ অর্জনের এক নাম কিরীটী । আবার ভগবানেরও 
কিরীট রয়েছে । এখন প্রশ্ন হল কিরীট কি? 

উত্তর : এক ধরনের বিশেষ শিরোভূষণ বুঝায় যা মনি-মানিক্য, 
গোমেদ, মুক্তা, চন্দ্রকান্ত মনিব শোভাধারী। রঙ্গিনী, স্বর্ণযুখী, 
নবমলিকা ও সুমালিকা ইত্যাদি ফুল দ্বারা নির্মিত- স্বর্ন কেতকীর 
কোরক ও পত্র এবং বিভিন্ন ধরনের ধাতু ছ্বারা রঞ্জিত সপ্ত চূড়া বিশিষ্ট 
হলে এই কিরীট শ্রীহরিরও চিত্তহারী হয় । 

শ্রীকৃষ্ণের কিরীটের নাম হল পুম্পপার ৷ এই কিরীট রত হার 
থেকেও ভগবানের প্রিয় । শ্রী রাধা থেকে ললিতা এই কিরীট তৈরীর 
প্রণালী শিক্ষা করেন । আবার পঞ্চবর্ণের ফুল এবং কোরকা বলি দ্বারা 
নির্মিত এবং পঞ্চচূড়া বিশিষ্ট হলে এই কিরীট শ্রীরাধারানীর মাথার ভূষণ 
হয়। 

প্রশ্ন : ১৪২১ ॥ শাস্ত্রে কিরাত শ্রেণীর লোকদের উল্লেখ পাওয়া 
যায়। এদের আসল পরিচয় কিঃ 

উত্তর : শ্রীমদ্‌ ভাগবত (২/৪/১৭) অনুযায়ী কিরাত বলতে এক 


সপ 


হিসাবে অভিহিত করা হয়েছে । আবার মনুর (মনু ১০/৪৪) মতে ধর্ম 
থেকে বিচ্যুত ক্ষত্রিয়গণ শুদ্বতুপ্রাপ্ত হলে তাদেরকে কিরাত বলা হয় । 

প্রশ্ন : ১৪২২ ॥ কুত্তি যিনি যুধিষ্ঠির, ভীম এবং অর্জনের মাতা 
ছিলেন তীর পরিচয় সম্পর্কে জানতে চাই। 

উত্তর : অতি সংক্ষেপে বলা হল : কুস্তি ছিলেন যদুবংশীয় রাজা 
শূরশেন-এর কন্যা এবং কুরুবংশীয় রাজা পাুর স্ত্রী। তার এক নাম 
পৃথা । রাজা শূরশেন পৃথাকে নিজের ভাগিনেয় রাজা কুত্তিভোজকে দান 
করেন । এই হেতু কুস্তিভোজের পালক কন্যা হিসাবে তার নাম কুস্তি 
হয়। পাণুর সাথে বিবাহের পর ইনি ধর্ম থেকে যুধিষ্টিরকে, বায়ু থেকে 
ভীমকে এবং ইন্দ্র থেকে অর্জুনকে পুত্র হিসাবে লাভ করেছিলেন । 

প্রশ্ন : ১৪২৩ ॥ কুরুক্ষেত্র কোথায় অবস্থিত? 

উত্তর : শ্রীমদ্‌ ভাগবত (১/১০/৩৪) অনুযায়ী থানেশ্বর এবং তার 
নিকটবর্তী স্থান হল কুরুক্ষেত্র । রাজর্ষি কুরু যজ্ঞার্থে এই স্থানে হাল চাষ 
করেছিলেন । এর অন্য নাম হল সমস্তপঞ্চক। 

প্রশ্ন : ১৪২৪ ॥ শ্রীভগবানের সেবক বা ভৃত্য কত প্রকার হয়? 

উত্তর : সেবক মূলত তিন ধরনের হয় : অঙ্গ সেবক, 
পার্ষদ এবং প্রেষ্য । অংগ সেবক আবার তিন ধরনের হয় : অঙ্গাভ্যঞ্তক, 
তাম্ুল (তোমাক) সমর্পনকারী এবং গন্ধাদি দ্রব্য সমর্পণকারী | 
ইত্যাদি । প্রেষ্য হলেন : অশ্বারোহী, পদাতিক, শিল্পী প্রভৃতি । যেমন 
উদ্ধব মহারাজ পার্ধদ হলেও অঙ্গ সেবার বৈশিষ্ট্য থাকায় সর্বশ্রেষ্ঠ । 

প্রশ্ন : ১৪২৫ ॥ ভগবান শ্রীকৃষ্ণকে কেন কেশব বলা হয়? 

উত্তর : কেশি নামক এক অসুরকে বধ করায় শ্রীকৃষ্ণের নাম 
কেশব হয় । এই দৈত্য প্রশস্ত কেশযুক্ত ছিল । অশ্বরূপ ধারণ করে ব্রজে 
উৎপাত সৃষ্টি করলে এই দৈত্য ভগবানের হাতে নিহত হয় । 

প্রশ্ন : ১৪২৬ ॥ কেবলা ছ্বৈতবাদ কি? 

উত্তর : শ্রী শঙ্করাচার্যের মতে জীব ও ব্রহ্ম অভিনন। এই 
মতবাদকেই কেবলাদ্বৈতবাদ বলা হয় । এই মত অনুযায়ী মুক্তির পরও 

জীবের কোন ফল স্বীকার করা হয় না। এই মতে জীব ও ব্রহ্ম একই 
পদার্থ, কেবল অজ্ঞানতাবশত নিজের ব্রক্মভাব বুঝতে না পারায় জীব 
দুঃখী হয়। পরমার্থত ব্রন্মের কোন শক্তি নাই । কারণ ব্রক্মের শক্তি 
স্বীকার করলে তার অতিরিক্ত দ্বিতীয় তত্ব এবং শক্তি ক্রিয়া থেকে উৎপন্ন 
ভেদ স্বীকার করতে হয় । ব্রহ্ম তখন আর অদ্বিতীয় থাকেন না । 


প্রশ্ন : ১৪২৭ ॥ কৈলাস পর্বত যেখানে শিব-পাবর্বতী থাকেন 
তার অবস্থান কোথায়? 
উত্তর : শ্রীমদ্‌ ভাগবত (৫/১৬/২৭) অনুযায়ী সুমেরুর দক্ষিনে 


তিব্বতের অন্তর্গত পর্বত। মানস সরোবর এতে অবস্থিত । যক্ষদের 
অধিপতি কুবেরের অধিষ্ঠান। কুবেরের গ্রীতিতে এই স্থানে হর-পাবর্বতী 
বাস ররেন। 

প্রশ্ন : ১৪২৮ ॥ মধু-কৈটভ অসুর কারা ছিল? 

উত্তর : শ্রীমদ্‌ ভাগবত (১০/৪০/১৭) থেকে দেখা যায় শ্রীবিষ্ণুর 
কর্ণমল থেকে একসময় দুইটি দৈত্য উৎপন্ন হয় যারা মধু-কৈটভ নামে 
পরিচিত । এই দুই দৈত্য একসময় ব্রহ্মাকে বধ করতে উদ্যত হয়। 
তখন বিষ্ণু তাদেরকে চত্রদ্বারা নিহত করেন । 

প্রশ্ন : ১৪২৯ ॥ কৈতব কাদেরকে বলা হয়? 

উত্তর : যে সব লোক নিজের স্বার্থ সিদ্ধির জন্য ছলনা এবং ফল 
লাভের জন্য কপটতার আশ্রয় নেয় তাদেরকে কৈতব বলা হয় । 

প্রশ্ন :১৪৩০ ॥ বলিমহারাজের পত্ীর নাম কি ছিল? 

উত্তর : বলিমহারাজের পত্বীর নাম ছিল কোটরা । তার অপর নাম 
ছিল বিদ্ধ্যাবলী এবং অশনা । বানাসুর ছিলেন এই কোটরার পুত্র । 

প্রশ্ন : ১৪৩১ ॥ শাস্ত্রে দেখি অসুর কর্তৃক দেবতারা অত্যাচারিত 
হলে ব্রহ্মার নেতৃত্বে ক্ষীরোদশায়ী বিষ্টুর নিকট গমন করে তাদের 
আবেদন-নিবেদন করেন। কেন তারা সরাসরি ভগবান শ্রীকৃষ্ণের 
কাছে নিবেদন করেন না? 

উত্তর : ক্ষীরোদ সাগরে অবস্থানকারী বিষ্ণু (যাকে পরমাত্মাও বলা 
হয়) হলেন পরমেশ্বর ভগবান শ্রীকৃষ্ণের অন্যতম প্রধান অংশ । এই 

বিষ্দুর কাছে কোন কিছু নিবেদন করলেই শ্রীকৃষ্ণ শোনেন বলে শ্রীকৃষ্ণ 
সমীপে গমনে অসমর্থ ব্রহ্মাসহ অপরাপর দেবতারা পৃথিবীর ভার 
অবসানের জন্য ক্ষীর-সাগর তীরে গমন করেন ব্রহ্মাদি দেবগণ তাদের 
সবকিছু তাই ক্ষীরোদশায়ী বিষ্তুকে নিবেদন করেন এবং তিনি আবার এ 
সমস্ত শ্রীকৃষ্ণকে জ্ঞাপন করেন । 

প্রশ্ন : ১৪৩২ ॥ কোন্‌ কোন্‌ মহারাজ তাদের মৃত্যুর সময় 
আগেই জানতে পেরেছিলেন এবং জেনে কি করেছিলেন? 

উত্তর : অতি সংক্ষেপে বলা হল : মহারাজ পরীক্ষিত জানতে 
পারেন যে ব্রহ্মশাপে তার আয়ু মাত্র সাতদিন আছে। মৃত্যু সন্নিকটে 
জেনে তিনি শ্রীল শুকদেব গোস্বামীর কাছ থেকে সাতদিন শ্রীমদ্‌ 
ভাগবত শ্রবণ করেন । আর মহারাজ খ্টাঙ্গ দেবতাদের কাছ থেকে 
জানতে পারেন যে তার দুই মুহূর্ত মাত্র পরমায়ু আছে । তখন তিনি 
শ্রীহরির শরণাগত হন। 

প্রশ্ন : ১৪৩৩ ॥ গঙ্গার নাকি বারটি নাম আছে? থাকলে 
সেগুলো কি কি? 

উত্তর : হ্যা। গঙ্গার বারটি নাম হল : নলিনী, নন্দিনী, সীতা, 
মালিনী, মহাপগা, বিষ্ণুপাদার্ঘ্যসম্ভূতা, গঙ্গা, ব্রিপথগামিনী, ভাগীরথী, 
ভোগবতী, জাহবী, ব্রিদশেশ্বরী ৷ মতীত্তরে__দক্ষা, পৃথী, বিহগা, 
বিশ্বনাথা, শিবা, অমৃতা, বিদ্যাধরী, মহাদেবী, লোক প্রসাদনী, ক্ষমাবতী, 
শান্তা এবং শাস্তি প্রদায়িনী | 

প্রশ্ন : ১৪৩৪ ॥ ভগবানের শীলগ্রাম শিলা কোন এক নদীতে 
নাকি পাওয়া যায় । সেই নদীর নাম কি? 

উত্তর : নেপাল থেকে প্রবাহিত গঙ্গার এক শাখা নদী গণ্ডকীতে 
ভগবানের শালগ্রাম শিলা পাওয়া যায় । এই নদী শ্রীমন্‌ নিত্যানন্দ প্রভুর 
পাদস্পর্শে ধন্য । 

প্রশ্ন : ১৪৩৫ ॥ গন্ধর্ব কাদেরকে বলা হয়ঃ 

উত্তর : শ্রীমদ্‌ ভাগবত (৬/৬/২৯) অনুযায়ী কশ্যপমুনির ওরসে 
এবং তার স্ত্রী অরিষ্ঠার গর্ভজাত সন্তানদেরকে গন্ধর্ব বলা হয়। এরা 
ইন্দ্রের সভার গায়ক । 

প্রশ্ন : ১৪৩৬ ॥ গর্গমুনি কে ছিলেন? 

উত্তর : গর্গমুনি ছিলেন মহর্ষি ভরদ্বাজের পুত্র_খক্‌ বেদের 
একজন মন্ত্রষ্টা। তিনি যদুবংশের কুল পুরোহিত ছিলেন। তিনি 
একজন জ্যোতিষিও ছিলেন । বসুদেবের অনুরোধে তিনি ভগবান শ্রীকৃষ্ণ 
এবং বলরামের উপনয়ন সংস্কার করেছিলেন । 

প্রশ্ন : ১৪৩৭ ॥ গর্ভ অবস্থায় জীব ভগবানের স্তুতি নাকি 
করেন । তাহলে জন্মের পর সে ভগবানকে কিভাবে ভুলে যায়? 

উত্তর : জীব দুই ধরনের হয় : ভগবৎ মুখী এবং ভগবৎ বহিমুখী । 
বন্তুতপক্ষে কোন মহাভাগ্যবান জীবই গর্ভদশায় ভগবানের স্তুতি করেন 
এবং মায়ার বন্ধন থেকে তার মুক্তি লাভ হয়। গর্ভে সকল জীবের 
ভগবৎ স্মৃতি থাকে না । নিরুক্ত শাস্ত্র অনুযায়ী জীব তিন ধরনের হয় : 
১. পূর্ব পূর্ব জন্ম মাত্র স্মরণকারী, ২. সাংখ্যযোগ অভ্যাসকারী এবং ৩. 
ভগবান পুরুষোত্তমের অনুশীলনকারী । শেষোক্ত জীবই জন্মের পরও 
ভগবৎমুখী হয় । আর অন্য ধরনের জীবগণ জন্মের পর কালক্রমে 
পূর্বজন্মের কর্ম অনুযায়ী মায়ার কবলিত হয় । 

প্রশ্ন : ১৪৩৮ ॥ গর্ভোদশায়ী বিষ্ণু সম্পর্কে কিছু জানতে চাই। 

উত্তর : সংক্ষেপে উত্তর দেয়া হল : শ্রীচৈতন্য চরিতামৃত (মধ্য 
২০/২৯২) থেকে দেখা যায় শ্রী ভগবানের তিনটি পুরুষ-অবতারের 
মধ্যে গর্ভোদশায়ী হলেন দ্বিতীয় অবতার । চতুর ব্রহ্মা তার থেকেই 
উৎপত্তি হয় । 

প্রশ্ন : ১৪৩৯ ॥ শ্রীজগন্নাথদেবের গুপ্ডচা যাত্রা কি? 

উত্তর : পুরীধামে রথ যাত্রার সময় শ্রীজগননাথদেব, শ্রীবলরাম এবং 
শ্রী শুজদ্বাদেবী রথে আরোহন করে অশ্বমেধ-বেদীতে গমন করে নয় 
রাত্রি অবস্থান করেন । তৎকালীন যাত্রাকে গুণ্চা যাত্রা বলা হয়। 
শ্রীমন্দির থেকে পূর্ব-উত্তর দিকে দুই মাইল দূরে গুপ্তিচা মন্দির 
অবস্থিত । এখানে এ সময় তীরা অবস্থান করেন। প্রবাদ এই যে 
মহারাজ ইন্দ্রদ্যুনবর স্ত্রী গুপ্তিচার নামে এ মন্দিরকে গুপ্ডিচা বলা হয় । 

প্রশ্ন £ ১৪৪০ ॥ শ্রী গুরুদেব যদি হঠাৎ করে সাধু ও শাস্ত্র 
বিরোধী কোন কাজ করেন তবে কি তাকে ত্যাগ করতে হবে? 

উত্তর : শ্রী গৌর গুণানন্দ ঠাকুর সংকলিত কৃষ্ণ ভজনামৃতম গ্রন্থ 
অনুযায়ী (১৭/ [৭] ১৮) শ্রীগুরুদেব যদি সাধু-শান্ত্র বিরোধী কোন কাজ 
করেন তবে যুক্তিযুক্ত সিদ্ধান্ত ছারা নির্জনে তীর প্রতিবাদ করা যাবে, 
কিন্তু তাকে এসময়ই ত্যাগ করা উচিত নয়। 

তবে গুরু যদি সর্বদা বিসদৃশ আচরণ করেন, ঈশ্বরে ভ্রান্ত, 
কৃষ্ণযশোবিমুখ অথবা নিজেই কৃষ্ণ-অভিমানী হন (নিজেকে কৃষ্ণ বলে 
মনে করেন বা বলেন) তবে তাকে যথাসম্ভব তাড়াতাড়ি ত্যাগ করতে 
হবে। 

প্রশ্ন : ১৪৪১ ॥ প্রথমে কৃষ্ণ পুজা, না আগে গুরু পুজা করে 
কৃষ্ণ পুজা করতে হবে? 

উত্তর : শ্রী হরিভক্তি বিলাস গ্রন্থ মতে (৪/৩৪৪) প্রথমেই গুরুপুজা 
করে তারপর কৃষ্ণ বা বিষ্তুর পুজা করতে হবে। শ্রী গুরুই ব্রহ্মা, বিষ্তু, 
মহেশ্বর ইত্যাদি সর্বদেবময় । কাজেই প্রথমেই সর্বপ্রকার যত্ে গুরু 
সেবাই কর্তব্য শ্রীহরি গুরুসেবাতেই সম্যক তুষ্ট হন। 

প্রশ্ন : ১৪৪২ ॥ শ্রী গুরুর পাদুকা পুজার কথা শুনি । এই পুজা 
আবার কিভাবে করতে হবে? 

উত্তর : শ্রীল জীবগোস্বামীর ভক্তিসন্দর্ভ: গ্রন্থ অনুযায়ী পীঠ পুজায় 
ভগবানের বামদিকে শ্রীগুরুর পাদুকা রেখে পুজা করতে হবে । কারণ 
যে ভগবান এই জড়জগতে ব্যষ্টিভাবে ভক্ত-অবতাররূপে শ্রীগুরু স্বরূপে 
বিরাজমান তিনিই আবার নিত্যধামে সমষ্টিরূপে শ্রীভগবানের বামপাশে 
সাক্ষাৎ অবতার হয়ে শ্রীগুরু স্বরূপে বর্তমান আছেন । 

প্রশ্ন :১৪৪৩ ॥ গুরু পরম্পরা বলতে কি বুঝায়? 

উত্তর : শ্রীগুরু, পরমগ্ডরু, পরাৎপর গুরু ইত্যাদি ক্রমে 
মন্ত্প্রতিপাদ্য দেবতা পর্যন্ত যে ধারা থাকে তাকে গুরু পরম্পরা বলা 
হয় । গুরুপরম্পরার অপর নাম সম্প্রদায় । 


৬০৩ 


প্রশ্ন : ১৪৪৪ ॥ গোপকুমারীগণের মধ্যে কেউ কেউ নাকি 
কৃষ্ণকে পতি এবং অন্যেরা উপ-পতিভাবে পাওয়ার বাসনা ব্যক্ত 
করেছিলেন এবং এভাবেই ভগবানকে ভজনা করেছিলেন? 

উত্তর : শ্রী উজ্জ্বলনীলমনি গ্রন্থ থেকে দেখা যায় কাত্যায়নী মন্ত্রের 
উপাসিকা গোপকুমারীগণ শ্রীকৃষ্ণে পতি এবং উপপতিভাবে দুই ধরনের 
ছিল। 

প্রথমত : শ্রীরাধা এবং চন্দ্রাবলী প্রমুখ গোপীদের সাথে শ্রীকৃষ্ণের 
অভিসার বিষয়ে পতি, শ্বাশুড়ি, ননদ ইত্যাদির বাধা ও যন্ত্রনা এবং 
মন্ত্রনা দেখে অন্যগোপের সাথে যারা নিজেদের বিবাহে অনিচ্ছুক ছিলেন 
তীরা শ্রীকৃষ্ণকেই পতিরূপে মনে মনে বরণ করে দেবীর পুজার সময় 
নিজ নিজ মনের বাসনা নিবেদন করেন । এঁরাই মৃদুস্বভাবা এবং বিলম্ব 
সহ্য করতে না পেরে দেবী কাত্যায়নীর আশ্রয় প্রার্থী হন। 

দ্বিতীয়ত : শ্রীরাধার সঙ্গিনী প্রথরা কিছু গোপী দেবী কাত্যায়নীর 
কাছে এই প্রার্থনা করেন যে, অন্য গোপের সাথে আমাদের ভবিষ্যতে 
বিবাহ হলেও সেই পতি, শাশুড়ি, ননদ ইত্যাদিকে তুমি মোহিত করে 
রাখবে এবং পতির স্পর্শ থেকে আমাদেরকে রক্ষা করে শ্রীকৃষ্ণের সাথে 
যোজনা করে দেবে । তখন সমাজের চোখে যারা পতি তারা আমাদের 
পতিস্মন্য নামমাত্র পতি) হবেন মাত্র । 

প্রশ্ন : ১৪৪৫ ॥ শহরে থাকি । গঙ্গাজলে স্নান করার সুযোগ 
কোথায়? এমতাবস্থায় শাস্ত্রীয়ভাবে স্নানের বিধি পালনের উপায় 
কি? 

উত্তর : নিজের এরূপ গৃহে স্নান করতে হলে হাত-পা ধুয়ে আচমন, 
প্রাণায়াম এবং ন্যাসপূর্বক শ্রীহরিকে স্মরণ করতে হবে। তারপর 
তুলসীযুক্ত জলপূর্ণপাত্রে গঙ্গাদি তীর্থের আবাহন করতে হবে । কোন 
কোন সুধী ব্যক্তি গঙ্গাকেই দ্বাদশ নামে জলপাত্রে আবাহন করেন। 
পুনরায় আচমন এবং শ্রীগুরুকে স্মরণ করে মনে মনে তার আজ্ঞা নিয়ে 
শ্রীকৃষ্ণের চরণকমল নিঃসৃতা গঙ্গা নিজের মাথায় পড়ছেন-_-এরপ চিন্তা 
করতে হবে । 


৬০৪ 


প্রশ্ন : ১৪৪৬ ॥ গোধুলি সময় কাকে বলে?; 
উত্তর : সাধারণ অর্থে সূর্যাস্ত গমন বেলাকে গোধুলি সময় বলা 
হয় । তবে খতুচক্র বিবেচনা করলে বলা যায় গ্রীষ্মকালে সূর্যের অদ্ধ- 
অস্তগমন কাল, হেমন্ত এবং শীতকালে মৃদুতা প্রাপ্ত নিস্তেজ গোলাকার 
সূর্যের অবস্থানকাল এবং বর্ষা, শরৎ এবং বসম্তকালে সূর্যের অস্তগত 
সময়কে গোধুলি সময় বলা হয় । 
প্রশ্ন : ১৪৪৭ ॥ গোপী গীত কি? 
উত্তর : অতি সংক্ষেপে বলা যায়, শ্রীকৃষ্ণের দিব্য বিরহে 
যন্ত্রনাকাতর গোপীরা যে বিলাপ করেছিলেন তাকেই গোপীগীত বলা 
হয়। 
প্রশ্ন :১৪৪৮ ॥ গোপেশ্বর শিব কে? 
উত্তর : সংক্ষেপে বলা যায় গোপেশ্বর হলেন পরম বৈষ্ণব 
শিব- যিনি শ্রীবৃন্দাবনের ক্ষেত্রপাল। ইনি গোপীগণকে আরাধনা করত 
রাসবিহারী শ্রীকৃষ্ণকে দর্শন করার বাসনায় বৃন্দাবনে অবস্থান করছেন । 
প্রশ্ন : ১৪৪৯ ॥ শ্রীরাধার সাথে আয়ান গোপের বিবাহ হয়। 
তার শ্বশুর এবং শ্বাশুরীর নাম কি? 
উত্তর : আয়ান গোপের বাবার নাম ছিল গোল । অন্য নাম বৃক। 
এর স্ত্রীর নাম ছিল জটালা । গোল গোপ ছিলেন শ্রীকৃষ্ণের মাতামহী 
পাটলার ভাই । তার বর্ণ ছিল ধূমল এবং মুখ ছিল বানরের মতো । 
প্রশ্ন £১৪৫০ ॥ গোলোক কি? 
উত্তর : গো এবং গোপাবাস স্থানরূপ সহস্রদল কমলের নাম 
গোকুল বা বৃন্দাবন । গোকুলের বর্হিমণ্ডল হল শ্বেতদ্বীপ (চারকোনা 
বিশিষ্ট স্থান) এবং শ্বেতদ্বীপের অভ্যন্তরে গোকুল । এই শ্বেতদ্বীপ ও 
গোকুল উভয়কেই গোলোক বলে । 
১. প্রাকৃত গোলোক বা সুরভীগোলোক-এর বৃত্তান্ত ব্রহ্মা ও ইন্দ্র 
জানেন। 
২. সনাতন-গোলোক বা বৃন্দাবন ইন্দ্র ও ব্রহ্মার অগোচর তবে 
শিবের গোচর এবং প্রাকৃত সুরভীলোক থেকে সুস্পষ্টভাবে 
ভিন। 


গোলোক শ্রীবৃন্দাবনের প্রকাশ-বিশেষ । ভগবানের বৃন্দাবন লীলার 
দুই ধরনের স্থিতি রয়েছে- শ্রীবৃন্দাবন এবং শ্রীগোলোক। শ্রীবৃন্দাবনে 
ভগবানের প্রকট ও অপ্রকট লীলা দেখা যায়। গোলোকে কিন্তু 
কেবলমাত্র অপ্রকট লীলা দেখা যায় । 

প্রশ্ন : ১৪৫১ ॥ গোলোকের শক্তি কত ধরনের এবং কি কি? 

উত্তর : গোলোকের শক্তি হল নয় প্রকার । যেমন বিমলা, 
উৎকর্ষিনী, জ্ঞানা, ক্রিয়া, যোগা, প্রহবী, সত্যা, ঈশানা এবং অনুগ্রহা ৷ 

প্রশ্ন : ১৪৫২ ॥ শ্রীকৃষ্জের অন্যতমা প্রিয়সবী চন্দ্রাবলীর পতির 
নাম কি? 

উত্তর : চন্দ্রাবলী ছিলেন বৃষভানু রাজার ভাই চন্দ্রভানুর কন্যা । 
তিনি শ্রীরাধার বিপক্ষের সখীগণের নেত্রী । চন্দ্রাবলীর পতির নাম ছিল 
গোবর্ধন । তিনি ব্রজের বাইরের একজন লোক ছিলেন । এক সময় ব্রজে 
এসে বসবাস শুরু করেন এবং গোবর্ধন নামে খ্যাত হন। 

প্রশ্ন : ১৪৫৩ ॥ কেউ যদি গৃহে গিরি গোবর্ধনের পুজা করতে 
চায় তবে তার জন্য কি করার দরকার হবে? 

উত্তর : গরুর টাটকা গোবর দ্বারা গিরিরাজ নির্মাণ করে যথাবিধি 
সহকারে তাতেই গিরি গোবর্থনের অর্চনা করা যাবে। [শ্রীহরি ভক্তি 
বিলাস ১৪/২৪৮-৫০)। 

প্রশ্ন : ১৪৫৪ ॥ গোবিন্দ দ্বাদশী কি? 

উত্তর : পুষ্যানক্ষত্র যুক্ত ফারুন মাসের শুরু পক্ষের দ্বাদশী তিথিকে 
গোবিন্দ ছাদশী বলা হয় । 

প্রশ্ন : ১৪৫৫ ॥ কৃষ্ণের গোবিন্দ নামকরণ কিভাবে হয়? 

উত্তর : গোবর্ধন ধারণ-লীলায় ভগবান শ্রীকৃষ্ণের স্বরূপ এবং 
সামর্থ বুঝতে পেরে লজ্জিত ইন্দ্র সুরভি, দেবতা এবং মুনিগণসহ কৃষ্ণের 
নিকট উপস্থিত হন । তারপর আকাশ গঙ্গার জল এবং সুরভি গাভীর দুধ 
দ্বারা ভগবানের অভিষেক করেন এবং এরপর কৃষ্ণের নাম রাখেন 
গোবিন্দ । 


প্রশ্ন : ১৪৫৬ ॥ বৈষ্ঞবের পক্ষে অনুগহণে কোন বিধি নিষেধ 
আছে কি? 

উত্তর : শ্রীহরি ভক্তি বিলাস গ্রন্থ অনুযায়ী বৈষ্ত্রব প্রয়োজনে চেয়ে 
অন্য বৈষ্ণবের অন্নগ্হণ করবেন। এইভাবে জল পানও করবেন। 
বৈষ্ঞবের অননে সব ধরনের পাপ নাশ হয়। যে গৃহে শ্রীহরির মূর্তি নেই 
সেখানকার অন্নভোজন বৈষ্ঞবের জন্য নিষিদ্ধ । 

প্রশ্ন : ১৪৫৭ ॥ আমরা পুজার সময় ঘণ্টা বাজাই কেন? 

উত্তর : শ্রীহরি ভক্তি বিলাস গ্রন্থ (৬/১৫১-৫২) থেকে দেখা যায় 
শ্রীবিষ্টুর স্নানের সময়, আবাহনকালে, নীরাজনে, অর্থে, কুসুম ও 
নৈবেদ্য দানের সময় ঘণ্টাবাদ্য প্রশস্ত । ঘণ্টা সর্ববাদ্যময়ী । অর্থাৎ সব 
ধরনের বাদ্য বাজনার সমতুল্য । এজন্য ঘণ্টা বাজানো হলে শ্রীবিষ্ 
অতিশয় প্রীত হন। উল্লেখ্য যে গরুড়দেব অথবা চক্রচিহ্িত ঘণ্টাই 
ভগবানের বেশী সন্তোষজনক । 

প্রশ্ন : ১৪৫৮ & শ্রীজগন্নাথ দেবকে নাকি ঘসাজল নামক ভোগ 
দেয়া হয়? এই ঘসাজল কি? 

উত্তর : পুরীধামে শ্রীজগন্নাথ দেবকে এক ধরনের সুবাসিত জল 
ভোগ হিসাবে দেয়া হয়। একেই ঘসাজল বলে। একটি জায়ফলকে 
মাটির পাত্রে ঘসে কর্পূর মিশ্রিত জলে দেওয়া হয়। এই ঘসাজল 
জগন্নাথ দেবের বাল্যভোগে ব্যবহার করা হয়। 

প্রশ্ন : ১৪৫৯ ॥ জগন্নাথ দেবকে চটকা ভোগ নাকি দেয়া হয়। 
এই চটকা ভোগ কি? 

উত্তর : পুরীধামে জগন্নাথদেবকে সন্ধাবেলায় এই ভোগ দেয়া হয় । 
ছানা, কলা, কর্পূর এবং গোলমরিচ সহযোগে এই ভোগ তৈরী করা 
হয়। 

প্রশ্ন : ১৪৬০ & শ্রীল ব্যাসদেবের নাকি চারজন অতি ঘনিষ্ট 
শিষ্য ছিলেন । এঁরা কারা ছিলেন? 

উত্তর : শ্রীল ব্যাসদেবের চারজন বিখ্যাত শিষ্য হলেন : খক্বেদে 
পৈল, যজুর্বেদে বৈশম্পায়ন, সামবেদে জৈমিনি এবং অথর্ববেদে সুমন্ত | 


৬০৭ 


প্রশ্ন : ১৪৬১ ॥ চতুঃসন কুমার কারা ছিলেন? 

উত্তর : শ্রীমদ্‌ ভাগবত (৩/১২/৪) থেকে দেখা যায় চতুঃসন কুমার 
বলতে ব্রহ্মার চারজন মানসপুত্র বুঝায় | এঁদের নাম হল সনক, সনন্দন, 
সনাতন ও সনৎকুমার | এরা নিত্যবালক মূর্তি মুনি এবং জ্ঞানী ভক্ত 
ছিলেন। 

প্রশ্ন : ১৪৬২ ॥ চতুরঙ্গ সেনা কথাটি শাস্ত্রে দেখতে পাওয়া 
যায় । এখানে চতুরঙ্গ বলতে কি বুঝানো হয়েছে? 

উত্তর : হাতি, ঘোড়া রথ এবং পদাতিক সৈন্যের সমস্বয়ে যে 
সেনাবাহিনী গঠিত হয় তাকে চতুরঙ্গ সেনা বলা হয় । 

প্রশ্ন : ১৪৬৩ ॥ ভগবানের চতুব্ুহ কি? 

উত্তর : শ্রী নারায়নের চারটি ব্যুহকে চতুবুহি বলা হয় । এরা হলেন 
বাসুদেব, সন্কর্ষণ, প্রদ্যুম এবং অনিরদদ্ধ । 

প্রশ্ন : ১৪৬৪ ॥ সক্কর্ষনদেব কে? 

উত্তর : সৃষ্টির জন্য মহাসমষ্টি জীবের ও প্রকৃতির নিয়ামক । তীর 
বর্ণ সাদা। তিনি অহঙ্কারের অধিষ্ঠাতা হয়ে জীবের উপাসিত হন। 
আবার সবকিছু বিনাশ বা সংহারের জন্য রুদ্র মূর্তিও ধারণ করেন। 
শেষনাগ তারই অংশ । 

প্রশ্ন : ১৪৬৫ ॥ শ্রীজগন্নাথ দেবের চন্দন যাত্রা কি? 

উত্তর : পুরীধামে শ্রীজগন্নাথদেব বৈশাখ মাসের শুর্ুপক্ষের তৃতীয়া 
তিথি থেকে পরবর্তী ২১ দিন নরেন্দ্র সরোবরে ম্লান বা জলকেলি 
করেন । এই সময় শ্রীজগন্নাথের বিজয় মূর্তিকে সুগন্ধি চন্দন ছারা লেপন 
করা হয়। 

প্রশ্ন : ১৪৬৬ ॥ চন্দ্রের নাকি ষোড়শ কলা আছে? থাকলে এই 
কলাগুলির নাম বলবেন। 

উত্তর : তত্ত্রমতে অমৃতা, মানদা, পুষা, পুষ্টি, তুষ্ঠি, রতি, ধৃতি, 
শশিনী, চগ্ডিকা, কাত্তি, জ্যোতযা, শ্রী, প্রীতি, অঙগদা, পূর্ণা এবং 
পূর্ণামৃতা_এই ষোলটি হল চন্দ্রের ষোড়শকলা । 


৬০৮ 


5 লিলি টিপ্স িনা০- ০... - জন পারত 


শ্রীমদ্‌ ভাগবত (১০/৫৯/৪৩) মতে লক্ষিনী, চন্দ্িকা, কাস্তা, করা, 
শান্তা, মহোদয়া, ভীষনী, শোকা, সুবিমলা, অক্ষয়া, শুভদা, 
শোভনা, পুন্যা, সীতা ও মালিনী হল চন্দ্রের ষোড়শ (ষোল) কলা । 

প্রশ্ন : ১৪৬৭ ॥ চন্দ্রাবলী কে ছিলেন? 

উত্তর £ শ্রী বৃষভানু রাজার ভাই শ্রী চন্দ্রভানুর কন্যা । শ্রীকৃষ্ণের 
প্রেয়সীদের মধ্যে শ্রীরাধার পরেই শ্রীচন্্রাবলীর অবস্থান । তবে তিনি 
শ্রীরাধার প্রতিপক্ষের যুথেশ্বরী ছিলেন। 

প্রশ্ন : ১৪৬৮ ॥ চার্বাক দর্শন কি? 

উত্তর : শ্রী শ্রী গৌড়ীয়-বৈষ্ঞব অভিধানের রচয়িতা শ্রী হরিদাস 
দাস তার যোগসারস্তব টীকায় বলেছেন, চার্বাক বৃহস্পতির মতানুযায়ী 
একজন নাস্তিক ছিলেন। তিনি পঞ্চভূতের (মাটি, জল, বায়ু অগ্নি ও 
আকাশ) মধ্যে আকাশ ব্যতীত বাকী চারভূত স্বীকার করেন । অর্থাৎ তার 
মতে মাটি, জল, বায়ু এবং অগ্নি ছারা জীবের স্থুলদেহ গঠিত । আবার 
প্রত্যক্ষ প্রমাণ ছাড়া অন্য প্রমাণ অস্বীকার করেন । তার মতে শাস্ত্র নাই, 
পরলোক নাই এবং মৃত্যুই অপবর্গ ৷ তিনি বলেন যতদিন বাচবে, সুখেই 
বাচবে, খণ করে হলেও ঘি খাও । এই দেহ আগুনে ভম্দীভূত হলে আর 
কিভাবে পুনরায় আগমন করবে । 

প্রশ্ন : ১৪৬৯ ॥ শ্রীরামচন্দ্রজী সীতা ও লক্ষণসহ কিছুদিন 
চিত্রকূট পর্বতে অবস্থান করেছিলেন । এখন প্রশ্ন হল এই চিত্রকূট 
পর্বত কোথায়? 

উত্তর : ভারতের বুগ্ডেলখণ্ড প্রদেশের বান্দা নগরীর ২৫ ক্রোশ (১ 
ক্রোশ ₹ ২ মাইল) দক্ষিণ পূর্ব দিকে পয়স্থিনী নদীর উপরবর্তী পর্বতকে 
চিত্রকূট পর্বত বলে। শ্রীরামচন্দ্র, শ্রীসীতা ও শ্রীলক্ষণের সাথে একত্রে 
এই পর্বতে কয়েকদিন অতিবাহিত করেছিলেন । 

প্রশ্ন : ১৪৭০ ॥ রাজা চিতরকেতু খিনি একসময় বৃ্ধাসুর রূপে 
জন্ম নিয়েছিলেন তার পরিচয় জানতে চাই। 

উত্তর : সংক্ষেপে বলা হল । শ্রীমদ্‌ ভাগবত (৬/১৪/১০) অনুযায়ী 
চিত্রকেতু ছিলেন শৃরসেনাধিপতি একজন সার্বভৌম রাজা । তার ১ 


৬০৯ 
বৈষ্ণব প্রদীপ ॥ ৯ম খও-_৫ 


কোটী বন্ধ্যা স্ত্রী ছিল। খষি অঙ্গিরার যজ্ঞস্থলে চরু ভক্ষণ করে তার 
জ্যেষ্ঠা পত্রী কৃতদ্যুতির গর্ভে এক পুত্র হলে অপরাপর পত়ীরা বিষ দ্বারা 
এ সন্তানকে হত্যা করে। একসময় শিবের ক্রোড়ে পার্ববতীকে দেখে 
উপহাস করায় এই চিত্রকেতু রাজা পার্বতীর শীপে বৃত্রাসুররূপে 
জনুগ্রহণ করেছিলেন । 

প্রশ্ন : ১৪৭১ ॥ চিত্রজল্প কি যা এক সময় কৃষ্ণবিহীনে শ্রীরাধার 
মধ্যে প্রকাশ পেয়েছিল? 

উত্তর : প্রিয়তমের কোন বন্ধু বা সুহৃদের দর্শনে গাঢ় রোষাবেশে 
যে বিভিন্ন ভাবময় জল্প-_অর্থাৎ কথাবার্তা এবং তীব্র উৎকণ্ঠা প্রকাশ পায় 
তাকে চিত্রজল্প বলে। চিত্রজল্প দশ ধরনের হয় : প্রজল্প, পরিজল্প, 
বিজল্প, উজ্জল্প, সংজল্প, অবজল্প, অভিজল্প, আজল্প, প্রতিজল্প এবং 
সুজল্প। এই দশ ধরনের চিত্রজল্প ভাগবতে বর্ণিত ভ্রমরগীতে দেখা 
যায়। 

প্রশ্ন : ১৪৭২ ॥ দশবিধ সংস্কারের মধ্যে চুড়াকরণ হল একটি । 
এই চুড়করণ বলতে কি বুঝায়? 

উত্তর : চূড়াকরণ হল দ্বিজের জন্য এক ধরনের সংস্কার । এতে 
মাথা মুণ্ডন (নেড়া) করে শিখা (টিকি) রাখতে হয় । 

প্রশ্ন : ১৪৭৩ ॥ শ্রীজগন্নাথদেবতো অনেক বেশই ধারণ করেন। 
তিনি কি কখনো চৈতন্য বেশ ধারণ করেন? 

উত্তর : চন্দন যাত্রার সময় কৃষ্ণপক্ষের দ্বিতীয়া তিথিতে 
শ্রীজগন্নাথদেব চৈতন্য বেশ ধারণ করে নরেন্দ্র সরোবরে ফ্লানাদি 
(জলকেলি) করেন। 

প্রশ্ন : ১৪৭৪ ॥ চৌধন্্ী মহাত্ত কাদেরকে বলা হয়? 

উত্তর : শ্রীকৃষ্ণ লীলায় ললিতা-বিশাখা প্রমুখ অষ্টসখী আছেন। 
তাদের প্রত্যেকের অধীনে আবার ৮ জন করে সখী আছেন । এভাবে যে 
৬৪ সী আছেন তারাই শ্রীগৌরাঙ্গের লীলায় ৬৪ জন মহাত্ত হিসাবে 
আবির্ভূত হন । তাদেরকেই চৌধন্টরী মহান্ত বলা হয়। 

[এই বিষয়ে বিস্তারিত জানতে হলে আমার লিখিত ছাদশ 
গোপাল চৌধ্রী মহান্ত বইটি পড়ুন] 


৬১০ 


প্রশ্ন : ১৪৭৫ ॥ শ্রীজগন্নাথদেবের ছত্রভোগ কি? 

৫ পুরীধামের বিভিন্ন মঠের এবং ব্যক্তিগত অর্থ থেকে প্রদত্ত 
যে ভোগ শ্রীজগন্নাথদেবকে দেয়া হয় তাকে ছত্রভোগ বলে । সাধারণত 
বেলা ১২টার সময় এই ভোগ হয় । তিনজন পুজারী উত্তরমুখী হয়ে 
ভোগ নিবেদন করেন। এই সময় নাট মন্দিরে দর্শকগণ দুই পাশে 
শ্রেণীবদ্ধ হয়ে দীড়াইয়া থাকেন । কেউ বসে থাকতে পারেন না বা 
অন্যত্র যাতায়াত করতে পারেন না। 

প্রশ্ন :১৪৭৬ ॥ ছয়তত্ব কি? 

উত্তর : শ্রীচৈতন্য চরিতামৃত (আদি ৭/৩) থেকে দেখা যায় গুরু, 
ভক্ত ত্র নিবাস পত্তিত), ঈশ [শ্রীকৃষ্ণ চৈতন্য), অবতার [শ্রী অদ্বৈত 
আচার্য), প্রকাশ (শ্রীনিত্যানন্দ) এবং শক্তি শ্রী গদাধর পণ্ডিত) প্রমুখ 
হলেন ছয়তত্ব। এককথায় পঞ্চতত্বের সাথে গুরু-_-এই ছয়জন হলেন 


ছয়তন্্ব। 

প্রশ্ন: এ 

উত্তর : চিদানন্দময়ী শ্রী সীতাদেবীর ছায়া স্বরূপা মায়া সীতাকেই 
ছায়াসীতা বলা হয় । রাক্ষসরাজ রাবন এই ছায়াসীতাকেই হরণ করে 
ছিল, মূল সীতার দর্শনও পায় নাই । 

প্রশ্ন : ১৪৭৮ ॥ জটীলা কে ছিলেন? 

উত্তর : জটীলা ছিলেন শ্রীরাধার শীশুড়ি। তার স্থামীর নাম ছিল 
গোল গোপ। তার গায়ের বর্ণ ছিল কাকের মতো । আবার দেহ ছিল 
অত্যন্ত মোটা। এই জালা শ্রীকৃষ্জের মাতামহীতুল্যা একজন গোপী 
ছিলেন । তার পুত্রের নাম অভিমন্যু--ডাকনাম আয়ান ছিল । মেয়ের নাম 
ছিল কুটীলা | মা ও মেয়ে মিলে শ্রীরাধাকে কৃষ্ণের সাথে প্রেমের কারণে 
নানা ধরনের কটু কথা বলতেন । 

প্রশ্ন : ১৪৭৯ ॥ শ্রী সীতার পিতা জনক রাজা সম্পর্কে জানতে 


. চাই। 


উত্তর : সংক্ষেপে বলা হল : কোন এক কারগে রাজা নিমির দেহ 
মন্থন করলে সেখান থেকে যে পুত্র জন্ম নেয় তিনিই হলেন জনক 

রাজা । নিমির অচেতন দেহ থেকে জাত হওয়ায় তার এক নাম বিদেহ। 
আবার মন্থন থেকে প্রকট হওয়ায় এক নাম হয় মিথিল এবং 
অসাধারণভাবে জন্ম নেওয়ায় নাম হয় জনক | এই জনক রাজা ভাগবত 
ধর্মবেত্তা ছাদশ মহাজনের মধ্যে একজন । 

প্রশ্ন : ১৪৮০ ॥ রাজা জনমেজয় কে ছিলেন? 

উত্তর : মহারাজ পরীক্ষীৎ-এর পুত্র ছিলেন জনমেজয় | তিনি 
শ্রীবিষ্ণ এবং বৈষ্ঞবের কথারসিক ছিলেন । মহর্ষি জৈমিনী জনমেজয়- 
এর নিকট ভাগবতামৃত বর্ণনা করেছিলেন । এছাড়া শ্রীল ব্যাসদেবের 
অন্যতম শিষ্য বৈশম্পায়ন মুনির কাছ থেকে রাজা জনমেজয় মহাভারত 
শ্রবণ করেছিলেন । 

প্রশ্ন : ১৪৮১ ॥ জনলোক কি? এই স্থানে কারা বসবাস করেন? 

উত্তর : আমাদের এই জড় পৃথিবীর উপরে আরও ছয়টি লোক 
আছে । এর মধ্যে একটি হল জনলোক | এই স্থান মর্হলোকের উপরে 
অবস্থিত । আজীবন ব্রহ্গচর্য ব্রত পালন করেছেন এরূপ নিষ্ঠাবান 
ব্রহ্মচারীরা মৃত্যুর পর এই লোকে উপনীত হন এবং সেখানে বসবাস 
করেন । 

প্রশ্ন : ১৪৮২ ॥ কৃষ্ণের এক নাম জণার্দন হয়েছে কিভাবে? 

উত্তর : জন নামক এক অসুরকে ভগবান শ্রীকৃষ্ণ এক সময় নিহত 
করেন । এই কারণে তার এক নাম জনার্দন হয় । 

প্রশ্ন : ১৪৮৩ ॥ মানুষের জন্ম কত ধরনের এবং কি কি হতে 
পারে? 

উত্তর : জন্ম তিন ধরনের হতে পারে__ 

১. শৌক্র জন্ম__মাতার গর্ভে পিতার রসে জন্মকে শৌক্রজন্ম 

বলে। 
২. সাবিত্র জন্ম_উপনয়ন সংস্কার হলে যে জন্ম হয় তাকে 
সাবিত্র জন্ম বলা হয় । 
৩. যাজ্তিক জন্ম_অর্থাৎ দীক্ষাসম্পন্ন জন্ম । 

2. পারা 

প্রশ্ন ১৪৮৪ ॥ জমদগ্সি কে ছিলেন? 

উত্তর : জমদগ্নি ছিলেন খচীকের পুত্র । তিনি একজন খাষি 
ছিলেন। তীর মাতার নাম সত্যবতী, স্ত্রীর নাম রেনুকা । ভগবানের 
অন্যতম অবতার পরশুরাম ছিলেন তীর অন্যতম পুত্র । 

প্রশ্ন : ১৪৮৫ ॥ মালাজপে কখন দোষ হবে? 

উত্তর : শ্রী হরিভক্তি বিলাস গ্রন্থ (১৭/১৩২-১৪৬) অনুযায়ী 
নিমোক্ত অবস্থায় জপ করলে দোষ বা অপরাধ হবে । অপবিত্র হস্তে, নগ্ 
অবস্থায়, প্রাবৃত মস্তকে, কথা বলতে বলতে, গমন করতে করতে, শয়ন 
অবস্থায়, অন্য চিন্তায় মগ্ন অবস্থায়, ক্ষুধা ও হিক্কাদি দ্বারা ব্যাকুলমনে, 
আঙ্গুলের অথে, মেরুলংঘনপূর্বক, বিনাসংখ্যায়, শশ্মানে, অন্ধকারে, 
পাদুকা পরে, চরণ প্রসারণ করে, উৎকট আসনে বসে, পার্শ্বভাগে দৃষ্টি 
করতে করতে, অনাশ্রয় স্থলে, সন্দিগ্রমনে, মাথা বা গলায় কম্পন সৃষ্টি 
করে ইত্যাদি । 

প্রশ্ন : ১৪৮৬ ॥ জয়মজল চাবুক কি? 

উত্তর : শ্রী অভিরাম গোপাল গোস্বামীর চারুক | এই চাবুক দ্বারা 
আঘাত করে তিনি ভক্তহৃদয়ে প্রেম সঞ্চার করতেন। 

প্রগু : ১৪৮৭ ॥ আজকাল অনেক মহাপুরুষের জন্মদিনকে জন্ম 
জয়ন্তী দিবস হিসাবে পালন করা হয় । জয়ন্তী কথাটি তাদের জন্মের 
সাথে লাগানো সঠিক? এ বিষয়ে শাস্ত্র কি বলেন? 

উত্তর : শ্রী হরিভক্তি বিলাস গ্রন্থ (১৫/২৭২) অনুযায়ী কেবল মাত্র 
্রীকৃষ্ণ-জন্মাষ্টমী, ভাদ্রমাসে কৃষ্তাষ্টমী তিথিতে রোহিনী নক্ষত্রের যোগে 
জয়ন্তী হয়। কাজেই একমাত্র ভগবানের বেলায় জন্মজয়ন্তী কথাটি 
প্রযোজ্য, কোন মহাপুরুষতো দূরের কথা কোন দেবতার জন্মদিনকেও 
জয়ন্তী বলা যাবে না। 

প্রশ্ন : ১৪৮৮ ॥ অষ্ট মহাদ্বাদশীর মধ্যে জয়া মহাদ্বাদশী কি? 

উত্তর : শ্রী হরিভক্তি বিলাস খ্রস্থ (১৩/৪৮৫-৮৭) অনুযায়ী 
শুরুপক্ষের ছ্বাদশীর সাথে যদি পুনর্বসু নক্ষত্রের যোগ হয়, তবে এ 
দ্বাদশীকে জয়া মহাদ্বাদশী বলা হয় । 

প্রশ্ন : ১৪৮৯ ॥ কংসের শ্বশুর জরাসন্ধ কে ছিলেন? 

উত্তর : অতি সংক্ষেপে বলা যায়, সোমবংশের রাজা বৃহদ্রথের পুত্র 
ছিলেন জরাসন্ধ | দুই মেয়ে অস্তি ও প্রান্তিকে কংসের কাছে বিবাহ 
দেন। শ্রীকৃষ্ণ বিদ্বেষ থাকায় কংস নিহত হওয়ার পর বার বার 

আক্রমন করেন এবং ভগবানের কাছে পরাজিত হন । পরে 

অবশ্য পঞ্চপাগুবের অন্যতম ভীমসেনের হাতে নিহত হন। 

প্রশ্ন :১৪৯০ ॥ গঙ্গার এক নাম জানবী হওয়ার কারণ কি? 

উত্তর : অতি সংক্ষেপে বলা হল । রাজা পুরুরবার পঞ্চম অধস্তন 
হোত্রকের পুত্র ছিলেন জহুমুনি ৷ ভগীরথ স্বর্গ থেকে গঙ্গাকে আনার 
সময় গঙ্গাজলে এই মুনির আশ্রম প্লাবিত হয় । তখন রাগবশত তিনি 
গঙ্গাকে পান করে ফেলেন। পরে ভগীরথের প্রার্থনায় গঙ্গাকে আবার 
মুক্ত করে দেন। জঙু মুনি ছারা একবার পান এবং পুনরায় প্রত্যার্পন 
হওয়ায় গঙ্গার এক নাম জাহবী হয় । 

প্রশ্ন : ১৪৯১ ॥ আজকাল কিছু কিছু মন্দিরে দেখি ভক্তরা 
একাদশীতে রাত্রি জাগরণ করেন । এই জাগরণ কি শাস্ত্রবিহিত? 

উত্তর : শ্রীহরি ভক্তিবিলাস গ্রন্থ (১৩/৬১-৬৭) থেকে দেখা যায়, 
শ্রী হরি বাসরে (একাদশী দিন), শ্রীজন্মাষ্টমী তিথি ইত্যাদিতে রাত্রি 
জাগরণ বিহিত | জাগরণকালে বৈষ্ঞবগণের পুজা করে শত্খে ভগবানের 
শ্রীচরনোদক নিয়া তাদেরকে দিতে হবে এবং নিজেও কিছুটা পান 
করতে হবে । এরপর স্তোত্রাদি পাঠ, ভাগবত পুরান শ্রবণ, গীত এবং 
নৃত্য করত সমস্ত রাত্রি অতিবাহিত করবেন। ্কন্দ পুরানেও রাত্রি 
জাগরণ এবং নৃত্যগীতের উল্লেখ রয়েছে। 

প্রশ্ন : ১৪৯২ ॥ অনেক সময় দেখা যায় কোন জাতরতির শদ্ধ 
ভক্তির) ভক্তের ক্ষেত্রেও ভক্তিপথে কিছু অন্তরায় বা বাধা উপস্থিত 


যায়, জাতরতি ভক্তের উৎকণ্ঠা বাড়ানোর জন্য শ্রীভগবান কোন কোন 
সময় তীর প্রারদ্ধকর্মের প্রাবল্য ঘটাইয়া দেন । হরিনের দেহ প্রাপ্ত ভরত 
মহারাজ এবং পূর্বকালে দাসীর গর্ভজাত শ্রীনারদ এর উৎকৃষ্ট উদাহরণ । 

একথা সত্য যে মায়া শক্তি চিৎশক্তির বৃত্তি ভক্তির উপর প্রভাব 
বিস্তার করতে না পারলেও ভক্তের সামান্য প্রাটীন অপরাধের কারণে 
অথবা শ্রীভগবান কর্তৃক প্রদন্তপ্রারদ্ধ প্রাবল্যে জাতরতি ভক্তেরও কোন 
কোন সময় ভক্তিমার্গে অন্তরায় দেখা দেয় । তবে এই অন্তরায় বা বাধা 
সাময়িকমাত্র । 

প্রশ্ন : ১৪৯৩ ॥ জীবন্মুক্ত জীব কাদেরকে বলা হয়? 

উত্তর : শ্রী ভক্তি রসামৃত সিন্ধু (১/২/১৮৭) গ্রন্থ থেকে দেখা যায় 
যিনি কায়মনোবাক্যে (দেহ, মন এবং বাক্য দ্বারা) “আমি হরির দাস 
হইব”-যার এই রূপ মনোভাব ও আকুতি আছে এবং সব সময় চেষ্টা 
করছেন--তিনিই প্রকৃতপক্ষে জীবনুক্ত জীব। আবার শ্রী হয়শীর্ষ 
পঞ্চরাত্র গ্রন্থ (১/৪/৩) অনুযায়ী বিষ্ণু জড় জগৎ থেকে ভিন্ন_এই 
বস্ততত্ব যিনি উত্তমরূপে বুঝে এবং জেনে সে অনুযায়ী নিজের কর্ম 
করছেন তিনি জীবন্মুক্ত । মায়াবদ্ধ জীব যখন মায়ার সম্বন্ধ থেকে 
নিজেকে বিচ্যুত করতে পারেন সেই অবস্থাকেই জীবনুক্তি বলে । 

প্রশ্ন : ১৪৯৪ ॥ জীবন্মুক্ত জীব কি কখনো কোন অবস্থায় মায়ার 
বন্ধনে আবদ্ধ হতে পারেন? 

উত্তর : শ্রী ভক্তিরসামৃত সিন্ধু এবং প্রীতিসন্দর্ভঃ গ্রন্থ অনুযারী 
জীবনুক্তগণও যদি কখনো কোন কারণে শ্রীভগবৎ চরণে অপরাধী হন 
তবে কর্মরাশিদ্বারা পুনরায় বন্ধনে আবদ্ধ হতে পারেন । . 

প্রশ্ন : ১৪৯৫ ॥ জড়জগতে মায়া কতভাবে ব্যক্ত হয়? 

উত্তর : শ্রী (জগৎ পালনকারী শক্তি), ভূ (জগৎ সৃষ্টিকারী শক্তি) 
এবং দুর্গা (জগৎ প্রলয়কারী শক্তি)_এই তিনরূপে কার্ষাবস্থায় জড় মায়া 
ব্যক্ত হয়। 

প্রশ্ন : ১৪৯৬ ॥ জীব ভগবানের অংশ হওয়া সত্তেও জড়জগতের 
দুঃখে পতিত হয় কেন? 

উত্তর : জীব ভগবানের অংশ এবং নিত্য দাস। কিন্তু নিত্য দাস 
হলেও নিজের স্বরূপ ভুলে গেলে মায়া দ্বারা পরাভূত হয় ৷ সে তখন জড় 
দেহকেই প্রধান বলে মনে করে এবং সেই অনুযায়ী বিভিন্ন জড় কর্মে 

লিপ্ত হয়ে পড়ে । ফলে তাকে জড়জগতের বিভিন্ন দুঃখে পতিত হতে 
হয়। 

প্রশ্ন : ১৪৯৭ ॥ বেদের জ্ঞানকাণ্ড কি? 

উত্তর : বেদের উপনিষদ ভাগকে এর জ্ঞানকাণ্ড বলা হয় । এতে 
আত্মতত্ত্ব বিষয়ে অনেক গুহ্যকথা বর্ণনা করা হয়েছে। 

প্রশ্ন : ১৪৯৮ ॥ তত্বুবাদী গুরু কে ছিলেন? 

উত্তর : শ্রী আনন্দতীর্থ মধবাচায্য মায়াবাদ বা কেবলাদবৈতবাদের 
বিরুদ্ধ তত্ত্ববাদ প্রবর্তন করেন । এজন্য শ্রীজীব গোস্বামী পাদ তার ঘট 
সন্দর্ভে এবং সর্ব-সম্বাদিনী বইতে তীকে তত্ববাদী গুরু নামে অভিহিত 
করেন। 

প্রশ্ন : ১৪৯৯ ॥ তপঃলোক কোথায় এবং সেখানে কারা বসবাস 
করেন? 

উত্তর : এই জড় পৃথিবীর উপরে আরও ছয়টি লোক আছে । তার 
মধ্যে তপগলোক একটি । জনলোকের উপরিভাগের ধামকে তপঃলোক 
বলে। এই লোকে চতুঃসন কুমারগণ-_-যথা সনৎ, সনাতন, সনন্দন 
এবং সনৎকুমার অবস্থান করেন। এই মহাসুখময় লোক নৈষ্ঠিক 
(আজীবন ব্রন্মচর্য ব্রত পালনকারী) ব্রহ্মচারিগণেরই লভ্য । 

প্রশ্ন : ১৫০০ £ শ্রীরাধাকে কখন তমো-অভিসারিকা বলা হয়? 

উত্তর : শ্রীরাধা যখন কৃষ্ণপক্ষে কালোবর্ণের পোশাক-পরিচ্ছদ ও 
অলঙ্কার ছারা সঙ্জিত হয়ে কৃষ্ণের সঙ্গে অভিসার করেন তখন তীকে 
তমো-অভিসারিকা বলা হয় । 

প্রশ্ন : ১৫০১ ॥ বৈষ্ঞবের মুদ্রা ধারণ বলতে কি বুঝায়? 

উত্তর : বিষ্ণু ভ্ত__ অর্থাৎ বৈষ্ণবগণ নিজের বাহু, হৃদয় ইত্যাদি 
অঙ্গে শ্রী ভগবানের চক্র, শঙ্খ, গদা ইত্যাদি তিলক দ্বারা অংকন করলে 
তাকে মুদ্রা ধারণ বলা হয়। শ্রীহরি ভক্তি বিলাস গ্রন্থ (৪/২৪৭-৩০৬) 
অনুযায়ী দুই হাতের মূল দেশে শঙ্খ ও চক্র চিহ্ন অংকন করে বৈষ্ণবের 
অর্চনা করা উচিত। এইভাবে চিহ্নিত ব্যক্তি বিষ্ুধামে গমন করতে 
পারেন। 

বরাহ পুরাণ মতে ডান হাতে সুদর্শন ও শঙ্খ, কপালে গদা, মাথায় 
সশর চাপ, হৃদয়ে নন্দক এবং বাম হাতে চক্র--এইভাবে মুদ্রা ধারণ 
করা উচিত । তবে শ্রীহরি ভক্তি বিলাস গ্রন্থ (৪/৩০১) মতে নিজের 
রুচিমত ভগবানের সর্বঅন্ত্র দেহের সর্বত্র ধারণের বিধান রয়েছে। 

প্রশ্ন : ১৫০২ ॥ তলাতল কোথায় অবস্থিত? 

উত্তর : এই জড়ুবন্ষাণ্ডের নীচে সাতটি লোক রয়েছে । এর মধ্যে 
চতুর্থ অধঃলোক হল তলাতল | সেখানে ময়দানব রাজত্ব করেন । ইনি 
রাবনের শ্বশুর এবং মন্দোদরীর পিতা । 

প্রশ্ন : ১৫০৩ ॥ তাপস কাদেরকে বলা হয়? 

উত্তর : সাধারণ অর্থে তাপস বলতে তপঃপরায়ন ব্যক্তিকে বুঝায় । 
তবে ভক্তি সহযোগে সহজেই মুক্তি লাভ হয়_-এই যুক্তিতে যারা 
যুক্তবৈরাগ্য'বলে ভজন করেন অথচ মুক্তি লাভের ইচ্ছা বা আশা ত্যাগ 
করতে পারেন নাই তীরাই তাপস। ভক্ত এবং আত্মারামদের প্রচুর 
কৃপাতেই এঁদের হৃদয়ে ভাবের উদয় হতে পারে । 

প্রশ্ন : ১৫০৪ ॥ তামস কর্ম কাকে বলে? 

উত্তর : পরিনাম, বিস্তনাশ, হিংসা এবং নিজের সামর্থ বিচার 
বিবেচনা না করে মোহবশত যে সব কাজ করা হয় তাদেরকে তামস 
কর্ম বলা হয়। 

প্রশ্ন : ১৫০৫ ॥ তারক ব্রহ্ম নাম কি? 

উত্তর : তারক বলতে যিনি সংসার থেকে সকলকে তারন বা উদ্ধার 
করেন তাকে বুঝায় । ভক্তি শাস্ত্র অনুযায়ী তারক ব্রন্দ নাম বলতে 
ত্রানকারী বা মুক্তি প্রদানকারী রাম নাম ও মন্ত্র বুঝায় । 

প্রশ্ন : ১৫০৬ ॥ ভগবানের তিরোভাব বা তিরোধান বলতে কি 


বুঝায়? 

উত্তর : শ্রী ভগবান নিত্যবস্ত । তাই তার কোন বিনাশ নেই | কোন 
কারণ বা উদ্দেশ্যে ভগবান কোন ব্রক্ষাণ্ডে অবতীর্ণ হয়ে তার কাজ শেষ 
হওয়ার পর যখন নিজের ধামে গমন করেন তখন এঁ অবস্থাকে তার 
তিরোভাব বা তিরোধান বলা হয় । 

প্রশ্ন : ১৫০৭ ॥ অনেকেই বিভিন্ন তীর্থে গমন করেন । তীর্থ 
ভ্রমণের ফল লাভ কিভাবে পাওয়া যাবে? 

উত্তর : তীর্থে গমন করলেই তার ফল লাভ হয় না । যারা ভ্রমনের 
উদ্দেশ্যে তীর্থে তীর্থে ঘুরে বেড়ান তাদের কোন ফল লাভ হয় না। 
কেবলমাত্র যার হাত, পা, বচন এবং মন সর্বতোভাবে বশীভূত, ধার 
বিদ্যা, তপঃ ও কীর্তি আছে এবং সর্বোপরি তীর্থের দেব-দেবীর প্রতি 
বিশেষ শ্রদ্ধা ও ভক্তি আছে তাদেরই তীর্থ গমনের ফল লাভ হয় । 

প্রশ্ন : ১৫০৮ ॥ ত্রয়োদশীতে পারন নিষিদ্ধ । তাহলে মহা 
ছবাদশী ব্রত পালন করে কিভাবে ভ্রয়োদশীতে পারন করা যাবে? 

উত্তর : একাদশী বিদ্ধা হলে শুদ্ধা দ্বাদশীতে ব্রত পালন করে 
সাধারণ নিয়মে ত্রয়োদশী তিথিতে পারন করতে হয়। ত্রয়োদশীতে 
পারন নিষিদ্ধ বলে যেসব বচন বা কথা পাওয়া যায়, তার দ্বারা এই 
বুঝতে হবে যে ত্রয়োদশীতে অল্পমাত্র ছাদশী বিরাজ করলেও সেই 
দ্বাদশী লংঘন করে যে ত্রয়োদশী তিথি তাতেই পারন নিষিদ্ধ হয়েছে। 
আসল কথা হল সম্পূর্ণা একাদশী ও ছ্বাদশীর প্রথম পাদ শ্রীহরি বাসর | 
এই সময় অতিক্রম করেই পারন করতে হবে । পারন দিনে ছ্বাদশী অতি 
অল্প সময় থাকলে-__অর্থাৎ নিত্য ও নৈমিত্তিক কর্ম এ সময়ের মধ্যে শেষ 
না করতে পারলে উপবাসের দিন অর্ধরাত্রির পর সব ধরনের কাজ শেষ 
করে পরদিন সকালে তুলসী অথবা ভগবানের শ্রীচরনামৃত ছারাও পারন 
করা যাবে । (শ্রীহরি ভক্তি বিলাস ১৩/২৩৮-২৫৯)। 

প্রশ্ন : ১৫০৯ ॥ শ্রীমদ্‌ ভাগবতে এসরেণু বলে একটি শব্দ 
রয়েছে । এর দ্বারা কি বুঝায়? 

উত্তর : এসরেণু বলতে অতি সুক্ম কণা বুঝায় যা জানালার ছিদ্র 
দিয়ে প্রবেশকারী সূর্য রশ্মির মধ্যে দেখা যায় । আবার একে পরমানুর 
স্থানও বলা হয়। 

প্রশ্ন : ১৫১০ ॥ শ্রীহরিকে নাকি ব্রিযুগত্ত বলা হয় । কেন? 

উত্তর : সত্য, ত্রেতা ও দ্বাপর যুগে ভগবান প্রত্যক্ষরূপ ধরে 
ভগবদ্‌-অবতার হন। কিন্তু কলিযুগে প্রত্যক্ষভাবে অবতার না হয়ে 

অবতারীই অবতীর্ণ হন বলে শ্রীহরিকে বিষ্ণুধর্মোত্তর গ্রন্থে ত্রিযুগ বলা 
হয়েছে । এই কলিযুগ কিন্তু বিশেষ যুগ বুঝায় । কারণ সব কলিতে 
০ এ৮১৫০/৪৫৭ 
: ১৫১১ ॥ ত্রিষ্পৃশী মহা 
তান রা সিরা হরর শেষ 
রাত্রে ত্রয়োদশী থাকলে সেই দিনকে ত্রিস্পৃহা মহাদ্বাদশী বলা হয়। 
প্রশ্ন : ১৫১২ & দক্ষ যজ্ঞ শ্রীশিব বিনষ্ট করে দেন । এখন প্রশ্ন 
কে । 
৮4475154511 
ব্রহ্মার অনুষ্ঠ থেকে উৎপন্ন হন। ইনি স্থায়নুব মনুর ছোট মেয়ে 
প্রসৃতিকে বিয়ে করেন। একজন দক্ষ হিসাবে তিনি বহু প্রজা সৃষ্টি 
করেন । শিবের পত্রী সতী এরই অন্যতম কন্যা ছিলেন । দক্ষের শাপেই 
চন্দ্র ক্ষয়রোগে (যক্ষা) আক্রান্ত হয়েছিলেন । 
প্রশ্ন : ১৫১৩ & শ্রীহরির শঙ্ধের নাম কি? 
উত্তর : শ্রীহরির শঙ্খের নাম হল দক্ষিণাবর্ত (শ্রীহরি ভক্তিবিলাস 
৪/৩০৫)। 
2 ॥ শ্রী ভগবান রামচন্্র দণ্ডকারন্যে কিছুদিন 
। এ কোথায়? 
হিজরতের গোদাবরী নদীর তীরে দণ্ডকারন্য অবস্থিত । 
একসময় এখানে বহু মুনি-খষি অবস্থান করতেন । 
প্রশ্ন : ১৫১৫ ॥ এক বৈষ্ঞব অন্য বৈষ্ণবকে দেখলে বলেন প্রভু 
দণ্ডবৎ | এই দণ্ডবৎ বলতে কি বুঝায়? 
উত্তর : বৈষ্ঞব হলেন পতিত-পাবন। তিনি ভগবৎ ভক্ত । তাই 
একজন আরেকজনকে দেখলে দণ্ডের ন্যায় পতিত হয়ে সাষ্টাঙ্গে প্রণাম 
ব্য 
£১৫১৬ ॥ কে ? 
ক নি 
অথ্বার পুত্র ছিলেন। তার এক নাম ছিল অশ্বগশিরা | এঁর অস্থি দ্বারাই 


৬১৯ 


ইন্দ্রের বজ্র নির্মান হয় যা দ্বারা ইন্দ্র বৃত্রাসুরকে নিহত করেছিলেন । 
প্রমদ্‌ ভাগবত ৬/৯/৫২)। 

প্রশ্ন : ১৫১৭ ॥ ভগবান দত্তবত্র নামক এক অসুরকে 
দিত 

উত্তর : দত্তবত্রু বৃদ্ধশর্মার ওঁরসে এবং যদুবংশের রাজা শুরের 
অন্যতমা কন্যা পৃুকীর্তির গর্ভে জন্মহণ করেন। ইনি কৃষ্ণ বিদ্বেষী 
শিশুপালের ভাই ছিলেন । শ্রীকৃষ্ণ একে তার কৌমুদিকী গদা দ্বারা হত্যা 
করেছিলেন । উল্লেখ্য যে এই দস্তবত্র একসময় পূর্বজনো শ্রীবিষ্টুর 
দ্বারপাল বিজয় ছিলেন। 

প্রশ্ন : ১৫১৮ ॥ শ্রীজগন্নাথদেবের দয়িতা সেবক কাদেরকে বলা 
হয়? 
উত্তর : পুরীধামে নীলমাধবৰ অবতারে সেবা করতেন-শ্রী বিশ্বাবসু 
দয়িতা। এঁর বংশধরগণ দারুত্রক্ম অবতারে শুদ্র সেবক হয়ে দয়িতা 
নামে অভিহিত হন। এই দয়িতারা ম্লান যাত্রায়, রথ যাত্রায় ও 
নবকলেবরের সময় শ্রীজগন্নাথদেবের শ্রী স্পর্শ করে নিজ নিজ সেবা 
করেন । এঁরাই শ্রীজগন্নাথদেবের পহুন্ডি বিজয় করান। অবসরকালে 
মিষ্টান্ন ভোগ এবং প্রতিদিন প্রাতঃকালে বাল্যভোগ মিষ্টান্ন সমর্পন 
করেন। শ্রীজগন্নাথ দেবের অনবসরের পাচনও এরাই সমর্পণ করেন । 

প্রশ্ন : ১৫১৯ ॥ মানুষের দেহে নাকি দশটি বায়ু বিভিন্ন কাজ 
সম্পাদন করে । এই দশটি বায়ুকি কি? 4 

উত্তর : এই দশটি বায়ু হল : প্রাণ, অপান, সমান, উদান, ব্যান 
এবং নাগ, কৃর্ম, কৃকর, দেবদত্ত ও ধনঞ্রয়। 

প্রশ্ন : ১৫২০ ॥ পৃজার্চনায় দশ-উপাচার কি কি? 

উত্তর : পৃজাচ্চনার দশটি উপচার হল : অর্থ্য, পাদ্য, আচমন, 
মধুপর্ক, পুনরাচমন, গন্ধ, পুষ্প, ধূপ, দীপ ও নৈবেদ্য। 

প্রশ্ন : ১৫২১ ॥ ভগবানের এক নাম দামোদর । এই নাম 
হওয়ার কারণ কি? 

উত্তর : মা যশোদা কতক উদরে দাম (দড়ি) দ্বারা বদ্ধ হওয়ায় 
. ভগবানের নাম দামোদর হয়। রাধাকৃষ্তার্চন দীপিকা নামক গ্রন্থ 


৬২০ 


শ্রোহরি দাস কর্তৃক রচিত) অনুযায়ী কার্তিক মাসের পৌর্ন মাসীতে 
শ্রীকৃষ্ণ গভীর রা্রেশ্রীরাধার গৃহে উপস্থিত হলে শ্রীমতি তাকে নীবিদ্ারা 
(পেটিকোটের দড়ি) উদরদেশ বন্ধন করেন । সেই থেকে শ্রীকৃষ্ণ নীবি- 
দামোদর বা দামোদর নামে খ্যাত হয়েছেন। 

প্রশ্ন : ১৫২২ ॥ দাণ্ভিক ভক্ত কীকে বলা হয়? 

উত্তর : শ্রীগোবিন্দের অর্চনা করেও যে তীর ভক্তগণের অর্চনা করে 
না এবং বিষ্ণুর প্রসাদের অপাত্র তাকে দাস্তিক ভক্ত বলা হয়। 

প্রশ্ন : ১৫২৩ ॥ দাস্যভাব বলতে কি বুঝায়? 

উত্তর : শ্রীভগবানে কর্ম সমর্পনকেই কেউ কেউ দাস্যভাব বলেন। 
কিন্তু শ্রীল রূপ গোস্বামীর মতে সর্বতোভাবে দাস বলে নিজেকে মনে 
করাকেই দাস্য ভাব বলে। যেমন ভগবানের পরিচর্যা করা দাস্যের 
কাজ। আবার জপ, ধ্যান, অর্চনাদি কর্ম বৈষ্ঞবগণ কর্তৃক শ্রীকৃষ্ণ 
অর্পিত হলে দাসত্ব নাম ধারণ করে । 

প্রশ্ন : ১৫২৪ ॥ পঞ্জিকাতে দেখি গ্যহস্পর্শ লেখা আছে। এই 
বলতে কি বুঝায়? 

উত্তর : একই তিথি তিনদিন স্পর্শ করলে তাকে গ্যহস্পর্শ বলে । 
এরূপ তিথিতে যাত্রা, বিবাহ এবং কোন শুভকর্ম করতে নাই । করলে 
অমঙ্গল হয় । 

প্রশ্ন : ১৫২৫ & দিব্য যুগ কাকে বলে? এর সময়সীমা কত বছর? 

উত্তর : সত্য, ত্রেতা, ছ্বাপর এবং কলি-_এই চার যুগের 
অতিবাহিত সময়কে দিব্য যুগ বলা হয় । কলিযুগের সময় ৪,৩২,০০০ 
বছর, দ্বাপর যুগের সময় ৮,৬৪,০০০ বছর, ক্রেতাযুগের সময় 
১২,৯৬,০০০ বছর এবং সত্যযুগের সময় ১৭,২৮,০০০ বছর । এখন 
এই চারি যুগের মোট সময় হল ৪৩,২০,০০০ বছর । এই সময়কেই 
দিব্য যুগ বলা হয়। 

প্রশ্ন : ১৫২৬ ॥ ভগবানকে দীপদান কিভাবে করতে হবে? 

উত্তর : কর্পর ও ঘৃত অথবা তিলতৈলযোগে দীপদান করতে হয় । 
প্রতি পক্ষে একাদশী ও দ্বাদশীতে দীপদান প্রশস্ত ॥ লালবর্ন, মলিন ও 
জীর্ন বস্ত্র বারা দীপের সলিতা বানানো উচিত নয় । 


৬২১ 


কার্তিক মাসে শ্রী বিষ্ুর নিকটে, 'দেবালয়ে, তুলসী বেদী এবং 
আকাশে দীপ দান প্রশস্ত । এই করলে শ্রীহরি গ্রীত হন। শ্রীহরিকে 
দেখানো দীপ কখনো নিজে নিভানো উচিত নয় । 

প্রশ্ন : ১৫২৭ ॥ মাঝে মাঝেই নানারকম দুঃস্বপ্রী দেখি । এ 

থেকে পরিত্রানের উপায় কি? 
উত্তর : শ্রীহরি ভক্তি বিলাস গ্রন্থে উল্লেখিত এক টীকা অনুযায়ী 
রাম, স্কন্দ, হনুমান, গরুড় ও ভীমের নাম স্মরণ করে শয়ন করলে 
দুরস্বপ্ন নাশ হয় । এছাড়া ভগবান শ্রী নৃসিংহদেবকে স্মরণ ও ভক্তিভরে 
প্রণাম করে শয়ন করলেও দুঃস্বপ্ন থেকে মুক্তি লাভ করা সম্ভব । 

প্রশ্ন £ ১৫২৮ & জীবের দুঃখ কত ধরনের এবং কি কি? 
উদাহরণ দিয়ে বুঝিয়ে দেবেন। 

উত্তর : সাংখ্য মতে জীবের দুঃখ তিন ধরনের : ১. আধ্যাত্মিক, ২. 

আধিভৌতিক এবং ৩. আধিদৈবিক। 

১. আধ্যাত্মিক দুঃখ : শরীর এবং মনের দিক থেকে বিবেচনা 
করলে এই প্রকারের দুঃখ দুই ধরনের । যেমন বাত, পিত্ত, 
কফ ইত্যাদির তারতম্যের কারণে দেহগত রোগ শোক হেতু 
দুঃখ হয় । আবার কাম, ক্রোধ ইত্যাদির কারণে মনে দুঃখ 
সৃষ্টি হয়। 

২. আধিভৌতিক দুঃখ : মানুষ, পশু, পক্ষী, কীটপতঙ্গ হেতু যে 
দুঃখ সৃষ্টি হয় তাকে আধিভৌতিক দুঃখ বলা হয় । 

৩. আধিদৈবিক দুঃখ : যক্ষ, রাক্ষস, বিভিন্ন গ্রহ, দেব-দেবী 
ইত্যাদির কারণে যে দুঃখ উপস্থিত হয় তাকে আধিদৈবিক 
দুঃখ বলে। 

প্রশ্ন : ১৫২৯ ॥ পরিমার্থিক বা ধর্মীয় জগতে কাদেরকে দুরাআ্মা 

বলাযায়? 

উত্তর : ভক্তির অভাবে যাদের মন শুদ্ধি শূন্য তারাই দুষ্ট চিত্তের 

লোক হয়। এইরূপ দুষ্ট স্বভাব ভগবদ্‌ বিদ্বেধী অভক্তদেরকে ধ্ীয় 
জগতে দুরাত্মা বলা যায় । 


৬২২ 


প্রশ্ন : ১৫৩০ ॥ বৈষ্ঞব শাস্ত্র অনুযায়ী দুর্গাদেবী কে? 

উত্তর : তিনি ভগবান কৃষ্ণের যোগমায়া শক্তি। (ভাগবত 
১০/২/১১)। তিনি আট হাত বিশিষ্ট । রাধাকৃষ্ঘার্চন-দীপিকা গ্রন্থ 
[্রীহরি দাস বিরচিত) (৭২-৭৬) অনুযায়ী শ্রী দুর্গা হলেন শ্রীকৃষ্ণের 
আঠার অক্ষর মন্ত্রের অধিষ্ঠাত্রী দেবতা । এই দুর্গা হলেন শ্রীকৃব্তের 
স্বরূপ শক্তি, দশ হাত বিশিষ্ট মহামায়া দুর্গা নন । 

প্রশ্ন : ১৫৩১ ॥ রাধাকৃষ্ণ লীলায় দূত কাদেরকে বলা হয়? 

উত্তর : গোপীদের সাথে ভগবান কৃষ্ণের মিলন, কলহ ইত্যাদি সব 
কাজে ধারা বিশারদ তাদেরকে দূত বলা হয় । যেমন তুঙ্গ, মনোরম, 
নীতিসার প্রমুখ ছিলেন এরূপ দূত । 

প্রশ্ন : ১৫৩২ ॥ রাধাকৃষ্জের লীলায় দূতী কাদেরকে বলা হয়? 

উত্তর : কৃষ্ণ এবং গোপীদের পরস্পর ভাববিনিময়ের ক্ষেত্রে যারা 
সর্বতোভাবে সহায়তা করেন সেরূপ কিছু গোপীকে দৃতী বলা হয় । এরা 
আবার দুই ধরনের : স্বয়ং দূতী এবং আপ্ত দূতী । এরা বিভিন্ন ধরনের 
কাজ করেন। যেমন বৃন্দা, বৃন্দারিকা, মেলা, মুরলিকা প্রমুখ দৃতীগণ 
কুগ্ত সংস্কারে অভিজ্ঞ। 

প্রশ্ন £ ১৫৩৩ & ভগবান কৃষ্ণের মাতা দেবকীর বাবা কে 
ছিলেন? তার পুত্র-কন্যা কতজন ছিল? 

উত্তর : দেবকীর বাবার নাম দেবক | তিনি চন্দ্রবংশের আহুকের 
পুত্র । দেবকের চারজন পুত্র ছিল। এরা হলেন দেববান, উপদেব, 
সুদেব ও দেবরক্ষিত | আবার তার সাতজন রুন্যা ছিল । এদের নাম হল 
: দেবকী, শাস্তিদেবা, শ্রীদেবা, দেবরক্ষিতা, উপদেবা, সহদেবা এবং 
ধৃতদেবা। শ্রীবসুদেব এই সাতজনকেই বিবাহ করেছিলেন । 

প্রশ্ন : ১৫৩৪ & শ্রীজগন্নাথ মন্দিরে দেবদাসীদের যে কথা শুনা 
যায় তারা কারা ছিলেন? তাদের কাজ কি? কিভাবে এই প্রথা সৃষ্টি 
হয়? 

উত্তর : পুরীধামে শ্রীজগন্নাথদেবের নিত্যদাসী । এই দেবদাসীরা 
দুই রকম : বাহির দেবদাসী এবং ভিতর দেবদাসী । পতিতা অথবা ভরষ্টা 

কোন কন্যা দেবদাসী হতে পারেন না। ব্রাহ্মণ অথবা অন্য কোন বর্ণের 
কন্যা দেবদাসী হতে পারেন । এই দেবদাসীরা জগন্নাথ মন্দিরের গরুড় 
্তস্তের সম্মুখে নৃত্যগীত করেন । 

ব্রা্মণকুলে জন্গ্রহণকারী কোন কন্যাই কেবলমাত্র ভিতর দেবদাসী 
হতে পারেন । এরা শ্রীবিগ্রহের সামনে পালক্ষের কাছে অবস্থান করে 
নৃত্যগীত করতে পারেন । যাদের যৌবনকাল নেই তারা কিন্তু দেবদাসী 
হতে পারেন না। শ্রীজগন্নাথদেবের সন্তুষ্টি বিধানের জন্য উড়িষ্যার 
এক সময়ের রাজা চূড়ঙ্গদেব এই ব্যবস্থা করেন । 

যেদিন যে যে দেবদাসী নৃত্যগীত করেন সেইদিন তিনি উপবাসী 
থাকেন । নৃত্যগীত করার পর গৃহে এসে জগন্নাথদেবের মহাপ্রসাদ গ্রহণ 
করে ভগবানের গুণবীর্তনে রাত্রি যাপন করেন । 

শ্রীজগনাথদেবই এসব দেবদাসীদের পতি । .তীরই শ্রীপাদপদ্মে 
দেবদাসীরা বিক্রিত। তারা অন্য কোন লোককে পতি হিসাবে বরণ 
করতে পারেন না। 

কথিত আছে প্রাচীনকালে উৎকলের (উড়িষ্যার) কোন এক ভক্ত 
রাজা শ্রীজগন্নাথদেবের গায়ে ধুলি (ময়লা) দেখে অনুসন্ধান করে 
জানতে পারেন যে কোন এক ভক্ত-রমনীর 
গীতগোবিন্দের গান শোনার জন্য এক কুঞ্বনে গিয়েছেন । রাজা তখন 
এ রমনীকে খুজে বের করে তাকে নিযুক্ত করে নিয়মিত জগন্নাথকে গান 
শোনানোর ব্যবস্থা করেন। তখন থেকেই দেবদাসী প্রথার সৃষ্টি হয়। 
পরবর্তীকালে সন্রান্ত বংশের অবিবাহিতা মেয়েরাই এই সেবা করতেন । 

প্রতিদিন জগন্নাথদেবের সকালের ভোজনকালে এবং রাত্রিতে 
শয়নকালে একজন দেবদাসী একটি মাত্র বাদ্য নিয়ে গরুড় স্তত্তের 
সম্মুখে নৃত্যগীত করেন। জগন্নাথদেবের চন্দন যাত্রার ৪২ দিন 
মধ্যরাত্রে শয়নের পূর্বে রত্ববেদীর সামনে নির্বাপন করতে হয়। 
অন্ধকারে তখন তিনজন সেবক শ্রীবিগ্রহকে পাখার বাতাস করেন এবং 
একজন দেবদাসী দরজার কাছে অবস্থান করে শ্রীগীতগোবিন্দ থেকে 
গান করে নৃত্য করেন । চন্দন যাত্রায় নৌকা বিহার সময়েও এক বা 

দুইজন দেবদাসী নৃত্য করেন । রাজা শ্রী প্রতাপরুদ্র দেবদাসীদের 
নৃত্যগীতের ব্যবস্থা করে ১৪৯৯ খৃষ্টাব্দের ১৭ জুলাই তারিখে এক 
শিলালিপি প্রদান করেন । 

প্রশ্ন : ১৫৩৫ ॥ শ্রীভগবানের দোল-মহোৎসবে ভক্তদের মূল 
করণীয় কি? 

উত্তর : চৈত্র মাসের শুর্রুপক্ষের একাদশী তিথিতে ভগবানের শ্রীমুখ 
দক্ষিণদিকে রেখে নৃত্য ও গান সহযোগে উৎসব করে প্রভুকে একমাস 
ব্যাপী আন্দোলন করতে হয় । তবে একাদশী দশমী বিদ্ধা হলে ছাদশী 
তিথিতে প্রাতঃকৃত্য শেষ করে নিত্য পুজার পর ভক্ত দোল উৎসব 
করবেন। 

শ্রী পুরুষোত্তম মতে কখনো প্রতিপদে, কখনো বা দ্বিতীয়ায় উত্তর 
ফাল্গুনী নক্ষব্রযোগে এই উৎসব করণীয় । 

প্রশ্ন : ১৫৩৬ ॥ মহোৎসব কোন্‌ বৈষ্তব মহাজন কর্তৃক প্রবর্তিত 


? 
উত্তর : বৈষ্ণব মহাজন শ্রী শ্যামানন্দ প্রভুর নির্দেশে শ্রীরসিকানন্দ 
প্রভু কর্তৃক বিভিন্ন স্থানে এবং বিভিন্নকালে বারদিন ব্যাপী এই বিরাট 
উৎসব হয়। সেই থেকে এই উৎসব বহু দেশে বিভিন্ন সময়ে প্রচলিত 
হয়ে আসছে। এ 
প্রশ্ন : ১৫৩৭ ॥ শ্রীজগন্নাথদেবের দ্বাদশ যাত্রা কি? 
উত্তর : শ্রীজগনাথদেব বৈশাখ থেকে বার মাস পর্যস্ত যে যে যাত্রা 
করেন তাদেরকে জগন্নাথদেবের দ্বাদশ যাত্রা বলা হয় । এসব হল : 
উদ্থানী, ছাদনী, পুষ্যাভিষেক, শাল্যোদনী, দোল এবং দমনক ভজন । 
প্রশ্ন : ১৫৩৮ ॥ কুরুপাণ্ডবের অন্তরগুরু দ্রোনাচার্য কে ছিলেন? 
উত্তর : স্বর্গের ঘৃতাটী অপৃসরার দর্শনে মহষি ভরদ্বাজ-এর বীর্যপাত 
হলে তিনি তা একটি দ্রোনে (কলসীতে) রেখে দেন। এতে যে পুত্র 
জন্মে তিনিই বিখ্যাত দ্রোনাচার্য । তার স্ত্রী ছিলেন কুরুপাণ্বের প্রথম 
অন্্গুরু কৃপাচার্যের বোন কৃপী। এক ছেলের নাম অশ্বথামা_যিনি 


হয় 

চারযুগের অমর । কুরুক্ষেত্রের যুদ্ধের সময় দ্রোনাচার্য পাণ্ডবপক্ষের বীর 
দ্রুপদরাজার পুত্র ধৃ্টদ্যুমের হাতে নিহত হন। 

প্রশ্ন : ১৫৩৯. ॥ মথুরা মণ্ডলে নাকি দ্বাদশমূর্তি আছেন । এঁরা 
কারাঃ 

উত্তর : মথুরা মণ্ডলে যে দ্বাদশ মূর্তির কথা শুনা যায় তারা হলেন, 
রৌদ্রী, ব্রাহ্মী, দৈবী, মাধবী, বিদ্ননাশিনী, বাম্যা, আর্ী, গান্ধবীঁ, গৌ, 
অন্তর্ধানস্থা, স্বপদঙ্গতা এবং ভূমিস্থা । 

প্রশ্ন : ১৫৪০ ॥ ব্রজমণ্ডলে নাকি দ্বাদশ (বারটি) বন আছে। 
এসব বনের নাম এবং অবস্থান জানতে চাই । 

উত্তর : ব্রজমণ্ডলে ভদ্র, বিল্ব, লৌহ, ভান্তীর এবং মহাবন_এই 
668484518৮8 

বং বৃন্দাবন_-এই সাতটি নদীর পশ্চিমতীরে অবস্থিত । 

রঃ ১৫৪১ ॥ বৈষ্ণবের জন্য দ্বাদশ শুদ্ধি বলতে কি বুঝায়? 

শ্রীমন্দিরে গমন, শ্রীহরির অনুগমন, ভক্তিসহকারে 

উকি পত্র ও পুষ্প চয়ন, করশুদ্ধি, নামকীর্তন, গুণ- 
কীর্তন, শ্রীহরি কথা শ্রবণ, উৎসব দর্শন, পাদোদক পান, নির্মাল্য ধারণ 
এবং প্রসাদি গন্ধ-পুম্পাদির সরান গ্রহণ-_-এসবকে দ্বাদশ শুদ্ধি বলা হয় 
(নারদ পঞ্চরাত্র 8/১১/১-৬)। 

প্রশ্ন : ১৫৪২ ॥ দ্বাদশ আদিত্য কাদেরকে বলা হয়? 

উত্তর : শ্রী হরিভক্তি বিলাস (৪/১৬৯ টাকা) গ্রন্থ অনুযাী দ্বাদশ 
আদিত্য হলেন : ধাতা, অর্ধমা, মিত্র, বরুন, অংশু, ভগ, বিবস্বান, ইন্দ্র, 
পুষা, পর্জন্য, তৃষ্টা এবং বিষ্ণু ॥ মতান্তরে বরুন, সূর্য, বেদাঙ্গ, ভানু, 
ইন্দ্র, রবি, গভস্তিমান, যম, হিরণ্যরেতা :. দিবাকর, মিত্র এবং বিষ্ণু 
(শ্রীকৃষ্ণ সন্দর্ভ : ১০৬)। 

প্রশ্ন : ১৫৪৩ ॥ দ্বাদশ গুণ বলতে কি কি বুঝায়? 

উত্তর : শ্রীমদ্‌ ভাগবত (৭/৯/১০) অনুযায়ী ছাদশগ্তন হল : ধন, 
সৎ-কুল, রূপ, তপঃ, শ্রুত, ইন্দ্রয়-নৈপুন্য, কান্তি, প্রতাপ, বল, পৌরুষ, 
বুদ্ধি ও যোগ । মতান্তরে ধর্ম, সত্য, দম, তপঃ, অমাৎসর্য, হী, তিতিক্ষা, 
অনসূয়া, যজ্ঞ, দান, ধৃতি ও শ্রুত। 

প্রশ্ন : ১৫৪৪ ॥ শ্রীল ব্যাসদেবের এক নাম দ্বৈপায়ন । কেন 
তার নাম এরূপ হয়? 

উত্তর : যমুনা নদীর একদ্বীপে জন্ম হয় বলে শ্রীল ব্যাসদেবের এক 
নাম ছৈপায়ন হয় ভভোগবত ১/১৯/৮)। 

প্রশ্ন : ১৫৪৫ ॥ আমরা ভোগ-আরতীর সময় নন্দের আজ্ঞায় 
ধনিষ্ঠা আনীত শ্রী ভগবানের জন্য খাদ্য দ্রব্যের কথা শুনি। এই 
ধনিষ্ঠা কে? 

উত্তর : শ্রীরাধার প্রিয়তম ললিতা সখীর যুথের ষষ্ঠ সখী হলেন 
ধনিষ্ঠা । তিনি হলেন হরিম্নেহাধিকা একজন সথী | 

প্রশ্ন :১৫৪৬ ॥ ধন্বস্তরি কে ছিলেন? 

উত্তর : শ্রীবিষ্টুর ছাদশ অবতার (ভাগবত ১/৩/১৭) । আবার ষষ্ঠ 
মন্বস্তরে সমুদ্র মহ্থনকালে আবির্ভূত আমুর্বেদ-প্রবর্তক ছিলেন । সপ্তম 
মন্স্তরে তিনি কাশী রাজের তপস্যায় প্রীত হয়ে তার পুত্ররূপেও জন্মে 
ছিলেন (ভাগবত ৮/৮/৩৪)। 

প্রশ্ন : ১৫৪৭ ॥ নর-নারায়ন খষির পিতা ও মাতা কে ছিলেন? 

উত্তর : ধর্ম হলেন নর-নারায়নের পিতা । আর মাতা ছিলেন দক্ষ 
প্রজাপতির কন্যা মূর্তি । 

প্রশ্ন : ১৫৪৮ ॥ ধর্মধবজী কাদেরকে বলা যায়? 

উত্তর : যারা শুধুমাত্র নিজের লাভ, পুজা এবং প্রতিষ্ঠার জন্য ধর্ম- 
আচরণ করে তাদেরকে ধর্মধবজী বলা হয় । এরা নিজে ধর্মরহিত হলেও 
ধার্মিকের অভিনয় করে ধর্মবেত্তা সাজেন। শাস্ত্রে আছে। 

সেই সে বৈষ্ণব ধর্ম-সভারে প্রণতি | 

সেই ধর্মধবজী-_যার ইথে নাহি রতি ॥ 

(শ্রীচৈতন্য ভাগবত অসত্য ৩/২৯)। 

প্রশ্ন : ১৫৪৯ ॥ পাগুবদের পুরোহিত ছিলেন ধৌম্য নামক এক 
মুনি-খাষি ৷ তীর সম্পর্কে জানতে চাই। 

উত্তর : ধৌম্য ছিলেন ধুম মুনির ছেলে । ইনি দেবল খাষির ছোট 
ভাই এবং যুধিষ্ঠিরের পুরোহিত ছিলেন । উৎকোচক তীর্থে তার আশ্রম 


৬২৭ 


ছিল। পাণুবেরা এই আশ্রমে নিয়ে তাকে পুরোহিত হিসাবে বরণ 
করেন । তিনি একজন জ্ঞান উপদেষ্টা মুনি ছিলেন । 

প্রশ্ন : ১৫৫০ ॥ ধ্যান বলতে কি বুঝায়? 

উত্তর : ধ্যেয় বস্তুর বিশেষভাবে অনুচিন্তনকে ধ্যান বলা হয়। 
আবার একাথ্র চিত্তে ইস্ট দেবতার চিন্তা করলেও তাকে ধ্যান বলা যায় । 
ধ্যানে গাঢ়তা থাকে । কিন্তু স্মরণে গাঢুতার কিছুটা অভাব হয়। 

প্রশ্ন : ১৫৫১ ॥ ধ্যান কোন্‌ কোন্‌ স্থানে করতে হয়? 

উত্তর : প্রাণায়ামে গুরুকে স্মরণ করে শ্রী বিষ্ুর ধ্যান করতে হয় । 
রেচকে রুদ্র মেহাদের), পূরকে ব্রহ্মা এবং কুন্তকে শ্রীবিষ্ুই ধ্যানের 
দেবতা । এঁদের স্থান নিজের গুরু-মুখ থেকে জেনে নিতে হবে । কেউ 
কেউ বলেন, পূরকে নাভি স্থানে ব্রহ্মার, কুম্তকে হৃদয়ে বিষ্তুর এবং 
রেচকে ললাটে রুদ্রের ধ্যান বিহিত । তবে একান্ত ভক্তগণ কিন্তু সর্বত্র শ্রী 
ভগবানেরই ধ্যান করবেন [শ্রীহরিভক্তি বিলাস ৫/৭৮-৮২)। 

প্রশ্ন : ১৫৫২ ॥ ধ্যান করলে কি লাভ হয়? 

উত্তর : শ্রীভগবানের পাদপদ্ধে ধ্যান করলে পাপ নাশ হয়। 
কলিরদোষ নাশ হয়, সর্ব ধর্ম লাভ হয় এবং শ্রী বৈকুণ্ঠ প্রাপ্তি এবং 
সারুপ্য মুক্তি হয় । (শ্রীহরি ভক্তি বিলাস ৩/১১৬-১২৮)। 

প্রশ্ন : ১৫৫৩ ॥ ধুবলোক কোথায় অবস্থিত? 

উত্তর : সত্যলোকের অন্তর্গত ভগবত্ভক্ত ধরব মহারাজের বিশেষ 
স্থান । 
প্রশ্ন : ১৫৫৪ ॥ নচিকেতা কে ছিলেন? তিনি যম থেকে কি কি 

পর: 


বর লাভ 

উত্তর : কঠোপনিষদ থেকে দেখা যায় নচিকেতা ছিলেন গৌতম 
বংশীয় বাজশ্রবা মুনির পুত্। কোন কারণে রাগবশত নচিকেতাকে তার 
পিতা যমকে দান করেন । পিতার বাক্য পালনের জন্য যিনি যমলোকে 
উপস্থিত হয়ে তিনদিন পর যমের সাক্ষাৎ পান । যমের কাছ থেকে তিনি 
তিনটি বর লাভ করেন । প্রথম বরে পিতার প্রসন্নতা, দ্বিতীয় বর স্বর্গ 
পাওয়ার উপায় অগ্নিবিদ্যা এবং তৃতীয় বরে মৃত্যুর পর আত্মার অবস্থা 
কি হয় জানতে পারেন । 


প্রশ্ন : ১৫৫৫ ॥ শ্রীভগবানের নটবর বেশ কিরকম? 

উত্তর : খণ্ড-বিখণ্ড সাদা, নীল, বসন্ত এবং লাল বর্ণের বস্ত্র 
উপযুক্তভাবে সন্নিবেশ করে ভগবানকে সাজালে তার নটবর বেশ হয়। 
শ্রী পুরীধামে অক্ষয় তৃতীয়ার পর শুর্ুপক্ষের দ্বাদশী তিথিতে 
শ্রীজগন্নাথদেবের বিজয় বিথহ এই বেশে চন্দন যাত্রায় নরেন্দ্র সরোবরে 
যান। 

প্রশ্ন : ১৫৫৬ ॥ শ্রীকৃষ্ণের পিতা নন্দ মহারাজের পরিচয় 
জানতে চাই। 

উত্তর : সংক্ষেপে বলা হল : শ্রী নন্দ বসুদেবের পিতা শুরসেনের 
ওরসে তার বৈশ্যা পত্রীর গর্ভজাত পুত্র ছিলেন । তার দেহ ছিল স্থুল 
(মোটা), দেহের বর্ণ ছিল চন্দনের মত, বসন ছিল বীধুলি ফুলের ন্যায় 
রক্তবর্ণ, দাড়ি ছিল সাদা-পাকা মিশ্রিত, দেহটি ছিল দীর্ঘ আকার 
বিশিষ্ট । তিনি ভগবৎ পার্ষদ ছিলেন । 

প্রশ্ন : ১৫৫৭ ॥ নরকাসুর কে ছিল? কার হাতে এই অসুর নিহত 
হয়ঃ 

উত্তর £ শ্রী বরাহদেবের ওঁরসে ও পৃথিবীর গর্ভে জন্ম হয়। 
বানাসুরের সঙ্গে এই নরকাসুরের বন্ধুত্ব ছিল। এই অসুর দুরাচারী 
হওয়ায় ভগবান শ্রীকৃষ্ণ তাকে নিহত করেন । 

প্রশ্ন : ১৫৫৮ ॥ নর-নারায়ণ কারা? 

উত্তর : নর-নারায়ন ছিলেন নর এবং নারায়ন নামক দুইজন খষি । 
এরা ভগবানের অবতার স্বরূপ । ধর্মপ্রজাপতির ওঁরসে মূর্তি দেবীর গর্ভে 
তারা আবির্ভূত হন। বদরিকা নামক এক আশ্রমে তারা তপস্যায় নিরত 
আছেন। 

প্রশ্ন : ১৫৫৯ ॥ অর্জন নাকি একসময় নরখষি ছিলেন? 

উত্তর : হ্যা। তখন তিনি বদরিকা আশ্রমে ধর্ম প্রজাপতির পুত্র 
নারায়ণ খষির ছোট ভাই হিসাবে তপস্যা করতেন । পরবর্তী জন্মে তিনি 
পাণ্ডুর ক্ষেত্রজ পুত্রূপে জন্ম নেন। অর্জনের মধ্যে নর-নামক খষির 
প্রবেশ হেতু এঁর এক নাম নরাবেশ। 


৬২৯ 


প্রশ্ন : ১৫৬০ ॥ নরোত্তম কাদেরকে বলা যায়? 

উত্তর : নরোত্তম বলতে নরশ্রেষ্ঠ বুঝায় । অর্থাৎ মানুষের মধ্যে যিনি 
বা যারা শ্রেষ্ঠ তারাই নরোত্তম । এককথায় যিনি নিজের ইচ্ছায় অন্যের 
উপদেশে শ্রীহরির জন্য সরল হৃদয়ে গৃহ থেকে বহির্গত হন তিনিই 
নরোত্তম | 

প্রশ্ন : ১৫৬১ ॥ শ্রীজগন্নাথদেবের নেত্রোৎসব (নেত্র-উৎসব) 
কি? 

উত্তর : শ্রীপুরী ধামে স্নানযাত্রার পর প্রতিবছর শ্রী জগন্নাথ, শ্রী 
বলদেব এবং সুভদ্রা মহারানীর অঙ্গরাগ করা হয় ৷ তখন ১৫ দিন বা ১ 
পক্ষ পর্যন্ত এই তিন বিগ্রহের অনরসরকাল বা অদর্শনকাল থাকে । এর 
পর অমাবশ্যা তিথিতে যখন বি্হ দর্শন দেন তখন এ উৎসবকে 
নবযৌবন বা নেত্র-মহোৎসব বলা হয় । 

প্রশ্ন : ১৫৬২ ॥ ভগবানের চর্তুব্যুহের কথা শুনি । আবার কেউ 
কেউ নবব্যুহের কথা বলেন । এই নবব্যুহ কি? 

উত্তর £ বাসুদেব, সক্কর্ষণ, প্রদ্যুম এবং অনিরুদ্ধ_-এই হল 
ভগবানের চতুঃব্যহ । আর নারায়ণ, হয়শ্রীব, বরাহ, নৃসিংহ এবং ব্রহ্মা 
হলেন বাকী পঞ্চব্যুহ ৷ সব মিলে নবব্যুহ হয় । 

প্রশ্ন : ১৫৬৩ ॥ নববিধা বা নবলক্ষনা ভক্তি কি? 

উত্তর : শ্রবণ, কীর্তন, স্মরণ, পাদসেবন, অর্চন, বন্দন, দাস্য, সখ্য 
ও আত্মনিবেদন-এই নয় প্রকারে ভগবানের সেবা করা যায়। 
এদেরকেই একত্রে নববিধা বা নবলক্ষনা ভক্তি বলা হয়। এর মধ্যে 
যেকোন একটি করতে পারলেও ভগবানের কৃপা লাভ করা যায় । 

প্রশ্ন : ১৫৬৪ ॥ আমাদের দেহে নাকি নয়টি দ্বার আছে? 
থাকলে সেগুলো কি কি? | 

উত্তর : কর্ণদ্বয় (দুই কানের দুইটি ছিদ্র), নাসাদ্বয় (নাকের দুইটি 
ছিদ্র) অক্ষিদবয় (দুইটি চক্ষু), মুখ, পাযু (মলদ্বার) এবং উপস্থ (লিঙ্গ বা 
যোনিদ্বার)_-এই নয়টিকে দেহের নবদ্ধার বলা হয়। মৃত্যুর সময় এই 
নয়টি দ্বারের যে কোন একটি দিয়ে আত্মা দেহ ছেড়ে চলে যায় । 

প্রশ্ন : ১৫৬৫ ॥ শ্রীমন্‌ মহাপ্রভু শ্রীঅ্ৈত আচার্যকে কোন কোন 
সময় নারা বলে সম্বোধন করতেন । প্রশ্ন হল তাকে নারা বলতেন 
কেন? 

উত্তর : নার-শব্দে জীবসমষ্টি বুঝায় । এতে অন্তর্যামিরূপে অধিষ্ঠিত 
তত্বই নারা শব্দবাচ্য । আবার নারা শব্দে মহাবিষ্ণু বুঝায় । অদ্বৈত 
আচার্য মহাবিষ্টুর অবতার ছিলেন । এজন্য তাকে মহাপ্রভু নারা বলে 
ডাকতেন । 

প্রশ্ন : ১৫৬৬ ॥ ভগবানের ভোগারতির সময় শুনি ভক্তরা বলেন 
ছলেবলে লাজ্ছু খায় শ্রীমধুমঙ্গল । প্রশ্ন হল এই মধুমজল কে? 

উত্তর : এই মধুমঙ্গল হলেন ভগবান শ্রীকৃষ্ণের শিক্ষাণ্তর 
সান্দীপনিমুনি এবং গুরুমাতা সুমুখীর পুত্র । মধুমঙ্গলের ঠাকুমার নাম 
পৌর্নমাসী, বোনের নাম নান্দিমুখী-শ্রীরাধার অন্যতম সথী | 
হি ॥ ভগবান শ্রীকৃষ্ণের ক্ষৌরকার (নোপিত) কারা 


? 

উত্তর : ভগবান শ্রীকৃষ্ণের কেশ সংস্কারের জন্য একাধিক 
ক্ষৌরকার ছিলেন । তারা হলেন মরন্দ, কর্পূর, সুগন্ধ এবং কুমুদ । 

প্রশ্ন : ১৫৬৮ ॥ বিষ্জুর নাভিপদ্ম কি? 

উত্তর : ভগবানের দ্বিতীয় পুরুষ-অবতার শ্রীগর্ভোদশায়ী বিষ্তুর 
নাভি থেকে উত্তৃত পদ্মকে নাভি পদ্ম বলা হয়। এই পদ্মই সৃষ্টিকর্তা _ 
ব্রক্মার জন্স্থান ৷ এর নালই চৌদ্দভূবন নিয়ে গঠিত ব্রহ্মাণ্ডের আধার । 

প্রশ্ন : ১৫৬৯ ॥ যেকোন ইন্দ্রিয় দ্বারা কি ভগবানের নাম গ্রহণ 
করা সম্ভব? যদি হয় তবে কিভাবে? 

উত্তর : বিভিন্ন ইন্দ্রিয় দ্বারা মানুষ ভগবানের নাম গ্রহণ করতে 
পারে । যেমন__ 

১. অন্তপ্করণ ছারা : নামের অক্ষরসমূহ চিন্তা, বাক্য ও মনদ্ধারা 
নাম গ্রহণ । 

২. চক্ষু ছারা : যেমন অন্যের দ্বারা লিখিত নামাক্ষর দর্শন । 

৩. ত্বক দ্বারা : বুকে এবং বাহুতে ভগবানের নাম অংকন এবং 
পত্রাদিতে অংকিত নাম স্পর্শ করা । 


৬৩১ 


৪. হাত দ্বারা .£ নামাহ্কিত মুদ্রা ধারণ । অর্থাৎ হাতে ভগবানের 
নামের অক্ষর অংকন করে তা দর্শন করা । 

প্রশ্ন : ১৫৭০ ॥ নাম জপের সুফল কি? 

উত্তর : নিরস্তর নাম জপকারীর প্রতি শ্রীভগবান খনী হয়ে তার 
সবধরনের ইচ্ছা পুরণ করেন । নাম জপকারীর যম-ভয় দূর হয় । নাম 
জপের কাছে স্বর্গফলও অতি তুচ্ছ হয়ে যায় ইত্যাদি । 

প্রশ্ন £ ১৫৭১ ॥ নাম সংকীর্তনকে শ্রেষ্ঠতম ভক্যঙ্গ বলা হয় 
কেন? 

উত্তর : চৌধদ্টরী রকমের ভক্ঞঙ্গের মধ্যে নাম সংকীর্তনই সর্বশ্রেষ্ঠ 
সাধন । সবধরনের ভক্যঙ্গের মধ্যে শ্রবণ, কীর্তন ও স্মরণই প্রধান । তার 
মধ্যে কীর্তনই সর্বশ্রেষ্ঠ । নাম শ্রীকৃষ্ণ-স্বরূপ বলে শ্রীকৃষ্তের নাম জড় 
ইন্দ্রয়গণের গ্রাহ্য নয় । তবে ইন্দ্রিয় সকল নাম-সেবায় উন্মুখ হলে 
নাম-প্রভু স্বয়ং ইন্দ্রিয়সমূহে স্ফুরিত হন । 

প্রশ্ন : ১৫৭২ ॥ নারদ পঞ্ধরাত্র কি? 

উত্তর : বিশেষ ধরনের বৈষ্ণব তন্ত্রশাস্ত্র। এতে অভিগমন, 
উপাদান, ইজ্যা, স্বাধ্যায় এবং যোগ নামক পাঁচটি উপাসনার বিষয় 
বর্ণনা করা হয়েছে। 

প্রশ্ন : ১৫৭৩ ॥ নিয়ম সেবার কথা শুনি । এই সেবা কি? 

উত্তর : আশ্বিন মাসের শুর্ুপক্ষের একাদশী থেকে আরন্ত করে 
কার্তিক মাস যাবৎ নিয়ম পূর্বক শ্রীবিষ্টুর সেবাকে নিয়ম সেবা বলে। 
বিনা নিয়মে কার্তিক মাস যাপন করলে অথবা চাতুর্মাস্য ব্রত-আচার না 
করলে বহুজন্মের পূণ্য ক্ষয় হয় । এই সময় আকাশে দীপদান, শ্রীরাধা 
দামোদর পুজা, শ্রীগোবর্ধন পুজা, গো সেবা, যম দ্বিতীয়া (ভাত দ্বিতীয়া) 
ইত্যাদি অনুষ্ঠান করা উচিত । 

প্রশ্ন : ১৫৭৪ ॥ নির্জলা একাদশী কি? 

উত্তর : বৃষ অথবা মিথুন-রাশিগত সূর্যে জৈষ্ঠ্য মাসে জলবর্ভিত 
হয়ে একাদশীর উপবাস করলে তাকে নির্জলা একাদশী বলে। স্নান 
এবং আচমন ছাড়া কখনো এই সময় জল স্পর্শ করা যাবে না । করলে 
ব্রত ভঙ্গ হবে। 


প্রশ্ন : ১৫৭৫ ॥ ভগবানের নির্মাল্য কি? 

উত্তর : শ্রীভগবানের অর্চনার পর তাঁর অঙ্গ থেকে উত্তোলিত তুলসী 
মালাদিকে নির্মাল্য বলা হয় । ভাগবত পাঠের সময় ভাগবত পাঠকসহ 
উপস্থিত সাধু ব্যক্তিগণকে এরূপ নির্মাল্য পুজারী সাধারণত দিয়ে 
থাকেন । এককথায় ভগবানের প্রসাদী মালাই নির্মাল্য ৷ 

প্রশ্ন : ১৫৭৬ ॥ নির্বিকল্প সমাধি কি? 

উত্তর : অদ্িতীয় ব্রহ্মে একীভূত হয়ে অখণ-আকারে চিন্তবৃত্তি 
অবস্থানকে নির্বিকল্প সমাধি বলা হয় । 

প্রশ্ন : ১৫৭৭॥ নির্বেদ অবস্থা বলতে কি বুঝায়? 

উত্তর : আর্তি, বিয়োগ, ঈর্যা, সৎবিবেক ইত্যাদি দ্বারা কল্পিত 
নিজের অবমাননা অবস্থা বুঝায় । এতে চিন্তা, অশ্রু, বিবর্ণতা, দৈন্য ও 
নিঃশ্বাস ইত্যাদি অনুভব হয় । 

প্রশ্ন : ১৫৭৮ ॥ ইন্দ্রের শক্র নিবাত-কবচ দৈত্যগণকে অর্জুন 
নিহত করেছিলেন । এরা কারা? 

উত্তর : অসুর রাজ হিরন্যকশিপুর পুত্র সংহাদের পুত্রগণকে 
নিবাতকবচ দৈত্য বলা হয় । 

প্রশ্ন : ১৫৭৯ ॥ ভগবানের সেবায় কোন্‌ কোন্‌ ধরনের ফুল 
নিষিদ্ধ? 

উত্তর : শশ্বানে ফুটা ফুল, সাদাব্যতীত অন্য বর্ণের পুষ্প, সুগন্ধি ও 
সাদাবর্ণের না হলে কাটাযুক্ত গাছের ফুল, তীব্র গন্যুক্ত ফুল, গন্ধশূন্য, 
অকালে উৎপন্ন ফুল, চম্পক ছাড়া অন্য ফুলের কলি, শুকনাফুল, 
কীটপতঙ্গ ছারা বিদ্ধ ফুল, জীর্ন ও পর্যুষিত ফুল ইত্যাদি শ্রীহরি পূজায় 
নিষিদ্ধ । এছাড়া করবী, ধূতরা, কালোবর্ণ, শিরীষ ইত্যাদি ফুল শ্রীহরি 
পুজায় বিশেষভাবে নিষিদ্ধ । আবার মধ্যাহ্ন ম্লানের পর তোলা, মাটিতে 
পতিত, অবিকশিত, মলিন, শ্বাসদৃষ্ট, জন্ত ছারা দৃষ্ট, আগ্রান নেওয়া, 
অথবা গর্হিত ফুলও শ্রীহরি পুজায় বর্জনীয় (শ্রীহরি ভক্তি বিলাস 
৭/১৯৬-২২১)। 


৬৩৩ 


প্রশ্ন £ ১৫৮০ ॥ কোন্‌ ধরনের ব্যক্তির কাছ থেকে মন্ত্রদীক্ষা 
নেওয়া অনুচিত? 

উত্তর : বহু ভোজনকারী, বিষয়ে আসক্ত, তর্কপরায়ণ, দুষ্ট, 
অন্যলোকের গুণ নিন্দাকারী, অরোমা (গায়ে কোন লোম নেই), 
বহুরোমা (অন্রে লোমযুক্ত শরীর), নিন্দিত আশ্রমের সেবাশীল, 
কালোদত্ত, কালো বর্ণের ওঠ, দুর্গন্ধ নিঃশ্বাসত্যাগী, দুষ্ট লক্ষণ সম্পন্ন, 
নিজে দান প্রদানে সক্ষম হয়েও যিনি বহুদান গ্রহণে নিরত--এইসব 
ব্যক্তির কাছ থেকে মন্ত্র দীক্ষা গ্রহণ করা উচিত নয় । কারণ এরা অগুরু 
পদবাচ্য । (শ্রীহরি ভক্তি বিলাস ১/৫৬-৫৮)। 

প্রশ্ন : ১৫৮১ ॥ মন্ত্রদীক্ষার অনধিকারী কারা? 

উত্তর : অলস, মলিন, ক্রিষ্ট, দান্তিক, কৃপন, রুগ্ন, রুষ্ট, বিষয়ে 
আসক্ত, ভোগ লালসাপর, অসূয়াপর, মৎসর, শঠ, কর্কবভাষী, অন্যায় 
পথে ধন উপার্জনকারী, পরস্ত্রীতে আসক্ত, বিদ্বান লোকের সাথে 
শক্রতাকারী, পরের দোষ ধরতে অতি আগ্রহী, সাধু লোককে পীড়ন 
করে, বহুভোজী, দুরাত্মা এবং নিন্দিত ব্যক্তির দীক্ষায় কোন অধিকার 
নাই । [শ্রীহরি ভক্তি বিলাস ১/৬৪-৭০)। 

প্রশ্ন : ১৫৮২ ॥ পক্ষবর্ধিনী মহাদ্বাদশী কাকে বলে? 

উত্তর : অমাবস্যা অথবা পূর্ণিমা ৬০ দণ্ড (১ দণ্ড _ ২৪ মিনিট) 
হয়েও যদি পরদিন কিছুক্ষণ থাকে তবে তার পূর্ববর্তী দ্বাদশীকে 
পক্ষবর্ধিনী মহাদ্বাদশী বলে । একাদশী দশমী বিদ্ধা না হলেও এক্ষেত্রে 
একাদশী ত্যাগ করে মহাদ্বাদশীতে ব্রত করতে হবে । 

প্রশ্ন : ১৫৮৩ ॥ পঞ্চকাল কি? 

উত্তর : অরুনোদয় (সূর্য উদয় হওয়ার ১ ঘণ্টা ৩৬ মিনিট পূর্বেকার 
সময়কাল), প্রাতঃ, মধ্যাহৃ, সায়াহু এবং প্রদোষ_-এই পাচটিকে 
পঞ্চকাল বলা হয় । 

প্রশ্ন : ১৫৮৪ ॥ পঞ্চগব্য কি? 

উত্তর : দধি, দুগ্ধ, ঘৃত, গো-মুত্র এবং গোময় (গোবর)-_এই 
পাঁচটিকে পঞ্চগব্য বলা হয় । 


প্রশ্ন : ১৫৮৫ ॥ পঞ্চক্রেশ কি? 
উত্তর : অবিদ্যা, অস্মিতা, রাগ, দ্বেষ এবং অভিনিবেশ_-এই 
পাচটিকে পঞ্চক্লেশ বলা হয় । 
১. অবিদ্যা : অনিত্য বন্ততে নিত্যবুদ্ধি, অশুচিতে শুচিজ্ঞান, 
দুঃখে সুখ বুদ্ধি এবং অনাত্সাতে আত্মবুদ্ধি--এসব হল 


। 

২. অস্মিতা : অভিমান (অহঙ্কার)। 

৩. রাগ : সুখের জন্য কামনা বা আসক্তি । 

৪. দ্বেষ : দুঃখের বা তার কারণ দূর করার ইচ্ছা । 

&. অভিনিবেশ : মৃত্যুর ভয় । 

প্রশ্ন : ১৫৮৬ ॥ পঞ্চগুরু কাদেরকে বলা হয়? 

উত্তর : জন্মদাতা পিতা ও মাতা, মন্ত্-উপদেষ্টা (গুরু) বড় ভাই, 
এবং স্বামী_এদের পঞ্চগুরু বলা হয় । ॥ 

প্রশ্ন : ১৫৮৭ ॥ পঞ্চথাস কি? 

উত্তর : ব্রাহ্মণ এবং অপরাপর বর্ণের লোক ভোজনের আগে 
গণুষের পরে পঞ্চপ্রাণের নামে দেয় অন্নকে পঞ্চখাস বলা হয় । অর্থাৎ 
অন্নময়, প্রাণময়, মনোময়, বিজ্ঞানময় এবং আনন্দময়_এই পীচটি 
প্রাণের নামে পর পর অন্ন প্রদানকে পঞ্চগ্রাস বলা হয় । 

প্রশ্ন : ১৫৮৮ ॥ ভগবান কৃষ্ণের পাঞ্চজন্য শঙ্খ নাকি এক 
অসুরের অস্থি ছারা তৈরি হয়েছে? এ বিষয়ে জানতে চাই। 

উত্তর : অসুররাজ হিরন্যকশিপুর পুত্র সংহাদ ও তার স্ত্রী কৃতির 
পুত্র ছিল পঞ্চজন নামক অসুর । প্রভাসক্ষেত্রে মহাসমুদ্রে এই-অসুর বাস 
করতো । সান্দীপনি মুনির পুত্রকে এই অসুর পঞ্চজন নিহত করে। 
ভগবান শ্রীকৃষ্ণ গুরুদক্ষিণার জন্য গুরুপুত্রকে আনার জন্য মহাসমুদ্রে 
গিয়ে পঞ্চজনকে নিহত করেন। এরই অস্থি ছারা ভগবানের হাতের 
পাঞ্চজন্য শঙ্খ তৈরি করা হয় । 

প্রশ্ন : ১৫৮৯ ॥ পঞ্চপল্লব কি? 

উত্তর : বৈদিক কাজে ব্যবহার্য আম, অশ্বথ, বট, উড়ম্বর এবং 
পর্কটা__এই পাঁচটি গাছের পল্পবকে পঞ্চপল্পব বলে । 

প্রশ্ন : ১৫৯০ ॥ আমাদের দেহ নাকি পঞ্চভৃত ছারা তৈরি? এই 
বলতে কি বুঝায়? 

মি জল, অগ্নি, বায়ু এবং আকাশ--এই পাঁচটি 
জিনিসকে পঞ্চভূত বলা হয় । এইসব পদার্থ বা জিনিস দ্বারাই আমাদের 
জড়দেহ গঠিত । 

প্রশ্ন : ১৫৯১ ॥ পঞ্চরাব্র শাস্ত্রের কথা বিভিন্ন ধর্মীয় বইতে 
উল্লেখ দেখি । প্রশ্ন হল এই পঞ্চরাত্র বলতে কি বুঝায়? 

উত্তর : ঈশ্বর সংহিতা (২১/৫১৯) অনুযায়ী শীগ্ডিল্য, উপগায়ন, 
মৌজায়ন, কৌশিক ও ভরদ্বাজ_-এই পাঁচজন খাষিকে শ্রী নারায়ণ এক 
.দিন-রাত্রি ব্যাপী যে শাস্ত্র অধ্যাপনা করেছেন-_-তাই হল পঞ্চরাত্র । অন্য 
মতে অভিগমন (মন্দির মার্জন ইত্যাদি কাজ), উপাদান (গন্ধ পুষ্পাদি 
দ্বারা পুজা), ইজ্যা [শ্রী বিষ্টুর পুজা), স্থাধ্যায় (মন্ত্রজপ) এবং যোগ 
(ত্তোত্র পাঠ, নাম কীর্তন এবং শাস্তাভ্যাস)_যে শাস্ত্রে এই পাঁচ ধরনের 
উপাসনা বর্ণনা করা হয়েছে তাকে পঞ্চরাত্র বলা হয়। প্রশ্নসংহিতা 
€২/৪০) গ্রন্থ অনুযায়ী রাত্রি শব্দের অর্থ হল অজ্ঞান এবং পঞ্চ শব্দ দ্বারা 
নাশ বুঝায় । তাই অজ্ঞান-নাশ করে_-এরপ শাস্ত্রই পঞ্চরাত্র ৷ 

নারদপঞ্চরাত্র (১/৪৫-৫৬) অনুযায়ী রাত্র শব্দে জ্ঞান বুঝায় । এই 
জ্ঞান আবার পীচ ধরনের হয় : প্রথম ও দ্বিতীয় হল সাত্বিক (জন্ম-মৃত্যু 
নাশক ভগবৎ জ্ঞান এবং শুদধমুক্তপ্রদ জ্ঞান) তৃতীয়-শুদ্ধ কৃষ্ণভক্তি 
প্রদানকারী নির্থন জ্ঞান, চতুর্থ-যৌগিক (রোজসিক) জ্ঞান এবং 
পঞ্চম--তামসিক জ্ঞান । এই পাঁচ ধরনের জ্ঞানই পঞ্চরাত্র শাস্ত্রে অন্ত 
সূক্ত থাকে। 

প্রশ্ন : ১৫৯২ ॥ পঞ্চরাত্র শাস্ত্রে কি কি বিষয় বর্ণনা করা আছে? 

উত্তর : পঞ্চাত্র শাস্ত্রে কম-বেশী দশটি বিষয় বর্ণনা করা হয় : ১. 
চতুরব্হ সিদ্ধান্ত, ২. মন্ত্র, ৩. যন্ত্র, ৪. মায়াযোগ, ৫. যোগ, ৬. শ্রীমন্দির 
নির্মাণ, ৭. প্রতিষ্ঠাবিধি, ৮. সংস্কার_যেমন আহ্িক ৯. বর্ণাশ্রম ধর্ম 


এবং ১০. উৎসব । 


প্রশ্ন : ১৫৯৩ ॥ পঞ্চবিংশতি (পঁচিশ) শক্তি কি কি? 

উত্তর : হাদিনী, কীর্তি, করুনা ও তুষ্টি_-এই চার শক্তি + শ্রী, ভূ, 
যোগা, প্রহ্বী, সত্যা, ঈশানা ও অনুহা--এই যোলটি শক্তি + সাংখ্য, 
যোগ, তপঃ, বৈরাগ্য ও শ্রীহরি ভক্তি_-এই পীচ বিদ্যা সব মিলে 
পঞ্চবিংশতি বা পচিশটি শক্তি। মহাবৈকৃষ্ঠের মহাযোগপীঠ এই ২৫ 
শক্তি ছ্বারা আবৃত । 

প্রশ্ন : ১৫৯৪ ॥ ভগবানকে পীচ ধরনের উপাচার দ্বারা পুজা 
করা হয় । এই পঞ্চ উপাচারগুলি কি কি? 

উত্তর : গন্ধ, পুষ্প, ধূপ, দীপ ও নৈবেদ্য--এই পাঁচ ধরনের 
দ্রব্যকে পঞ্চ উপাচার বলা হয় । 

প্রশ্ন : ১৫৯৫ ॥ পষ্টরডোরি কি? 

উত্তর : পাটের বা রেশম দ্বারা তৈরি দড়ি বুঝায় । রথাত্রার সময় 
শ্রীজগন্নাথ ও শ্রীবলদেবের পহপ্ডি বিজয়ের জন্য এই দড়ি ব্যবহার করা 
হয়। 

প্রশ্ন : ১৫৯৬ ॥ খষি পতঞ্জলি কে ছিলেন? 

উত্তর : যোগসূত্র-প্রণেতা একজন খষি ছিলেন । গোনর্দদেশে 
নদীতীরে তপস্যাকারী একজন খাষির অগ্লি থেকে পতিত (আবির্ভূত) 
হওয়ায় তার নাম ছিল পতঞ্জলি । 

প্রশ্ন : ১৫৯৭ ॥ কোন্‌ ধরনের লোককে পতিত বলা হয়? 

উত্তর : পতিত শব্দ দ্বারা পাতকী বুঝায়-_অরথাৎ যে ব্যক্তি বিভিন্ন 
ধরনের পাপকার্ষে লিপ্ত তাকেই পতিত বলা যায় । নরকে গমনের জন্য 
নিন্দনীয় এবং পাপকাজে পটু ব্যক্তিকেও পতিত বলা যায় । 

প্রশ্ন : ১৫৯৮ ॥ ব্রজমগ্ডলে বিভিন্ন গোপের সাথে বিভিন্ন গোপীর 
বিবাহ হয় এবং স্থামী-স্ত্রীপে সংসারও করেন। তারপরও 
গোপদেরকে গোপীদের পতিস্মন্য বলা হয় কেন? 

উত্তর : গোপগণ মনে করতেন আমরা গোপীদের পতি । কিন্তু 
আসল কথা হল তারা পতি নন। কারণ যোগমায়া ছ্বারা তৈরি ছায়া 

গোপীগণের সাথে তাদের বিয়ে হয়েছিল । প্রকৃত গোপীদেরকে স্পর্শ 
করা এবং দেখা গোপদের পক্ষে সম্ভব ছিল না । গোপীজন বল্পভ কৃষ্ণই 
ছিলেন তাদের আসল পতি । এই কারণে গোপদেরকে গোপীদের 
পতিস্মন্য বলা হয় । 

প্রশ্ন £ ১৫৯৯ ॥ পথে চলতে গিয়ে কাদেরকে দেখে আমাদের 
পথ ছেড়ে দেয়া উচিত হবে? 

উত্তর : শ্রীহরি ভক্তি বিলাস গ্রন্থ (১১/৭২২-২৩) অনুযায়ী ব্রাহ্মণ, 
রাজা, ক্ষুধার্ত ব্যক্ত, রুগ্ন ব্যক্তি, বিদ্বান, অন্তঃসত্্া মহিলা, ভারবাহী ও 
বৈষ্ঞবগণকে দেখে পথ ছেড়ে দেয়া উচিত । এছাড়া বোবা, অন্ধ, বধির 
(যে কানে শুনে না), উন্মন্ত (পাগল), বেশ্যা, কৃতবৈর, বালক এবং 
পতিত জনকে দেখলে পথ ত্যাগ করতে হবে । 

প্রশ্ন * ১৬০০ ॥ সুভদ্রাদেবীর রথের নাম কি? এই সম্পর্কে 
বিস্তারিত জানতে চাই। 

উত্তর : শ্রীসুদ্রাদেবীর রথের নাম হল দেবদলন | এর অন্য নাম 
পদ্মধবজ । এই রথ ২১ হাত উচ্চ হয় । এতে ৪ হাত পরিধিযুক্ত ১২টি 
(মতান্তরে চৌদ্দ ভূবনের প্রতীক ১৪টি) চাকা থাকে । চাকাগুলি কালো 
বর্ণে রঞ্জিত করা হয় । এই রথের রক্ষক-_বনদুর্গা, সারথি অর্জুন, চারটি 
অশ্বের নাম_অধর্ম, অজ্ঞান, অপরাজিতা এবং জ্যোতিনী। রথের 
পার্শ্দেবতা__দক্ষিণে চ্তী, চামুগ্ডা ও উ্বতারা, পিছনে বনদুর্গা, শূলী 
দুর্গা ও বারহী, বামে- শ্যামাকালী, মঙ্গলা ও বিমলা, ছবারে- শ্রীদেবী ও 
ভূদেবী এবং খষি পাটায় আটজন ভৈরব অবস্থিত। 

প্রশ্ন : ১৬০১ & শ্রীব্যাসদেবের পিতা ছিলেন পরাশর মুনি । তার 
সম্পর্কে জানতে চাই । . 

উত্তর : শ্রী পরাশর মুনি হলেন শ্রীব্যাসদেবের পিতা । বিষ্ণু 
পুরানের বক্তা । বশিষ্ঠ মুনির পুত্র শক্রি ছিলেন তার পিতা এবং মায়ের 
নাম ছিল অদৃশ্যস্তী 

রাক্ষসেরা তীর পিতাকে হত্যা করায় তিনি তাদেরকে নির্মূল করার 
জন্য রাক্ষস বধ যজ্ঞের আয়োজন করেন এবং এতে অনেক রাক্ষস 

নিহত হয়। পরে পুলস্তযমুনির প্রার্থনায় এ যজ্ঞ নিবারন হয় । দাস- 
রাজকন্যা মৎস গন্ধা তার বরেই পদ্মগন্ধা এবং যোজন গন্ধা হয়ে পরে 
অতুলনীয় রূপ লাবণ্যমতী সত্যবতী নামে পরিচিতা হন। এই 
সত্যবতীর গর্ভে পরাশরের ওরসে ব্যাসদেবের জন্ম হয়। পরাশর 
সংহিতা তার রচিত স্মৃতি গ্রন্থ । 

৯০৬০০০২০০২০ 

£ একাদশীর দিন-রাত্রির মধ্যে যদি কোন সময় শ্রবণানক্ষত্র 

এমনকি রাত্রিতেও অতি অল্প সময়ের জন্য ছাদশীকে স্পর্শ করে তবে 
তাকে বিজয়া মহা দ্বাদশী বলে । এক্ষেত্রে একাদশীতে না করে দ্াদশীতে 
ব্রত করতে হয়। সাধারণত ভাদ্র মাসের শুরু পক্ষের দ্বাদশীর সাথে 
শ্রবণা নক্ষত্রের যোগ হলে এই মহাদ্াদশী হয় । 
টি: ॥ ধৃতরাষ্ট্ের মন্ত্রী মহামতি বিদুর সম্পর্কে জানতে 

। 

উত্তর : হস্তিনার রাজা বিচিত্র বীর্যের স্ত্রী শ্বিকার এক দাসীর গর্ভে 
শ্রীলব্যাসদেবের রসে মহামতি বিদুরের জন্ম হয়। তিনি পাগুবদের 
সবসময় ভাল চাইতেন । এইজন্য দুর্যোধন তীকে শক্রভাবে দেখতেন । 
পাণ্বদেরকে বহু বিপদ থেকে উদ্ধারের জন্য তিনি সুপরামর্শ দিয়েছেন । 
তার গৃহে ভগবান কৃষ্ণ একসময় ভোজন করেছিলেন । তিনি একান্ত 
ভাবে কৃষ্ণভক্ত ছিলেন । যম রাজাই কোন এক কারণে মাব্য মুনির 
অভিশাপে বিদুর হয়ে জন্ম গ্রহণ করে শত বছর পর্যন্ত পৃথিবীতে 
অবস্থান করেন। 

প্রশ্ন : ১৬০৪ ॥ বিদুষক কাদেরকে বলা 
বিছবক বির হয়? ব্রজে এরূপ কোন 

উত্তর : যে ব্যক্তি ভোজনে পটু এবং সবসময় আগ্রহী, কলহ প্রিয়, 
এবং দেহ, বাক্য এবং বেশ বিকৃত করে সকলের হাসির খোরাক 


জোগান তাকে বিদুষক বলে। ব্রজমণ্ডলে বসন্ত, মধুম্গল প্রমুখ ছিলেন 
বিদুষক। 


প্রশ্ন : ১৬০৫ ॥ বিদ্যৎ সন্ন্যাস কাকে বলে? 

উত্তর : নিষ্কাম কর্ম, জ্ঞান, যোগ এবং বৈরাগ্য ইত্যাদির দারা 
অজ্ঞানতা দূর হলে এসব সাধনের আর আবশ্যকতা থাকে না । তখন 
সাধক আত্মতত্ সাক্ষাৎ অনুভব করে যাবতীয় সাধন, জগৎ ইত্যাদিকে 
মায়া জেনে তত্ত্ব জ্ঞান এবং জ্ঞান ও সাধনাদি শ্রীভগবানে সমর্পন 
করেন । একেই বিদ্যৎ সন্যাস বলে । 

প্রশ্ন : ১৬০৬ ॥ বিরজা নদীর কথা শাস্ত্রে দেখি । এই নদী 
কোথায়? 

উত্তর : প্রকৃতির বহু উপরে যে অসীম আকারের নদী আছে তাকে 
বিরজা নদী বলে। পদ্ম পুরানের উত্তর খণ্ডে বলা হয়েছে এই নদী 
বেদাঙ্গ-স্বেদজনিত জলে পূর্ণ । এই নদীকেই আবার কারণবারী সাগর, 
চিন্ময় জলময়ী এবং বৈকুষ্ঠের পরিখা বলা হয় । এই নদীর অপর পারেই 
ভগবানের বৈকুষ্ঠলোক। 

প্রশ্ন : ১৬০৭ ॥ ব্রজে পরোঢ়া কাদেরকে বলা হয়? 

উত্তর : ব্রজের গোপগণ কর্তৃক বিবাহিতা হলেও ষীরা সবসময়ই 
ভগবান কৃষ্ণের সন্ভোগ-লালসা মনে মনে বহন করেন এই ধরনের 
সন্তানহীনা ব্রজনারীগণকেই. পরোঢ়া বলা হয়। এঁরা তিন প্রকার : 
সাধনসিদ্ধ, দেবী এবং নিত্যপ্রিয়া । 

প্রশ্ন : ১৬০৮ ॥ ভগবান শ্রীকৃষ্ণের পিতামহ কে ছিলেন? 

উত্তর : ভগবান র পিতামহের নাম ছিল পর্জন্য । তার 
গায়ের রং ছিল গৌরবর্ণ, মাথায় ছিল সাদা কেশ এবং তিনি সাদাবর্ণের 
পোশাক-পরিচ্ছদ পরিধান করতেন । তিনি সন্তান লাভের জন্য নন্দীশ্বরে 
শ্রী লক্ষমীনারায়ণের আরাধনা করেন এবং দৈববানীতে এই বর পান যে 
তীর পীচটি পুত্র হবে এবং মধ্যমটি সবার মধ্যে উত্তম হবেন । কেশী 
দৈত্যের আগমনে তিনি পরিবারসহ মহাবনে গমন করেছিলেন । 

প্রশ্ন : ১৬০৯ ॥ পর্যুষিত বস্তু বারা ভগবানের নাকি পুজা হয় 
না। প্রশ্ন হল পর্মুষিত শব্দ দ্বারা কি বুঝায়? রর 

উত্তর : পূর্ব অথবা আগের দিনের গাছ থেকে তোলা অথবা পড়া 
বস্ত বুঝায়। তবে পদ্ম, উপল, তুলসী, বক, বকুল এবং বেলপাতা 


৬৪০ 


ইত্যাদি পর্যুষিত হলেও দোষহীন মনে করা হয়। [শ্রীহরি ভক্তি বিলাস 
৭/২১৩-২১৪)। 

প্রশ্ন : ১৬১০ ॥ ভগবান শ্রীকৃষ্ণের শঙ্খের নাম পাঞ্চজন্য কেন? 

উত্তর : গুরু সান্দিপনী মুনির পুত্রকে পঞ্চজন নামক এক অসুর 
মেরে ফেলায় শ্রীকৃষ্ণ এই অসুরকে নিহত করেন । এই অসুরের অস্থি 
ছারা নির্মিত হয় তার শঙ্খ | এই জন্য পাঞ্চজন্য নাম হয়। 

প্রশ্ন : ১৬১১ | শ্রীকৃষ্ণের মাতামহীর (দিদিমা) নাম কি ছিল? 

উত্তর : শ্রীকৃষ্ণের মাতামহীর নাম ছিল পাটলা। তাঁর চুল ছিল 
দধির মত বর্ণের । বর্ণ ছিল পাটলা-ফুলের ন্যায় । তিনি বেশীরভাগ 
সময় হলুদ রঙের পোশাক পড়তেন । 

প্রশ্ন : ১৬১২ ॥ শ্রী ভগবানের পাদোদক বলতে কি বুঝায়? 

উত্তর : পাদোদক বলতে শ্রী ভগবানের চরণামৃত বুঝায় । এই 
চরণামৃত আগে পান করে মাথায় অভিষেক করতে হয়--অর্থাৎ মাথায় 
এর সামান্য অংশবিশেষ রাখতে হয় । 

প্রশ্ন : ১৬১৩ ॥ ভগবান এবং গুরুকে পাদ্য অর্থ দিতে হয়। প্রশ্ন 
হল পাদ্য দ্বারা কি বুঝানো হয়? 

উত্তর : শ্রী ভগবান এবং গুরুর পদ (পা) ধোয়ানোর জল বুঝায় । 
শ্যামাক, দুর্বা, পদ্ম এবং অপরাজিতা ইত্যাদিসহ জলকেই পাদ্য বলে 
অভিহিত করা হয় । 

প্রশ্ন : ১৬১৪ £ শ্রী ভগবানকে কোন্‌ ধরনের পানীয় দ্রব্য 

করতে হবে? 

উত্তর : সুগন্ধিযুক্ত এবং শীতল জলই শ্রী ভগবানকে অর্পন করতে 
হবে । দারুচিনি, এলাচি, নাগকুসুম, কপূর, দই, ফলের রস, মিছরী বা 
৮৩৬ -. মিশ্রিত পানীয় তৈরী করে শ্রী ভগবানকে দেয়া 

ৃ 


প্রশ্ন : ১৬১৫ ॥ পাপনাশিনী মহাদ্বাদশী কি? 
উত্তর : শুক্রুপক্ষের দ্বাদশী তিথির সাথে পুষ্যানক্ষত্র যুক্ত হলে তাকে 
পাপনাশিনী মহাদ্বাদশী বলে । র্‌ 


প্রশ্ন : ১৬১৬ ॥ একাদশীর পারন দিনে যে এই ব্রত করেছে তার 
করণীয় কি? 
উত্তর : একাদশীর দিন ভগবানের নামকীর্তন ও নৃত্য করে রা্রি 
জাগরণের পর প্রাতঃকালে মঙ্গল আরতি সম্পাদনের পর উপস্থিত 
বৈষ্ণবগণকে মহাপ্রসাদ দ্বারা সম্মান করে বিদায় দিতে হবে । এরপর 
সকালের পুজা-অর্চন ইত্যাদি করার পর সমস্ত ফল ভগবান শ্রীকৃষ্ে 
সমর্পণ করতে হবে । তারপর শ্রীহরিকে স্মরণ করে পারন করবেন। 
(শ্রীহরি ভক্তি বিলাস ১৩/২৫৮)। 
প্রশ্ন : ১৬১৭ ॥ ভগবান শ্রীকৃষ্ণের বেণু কিরূপ? 
উত্তর : ভগবানের একাধিক বাশীর মধ্যে বেণু হলেন একটি । এই 
বেণু বার আঙ্গুল দীর্ঘ, অঙুষ্ঠ (বুড়া আঙ্গুল) পরিমাণে স্থুল (মোটা) এবং 
এতে ছয়টি ছিদ্র আছে। 
প্রশ্ন : ১৬১৮ ॥ ভগবান শ্রীকৃষ্ণের কিছু পার্ষদ বা পারিষদের 
নাম জানতে চাই। 
উত্তর : উদ্ধব, দারুক, জৈত্র, শ্রুতদেব, শক্রজিৎ, নন্দ, উপনন্দ, 
জব প্রমুখ হলেন শ্রীকৃষ্ণের পার্যদ। এরা ভগবানের পরামর্শক । কেউ 
কেউ আবার রথের সারথি (যেমন দারুক) হিসাবে কর্মে নিযুক্ত হলেও 
অবসর সময়ে নিজের যোগ্যতা অনুযায়ী ভগবানের পরিচর্যা করেন । 
কৌরবগণের মধ্যে ভীম্ম, পরীক্ষিৎ ও বিদুর প্রমুখ হলেন পার্ষদ । (ভক্তি 
রসামৃত সিন্ধু ৩/২/৩১-৩২)। 
প্রশ্ন : ১৬১৯ ॥ পার্বতী গুহা কি? 
উত্তর : এক সময় পৃথিবী ভারাক্রান্ত হয়ে দেবগণের কাছে দুঃখ 
. কষ্ট নিবেদন করলে ব্রক্গা ক্ষীরোদ-সাগর তীরে গিয়ে ভগবান বিষ্কুর 
কাছে এই বিষয়ে আবেদন জানান । বিষ্ণু দেবতাগণকে স্বর্গে প্রেরণ 
করে উত্তর দিকে অবস্থিত এই গুহায় গমন করে সেখান থেকে বাসুদেব 
রূপে পৃথিবীতে আবির্ভূত হন। এই গুহা দেবতাগণের জন্যও দুর্গম । 
(হেরিবংশ ৫৬/৪৯)। 


৬৪২ 


প্রশ্ন : ১৬২০ ॥ ভগবানের পার্খপরিবর্তন একাদশীতে ভক্তদের 
করণীয় কিঃ 

উত্তর : ভাদ্র মাসের শুরুপক্ষের একাদশীতে শ্রীবিষ্ণুর 
পার্্পরিবর্তন করতে হয় । শ্রী প্রভুকে কোন পরিষ্কার জলাশয়ের নিকটে 
নিয়ে যথাবিহীত নিয়মে পুজা করতে হবে। তারপর আবার তীকে 
স্বস্থানে নিয়ে এসে দক্ষিণ অঙ্গে শয়ন করাতে হবে। একে 
কটিদান--উৎসবও বলা হয় । 

প্রশ্ন : ১৬২১ ॥ চিত্রকেতু রাজা পার্বতীর অভিশাপে বৃত্রাসুর 
রূপে জন্ম নিলেও তার পূর্বজন্মের ভগবৎ ভক্তি বিলুপ্ত হয় নাই, অথচ 
সনকাদি খষিদের অভিশাপে জয়-বিজয় হিরনাক্ষ ও 
হিরণ্যকশিপুরূপে জন্ম নেওয়ার পর তাদের ভগবদ্ভক্তি লোপ 
পেয়েছিল কেন? 

উত্তর : এর উত্তর হল ভগবানের ইচ্ছাতেই জয়-বিজয় অসুর দেহ 
লাভ করেছিল । আবার তার ইচ্ছাতেই এদের ভগবদ্‌ ভক্তি তখন 
আচ্ছাদিত ছিল। এঁ দুইজনের ভগবদ্‌ ভক্তি তখন প্রহাদরূপে 
পৃথকভাবে ছিল । 

প্রশ্ন : ১৬২২ ॥ পাষত্ী কাদেরকে বলা যায়? 

উত্তর : যারা নাস্তিক, ভগবদ্‌ বিরোধী এবং বেদ বিরুদ্ধ এবং 
কল্পিত ধর্মে আসক্ত সাধারণত তাদেরকে পাষণ্তী বলা যায়। 
ভক্তিরসামৃত সিদ্ধ গ্রন্থ অনুযায়ী যারা বৈষ্ঞবীয় পথ থেকে বিচ্যুত এবং 
দশনামাপরাধে লিপ্ত তারাই হল পাধন্তী। 

৯০৯০০5০০৮০৪ পায় কেন? 

: এর পেছনে অনেক কারণ আছে। তবে সিদ্ধুমুনির মৃত্যুতে 
অদ্ধমুনির বিলাপ প্রসঙ্গে অগ্নিপুরানে বলা হয়েছে যারা শ্রীহরি প্রতিমায় 
শিলাবুদ্ধি অথবা পথে বিষ্ণুভক্ত দেখেও মনে মনে অনাদর করে অথবা 
নিন্দা করে তাদের পুত্রশোক প্রাপ্তি হয় । 


প্রশ্ন : ১৬২৪ ॥ বৈষ্ঞব শাস্ত্রে পৌর্নমাসীর উল্লেখ দেখা যায় । 
তিনি আসলে কে? 

উত্তর : যোগামায়া-সর্বসিদ্ধি বিধানকারী ভগবতী । পিতা-সুরতদেব 
ও মাতা-চন্দ্রকলা । এঁর পতির নাম প্রবল । ভাই-দেবপ্রস্থ, পুত্র-কৃষ্ণ- 
বলরামের শিক্ষা্ডরু সান্দীপনি মুনি, পৌত্র-মধুমঙগল, পৌত্রী-নান্দীমুখী । 
ইনি গৌরবর্ণা, কাষায় বসনা, শুভ্রকেশ। সকল ব্রজলোকের মান্যা 
ছিলেন। 

পৌর্নমাসী ছিলেন দেবর্ষি নারদের প্রিয় শিষ্যা এবং তার 
উপদেশেই অবস্তীপুর এবং নিজের পুত্রকে ত্যাগ করে শ্রীরাধাকৃষ্ণের 
প্রেমে ব্যাকুল হয়ে ব্রজে আসেন। রাধাকৃষ্টের মিলনে বাধা-বিম্ন দূর 
করাই তার আসল কাজ । 

প্রশ্ন : ১৬২৫ & প্রকৃতি সম্ভাষণ করায় শ্রীগৌরহরি ছোট 
হরিদাসকে ত্যাগ করেছিলেন । প্রশ্ন হল প্রকৃতি সম্ভাষণ বলতে কি 
বুঝায়? 

উত্তর : প্রকৃতি বলতে স্ত্রীলোক বা রমনী বুঝায় । সম্ভাষণ বলতে 
আলাপ-পরিচয় ও ঘনিষ্ঠতা বুঝায় ॥ কাজেই ভোগের বস্ত্র মনে করে 
স্ত্রীলোকের সাথে আলাপ ও নিবিড় সম্পর্ক গড়ে তোলার চেষ্টাকেই 
প্রকৃতি সম্ভাষণ বলা হয় । 

প্রশ্ন : ১৬২৬ ॥ শ্রীভগবানকে প্রতিসময়ে কতবার প্রণাম করা 


? 
উত্তর : শ্রী ভগবানকে কমপক্ষে চারবার সাষ্টাঙ্গে প্রণাম করা উচিত 
[শ্রী হরি ভক্তি বিলাস ৩/৯৮)। 
প্রশ্ন : ১৬২৭ ॥ কোন্‌ সময় অন্যকে প্রণাম করা নিষেধ? 
উত্তর £ বৃহন্নারদীয় পুরান মতে ভগবানের পুজার জন্য ফুল 
তুলছে, যজ্ঞের জন্য কাঠ সংগ্রহ করছে, কুশ উত্তোলন করছে, জল 
তুলছে এবং ভোজনে রত এরূপ ব্যক্তিকে প্রণাম করা নিষেধ । 
প্রশ্ন : ১৬২৮ ॥ ওম-এই প্রণব দ্বারা কি বুঝায়? 
উত্তর : ওঁম হল বেদের নিদান ও মহাবাক্য। পদ্মপুরানের 
উত্তরখণ্ডে বলা হয়েছে যে প্রণব হল খক্‌, যজুঃ এবং সাম-বেদের 

আত্মস্বরূপ । প্রণবের মধ্যে অ, উ, ম-এই তিনটি অক্ষর আছে । অ-কার 
দ্বারা বিষ্দু, উ-কার দ্বারা লক্ষ্মী এবং ম-কার উভয়ের নিত্যসেবক জীব 
বুঝায়। 

শ্রীগোপাল তাপনী উপনিষদ অনুযায়ী প্রণবের অ-কারে বলদেব, 
উ-কারে প্রদ্যুম, ম-রারে অনিরুদ্ধ এবং চন্দ্রবিন্দু নোদ বিন্দুতে) ছারা 
শ্রীকৃষ্ণের অভিব্যক্তি হয় । 

প্রশ্ন : ১৬২৯ ॥ দেবপ্রতিমা স্থাপনে কাকে নির্বাচন করা উচিত? 

উত্তর ; পঞ্থরাত্র বেত্তা, মন্ত্র-তন্ত্রে পারদর্শী, শাস্তিমান ব্রহ্মচারী 
ব্যক্তিই দেব প্রতিমা স্থাপনে উপযুক্ত । (শ্রীহরি ভক্তি বিলাস ১৯/৮৬) 

প্রশ্ন : ১৬৩০ ॥ যদি দেব প্রতিমাকে কোন দিন বিশেষ 
কারণবশত পুজা ও অর্চনা না করা হয় তবে কি করতে হবে? 

উত্তর : একদিন অপূজিত প্রতিমাকে দিগুণ অর্চনা, তিনদিন 
অপৃজিত থাকলে মহাপুজা এবং এর বেশী দিন হলে মহায্লান করাতে 
হবে। [শ্রীহরি ভক্তি বিলাস ১৯/১০০০-৪৫)। 

প্রশ্ন : ১৬৩১ .॥ দেব প্রতিমা যদি খণ্ডিত ও ফেটে যায় এবং 
জীর্নশীর্ণ ও অগ্নিদগ্ধ অথবা ভেঙ্গে যায় তবে কি করতে হবে? 

উত্তর ₹ এরূপ হলে এ প্রতিমা সযত্তে পরিত্যাগ করে নতুন প্রতিমা 
নির্মাণ করে পুণরায় পুজা ও অর্চনা করতে হবে । দারুময়ী (কাষ্ঠ দ্বারা 
নির্মিত) হলে অগ্নিতে এবং শৈলময়ী (শিলা দ্বারা তৈরী) হলে জলে 
নিক্ষেপ করবেন । ধাতুময়ী বা রতুময়ী প্রতিমা সমুদ্রে, গভীর জলময় 
নদীতে অথবা মহাবনে নিক্ষেপ করবেন । এরপরই অপর প্রতিমা স্থাপন 
করতে হবে । তাতে আগের প্রতিমার মতই নতুন প্রতিমা হতে হবে। 

(শ্রীহরি ভক্তি বিলাস ১৯/১০০০-৪৫)। 

প্রশ্ন : ১৬৩২ ॥ কোন্‌ কোন্‌ দেবতাকে কতবার প্রদক্ষিণ করতে 
হবে? 

উত্তর : দৈহিক সামর্থ্য থাকলে দেবমন্দির কমপক্ষে চারবার 
পরিক্রমা বা প্রদক্ষিণ করতে হবে । চণ্ী বা দুর্গাকে একবার, সূর্যকে 
সাতবার, গণেশকে তিনবার এবং শ্রীবিষ্্রকে চারবার প্রদক্ষিণ করা 
উচিত। তবে শ্রী শিবকে অর্থ প্রদক্ষিণ করতে হবে। অর্থাৎ 

শিবমন্দিরের চতুর্দিকের অর্ধেক পরিক্রমা করতে হবে । তবে দেবতার 
দিকে পিঠ রেখে অর্থাৎ দেবতাকে গিছনে রেখে প্রদক্ষিণ করলে অপরাধ 
হবে। 

প্রশ্ন : ১৬৩৩ ॥ প্রদোষকাল কি? 

উত্তর : দিন ও রাত্রির সন্ধিক্ষণকে প্রদোষ কাল বলে । প্রদোষকাল 
তাই দুই রকম হয় । প্রথমটি হল দিনের শেষ ও রাত্রি আরম্ত হওয়ার 
সময় এবং দ্বিতীয়টি হল রাত্রি শেষ ও দিন আর্ত হওয়ার সময় । প্রতিটি 
প্রদোষকাল চার দণ্ডের (১ দণ্ড _ ২৪ মিনিট) সমান হয় । 

প্রশ্ন : ১৬৩৪ ॥ প্রলয় এবং মহাপ্রলয় কি? 

উত্তর : ব্রহ্মার রাত্রিকালীন সময়ে সৃষ্টির যে বিনাশ হয় তাকে প্রলয় 
বলে । ব্রহ্মার এক দিন এই জড়জগতের ৪৩২ কোটী বছর । একে 
কল্পও বলে । কাজেই প্রতিটি কল্পের শেষে জীবজগতের সংহারকার্য হলে 
তাকে প্রলয় বলা হয় । প্রলয় চার ধরনের হয় : 

১. নৈমিত্তিক : কল্লের শেষে তিনলোকের নাশ হয়। 

২. প্রাকৃতিক : পঞ্চভূতের মানুষ, জীবজন্তর ইত্যাদির নাশ । 

৩. নিত্য : পৃথিবীর নিত্য বা সদা-সর্বদা ক্ষয় । 

৪. আত্যন্তিক : যোগীগণের পরমাত্মাতে লয় । 

উল্লেখ্য যে মন্বস্তরের প্রলয় উপরোক্ত চারটির অন্তর্গত । 

মহাপ্রলয় হল সব কিছুর অবসান । তখন ব্রহ্মাও জীবিত থাকেন 
না। ব্রহ্মার আয়ু ব্রহ্মলোকের সময়ে ১০০ বছর | এরপর ব্রন্গাণ্ড ধবংস 
হয়ে মহাবিষ্ুতে লীন হয়ে যায় | একেই মহা প্রলয় বলা হয়। 

প্রশ্ন : ১৬৩৫ ॥ রাসলীলা ছেড়ে চলে যাওয়ার পর ভগবান 
শ্রীকৃষ্ণ কোন্‌ স্থানে গোপীদেরকে তার চতুর্ভূজ মূর্তি দেখান? 

উত্তর : মথুরার গোবর্ঘন পর্বতের উপত্যকায় অবস্থিত পরাসৌলী 
নামক রাসম্থলীতে প্রবিষ্ঠক বা পেঠো নামক বনে ভগবান শ্রীকৃষ্ণ 
গোপীদেরকে তার চতুর্ভূজ মূর্তি দেখান'। তখন এঁকে নারায়ণ বলে 
গোপীরা বুঝতে পারলেও শ্রীরাধার কাছে শ্রীকৃষ্ণ দ্বিভূজ মূর্তি ধারণ 
করতে বাধ্য হন (শ্রীউজ্জলনীলমণি, ৫/৭ টীকা শ্রীহরিদাস 
সম্পাদিত)। 

প্রশ্ন : ১৬৩৬ ॥ সনাতন ধর্মে তিনটি প্রস্থানের উল্লেখ দেখতে 
পাওয়া যায় । এগুলো কি কি? 

উত্তর : তিনটি প্রস্থানের নাম হল : 

১. শ্রুতি প্রস্থান : বেদ ও উপনিষদ । 

২. ন্যায় প্রস্থান : মীমাংসা শান্তরসমূহ | যেমন পূর্ব মীমাংসা এবং 

উত্তর মীমাংসা । 

৩. স্মৃতি প্রস্থান : ইতিহাস ও পুরান শাস্ত্র । যেমন মহাভারত । 

শ্রুতি প্রস্থানে কর্ম এবং ব্রহ্ম সম্পর্কে বলা হয়েছে। ন্যায়ে উহাদের 
বিচার বিশ্লেষণ এবং স্মৃতিতে উভয় প্রস্থানের তাৎপর্য ধারণ করা 
হয়েছে। 

প্রশ্ন : ১৬৩৭ ॥ কৃষ্ণভক্তদেরকে কি অন্যদের মতো কোন 
অপরাধ করলে প্রায়শ্চিত্ত করতে হয়? 

উত্তর : না। কারণ যিনি শুধুমাত্র শ্রীহরির পাদপদ্মই ভজনা করেন, 
সেই প্রিয় ভক্তের যদি কখনো দৈববশতঃ উৎপাতরূপে কোন বিকর্ম ঘটে 
যায় তখন শ্রীহরি তার হৃদয়ে প্রবেশ করে (যেমন ভগবানের নাম 
নিরন্তর শ্রবণ করলে ভগবান ভক্তের হৃদয়ে ক্ফুরিত হন) সেই 
বিকর্মজনিত ভোগ নাশ করেন। কাজেই সাধারণ লোকের মত শুদ্ধ 
ভক্তের নিষিদ্ধ-আচারজনিত প্রায়শ্চিত্ত করার দরকার হয় না । 

প্রশ্ন : ১৬৩৮ ॥ পরীক্ষীৎ মহারাজ প্রয়োপবেশন অবস্থায় 
শুকদেব গোস্বামীর কাছ থেকে ভাগবত শ্রবণ করেছিলেন । প্রশ্ন হল 
প্রয়োপবেশন বলতে কি বুঝায়? 

উত্তর : মৃত্যুর সময় পর্যন্ত অন্ন-জল ইত্যাদি ত্যাগ করত ব্রত 
বুঝায় । পরীক্ষীৎ মহারাজ অন্ন-জল এবং অপরাপর বিষয় ত্যাগ করে 
মরণ পর্যস্ত ভাগবত পাঠ শ্রবণ করেছিলেন । 

প্রশ্ন : ১৬৩৯ ॥ শ্রীরাধার প্রিয়নর্ম সখী কাদেরকে বলা হয়? 

উত্তর : শ্রীরাধা যে সথীর উপস্থিতিতে বা নিকটে শ্রীকৃষ্ণের সাথে 
শয়ন ও মিলিত হতে পারেন এবং যিনি শ্রীরাধার অভিন্ন মূর্তি তাকে 
প্রিয়র্ম সখী বলে । ললিতা, বিশাখা, প্রমুখ হলেন এরূপ অষ্টসখী । 


৬৪৭ 


প্রশ্ন : ১৬৪০ ॥ শ্রীকৃষ্ণের প্রিয় সখা কাদেরকে বলা হয়? 

উত্তর : যারা বয়সে সমান এবং কেবলমাত্র সখ্য রসের আশ্রয়ী 
তারাই শ্রীকৃষ্ণের প্রিয় সখা । যেমন শ্রীদাম, সুদাম, বসুদাম, কিক্কিনী, 
স্তোক কৃষ্ণ, অংশু, ভদ্রসেন, বিলাসী, পুণ্তরীক, বিটঙ্ক ও কলবিঙ্ক। 

প্রশ্ন : ১৬৪১ ॥ শ্রীরাধার প্রিয় সখী কাদেরকে বলা হয়? 

উত্তর : যিনি শ্রীরাধাকে ছায়ার ন্যায় সব সময়ই অনুসরণ করেন 
তিনিই তার প্রিয়সখী | 

যেমন কুরুল্গাক্ষী, সুমধ্যা, মদনালসা, কমলা, মাধুরী, মঞ্জুকেশী 
কন্দর্প সুন্দরী, মাধবী, মালতী, কামলতা, শশিকলা প্রমুখ । 

প্রশ্ন : ১৬৪২ ॥ ইসকনের গুরু মহারাজদের প্রনাম মন্ত্রে দেখি 
কৃষ্ণ প্রেষ্ঠায় ভূতলে-_-এইসব শব্দ । প্রশ্ন হল প্রেষ্ঠ বলতে কি বুঝায়? 

উত্তর : প্রেষ্ঠ শব্দ দ্বারা সব জায়গায় সর্বদা প্রেম-বিস্তার বুঝায় । 
কাজেই কৃষ্ণ প্রেষ্ঠায় ভূতলে দ্বারা ভগবান কৃষ্ণের প্রেম জগতের সব 
জায়গায় সবসময় বিতরণ করছেন বুঝায় । 

প্রশ্ন : ১৬৪৩ ॥ মৃত্যুর পর কারা ব্রহ্ম রাক্ষস হয়? 

উত্তর : যে ব্যক্তি অজ্ঞানতাবশত রথে অবস্থিত শ্রী ভগবানকে 
দেখেও তীর পশ্চাৎ গমন করেন । সেই লোক জ্ঞানী হলেও মৃত্যুর পর 
ব্রহ্মরাক্ষস হয়। 

প্রশ্ন : ১৬৪৪ ॥ যোগীরা নাকি ব্রন্ষর্ধ দ্বারা প্রাণকে বের করে 
দেন। এই ব্রহ্ষরন্ধ কি? 

উত্তর : মাথার উপর লুকায়িত একটি বিশেষ ছিদ্র আছে । একে 
ব্রহ্মরন্ধ বলে। এই রুন্ধ দ্বারা প্রাণ বের হয়ে গেলে তীর ব্রহ্মলোক প্রাপ্তি 
হয় । এই কারণে যোগীরা ধ্যান করে এই ছিদ্র দিয়ে প্রাণকে বের করে 
দেন। 

প্রশ্ন : ১৬৪৫ ॥ ব্রক্মষসংহিতা কি? 

উত্তর : ভগবান শ্রীকৃষ্ণের তথ্য, মহিমা ও যশ নির্ণায়ক একটি 
অতি প্রাচীন গ্রন্থ । এতে বৈষ্তব আচার এবং বিভিন্ন সিদ্ধান্তপূর্ণ ১০০টি 
অধ্যায় আছে। বর্তমানে বাজারে যে ব্রহ্ম সংহিতা পাওয়া যায় তা মূল 
গ্রন্থের অংশ বিশেষ মাত্র । 


প্রশ্ন : ১৬৪৬ ॥ ব্রহ্মা সম্পর্কে বিস্তারিত জানতে চাই । 

উত্তর : লোকপিতা চর্তুমুখ ব্রহ্মা সম্পর্কে বলা হল : জীব এবং 
ঈশ্বরভেদে ব্রক্মা দুই প্রকার । গর্ভোদশায়ী বিষ্ণুর নাভিপদ্ধে জীবকোটী 
ব্রহ্মা আবির্ভূত হন । এই ব্রহ্মা হলেন একজন সর্বোত্তম জীব । হিরন্যগর্ভ 
ও বৈরাজ ভেদে আবার ব্রহ্মা দুই রকমের হন। ব্রহ্লোকের ধশ্র্য 
ভোগকারী ব্রহ্মার সুক্ষরূপ হলেন হিরণ্যগর্ভ। আর সৃষ্টি কাজে নিযুক্ত 
স্থল রূপধারী হলেন বৈরাজ ব্রহ্মা । বৈরাজ ব্রঙ্গাই চর্তুমুখ, অষ্টবাহু এবং 
অষ্ট চোখ বিশিষ্ট। সৃষ্টি এবং বেদ প্রচারই তীর প্রধান কাজ। কোন 
কোন কল্পে যোগ্য জীবও উপাসনা--প্রভাবে ব্রহ্মা হন। আবার কোন 
মহাকল্পে যোগ্যজীব না পাওয়া গেলে গর্ভোদশায়ী বিষ্ণু নিজেই ব্রহ্মা 
হন। যে কালে এই বিষ্ধু ব্রহ্মারূপে সৃষ্টি কাজ করেন সেইকালে বৈরাজ 
বরঙ্গা তার মধ্যে অন্তঃপ্বিষ্ট হয়ে ব্রহ্মলোকের সুখ-সম্পত্তি ভোগ করেন। 
কাজেই দেখা যায় ব্রহ্মা একসময় জীবতত্ত্ব এবং অন্যসময় ঈশ্বর তত । 

প্রশ্ন : ১৬৪৭ ॥ ব্রাহ্মণের নাকি বারটি গুণ আছে । এগুলো কি 
কি? 

উত্তর : ধন, আভিজাত্য, রূপ, তপস্যা, শর্ত, ওজঃ, তেজঃ, 
প্রভাব, বল, পৌরুষ, বুদ্ধি ও অষ্টাগ যোগ-_-এই হল ব্রাহ্মণের বারটি 
গুণ। সনৎ সুজাত মতে, ধর্ম, সত্য, দম, তপস্যা, অমাৎসর্ষ তরী, 
তিতিক্ষা, অনুসূয়া, যজ্ঞ, দান, ধৃতি ও পাত্তিত্য এই বারটি গুণ ব্রাহ্মণের 
থাকা উচিত । আবার মুক্তাফল গ্রন্থের টীকা থেকে দেখা যায় ব্রাহ্মণের 
বারটি গুণ হল : শম, দম, তপঃ, শৌচ, ক্ষান্তি, আর্জব, বিরক্তি, জ্ঞান, 
বিজ্ঞান, সন্তোষ, সত্য এবং আস্তিক্য । 

প্রশ্ন : ১৬৪৮ ॥ ব্রাহ্ম মুহূর্ত কি? 

উত্তর : রাত্রির চতুর্দশ ভাগকে ব্রাহ্ম মুহূর্ত বলা হয় (ভাগবত 
১০/৭০/৪)। অন্য কথায় রাত্রির শেষ প্রহরের শেষ দুই দণ্ড হল ব্রাহ্ম 
মুহূর্ত । সহজ ভাষায় সূর্যোদয়ের পূর্বের দুই দণ্ড__অর্থাৎ ৪৮ মিনিট 
ব্যাপী বা স্থায়ী সময়কেই ব্রাহ্ম মুহূর্ত বলে। ধরা যাক কোন এক 
মঙ্গলবার ৬.৪৮ মিনিটে সূর্যোদয় হবে । এখন এই সময় থেকে ৪৮ 


৬৪৯ 


মিনিট বাদ দিলে পাওয়া যায় (৬.৪৮ - ০.৪৮) ₹ সোমবার রাত্রি 
৫.০০টা । এই ৫.০০টা থেকে ব্রাহ্ম মুহূর্ত আরম্ভ হবে এবং পরবর্তী ৪৮ 
* মিনিট পর্যন্ত স্থায়ী থাকবে । 

প্রশ্ন : ১৬৪৯ ॥ ভক্ত পুজার কথা শুনি। এই পুজা আবার 
কিভাবে করতে হবে? 

উত্তর : দেব-দেবীদের মত পুজা-অর্চনা নয় । ভক্তের প্রতি উত্তম, 
মধ্যম ও কনিষ্ঠ বিচারে যথাক্রমে সেবা-শশ্রষা, প্রণতি এবং আদর- 
আপ্যায়ন ইত্যাদিকে ভক্ত পুজা বলা হয়। শাস্ত্রে বলা হয়েছে এবং 
ভগবান নিজেও বলেছেন আমার .পুজা থেকেও আমার ভক্তের পুজাই 
শ্রেষ্ঠ । (শ্রীচৈতন্য ভাগবত আদি ১/৮)। 

প্রশ্ন : ১৬৫০ ॥ ভাবভেদে ভক্ত কত প্রকার হয়? 

উত্তর : শ্রীবৃহদ্‌ ভাগবতামৃত গ্রন্থে (বৃঃ ভা. ২/১/১৫) বলা হয়েছে 
ভাবভেদে ভক্ত পাচ ধরনের হয় : ভক্ত, শুদ্ধ ভক্ত, প্রেমীভক্ত, 
প্রেমপর ভক্ত এবং প্রেমাতুর ভক্ত। এদের ক্রমশ উদাহরণ হল শ্রী 
ভরত, অম্বরিষ মহারাজ, শ্রী হনুমান, শ্রী অর্জনাদি পাণ্ডবগণ এবং শ্রী 
উদ্ধবাদি যাদবগণ । 

প্রশ্ন £ ১৬৫১ ॥ শ্রী ভগবান কি ভক্তরূপেও অবতীর্ণ হতে 
পারেন? 

উত্তর : হ্যা। যেমন স্বয়ং ভগবান হয়েও ভক্তের ভাব এবং রূপ 
ধারণ করে শ্রীচৈতন্য মহাপ্রভু অবতীর্ণ হয়েছিলেন । 

প্রশ্ন : ১৬৫২ ॥ ভক্ত সঙ্গ করলে কি লাভ হবে? 

উত্তর : শুদ্ধ ভক্তের সঙ্গ করলে সাধ্য-সাধন লাভ, সব ধরনের 
পাপমোচন, অনর্থ নিবৃত্তি, ভগবদ্‌ প্রাপ্তি, সর্বতীর্থের ফল লাভ, 
সবধরনের সৎকর্মের পৃণ্য লাভ ইত্যাদি আয়ত্ত হয় । 

প্রশ্ন : ১৬৫৩ ॥ শ্রী ভগবানের কি কি চিহ্ন ভক্ত দেহে ধারণ 
করতে পারেন? 

উত্তর : পদ্মপুরানে বলা হয়েছে শঙ্খ, চক্র, পদ্ম, গদা এবং 
চাপ--এই পীচটি চিহ্ন দেহে ধারণ বা অংকন করতে পারেন । 


৬৫০ 


প্রশ্ন : ১৬৫৪ ॥ শ্রী ভগবানের সাথে সাক্ষাতের উপায় কি? 

উত্তর : নিমোক্ত পর্যায়ক্রমে ভগবানের সাথে সাক্ষাৎ লাভ হতে 
পারে : ১. সৎপ্রসঙ্গ, ২. সৎসেবা, ৩. ভগবানে স্ব-স্বরূপবোধ, ৪. 
পরমাত্ম-স্বরূপ-বোধ এবং উভয়ের সম্বন্ধ জ্ঞান, ৫. ভগবান ছাড়া অন্য 
বিষয়ে বিতৃষ্তা পূর্বক ভক্তি, ৬. ভক্তি দারা প্রেষ্ঠরূপে বরণ, ৭. ভগবৎ 
সাক্ষাৎকার । 

প্রশ্ন : ১৬৫৫ ॥ ভক্ত কি বিভিন্ন স্থান থেকে অর্থ সংগ্রহ করতে 
পারেন বা এরূপ সংগ্রহ কি তার পক্ষে উচিত হবে? 

উত্তর : ভক্ত অর্থসংগ্রহ করতে ইচ্ছুক হলে ভগবানের সেবার 
উপযোগী সম্পদ বা ধন সংগ্রহ করতে পারেন । কিন্তু নিজের ইন্দ্রিয় 
তোষণের জন্য বা লালসায় অধিক সঞ্চয় করবেন না। 

প্রশ্ন : ১৬৫৬ ॥ শ্রী ভগবানেরত্ত আনন্দ হয় । এই আনন্দ কত 
প্রকার ও কি কি? 

উত্তর : স্বরূপের এবং স্বরূপশক্তানন্দ ভেদে ভগবানের আনন্দ দুই 
রকম । আবার দ্বিতীয়টি দুই প্রকার : মানস-আনন্দ (মনের আনন্দ) 
এবং এশ্বর্২-আনন্দ । আনন্দ মূর্তি শ্রী ভগবান নিজের স্বরূপ থেকে যে 
আনন্দ পান তাকে স্বরূপানন্দ বলা হয়। স্বরূপ শক্তি থেকে আবির্ভূত 
ধাম-লীলা এবং ভক্তদের মাধ্যমে তিনি যে আনন্দ পান তাই স্বরূপ- 
শক্ত্যানন্দ । 

প্রশ্ন : ১৬৫৭ ॥ গীতা পাঠ করলে কি লাভ হবে? 

উত্তর : শ্রীহরির মুখ থেকে নিঃসৃত গীতা সর্বশান্ত্রময়ী, সর্ববেদময়ী 
এবং সর্বধর্মময়ী । কাজেই শ্রী শালগ্রাম সমীপে গীতাপাঠ, গীতার একটি 
অধ্যায় অথবা একটি বা অর্ধেক শ্লোক উচ্চারণেও মহাপাপ ক্ষয় হয়। 
এতে চতুবর্গ লাভ (ধর্ম, অর্থ, কাম ও মুক্তি লাভ), হয় । পুনর্জন্ম রোধ 
হয় এবং ভগবানের পরম ধাম সহজেই লাভ করা যায় । 

প্রশ্ন : ১৬৫৮ ॥ ভগবৎ দর্শন কত ধরনের হয়? 

উত্তর : ভগবৎ দর্শন দুই ধরনের হয় : আবৃত এবং অনাবৃত । 
প্রথম ধরনের দর্শনে বিষয়তন্ত্ব (ভগবান) আবৃত থাকেন বলে তার বাহ্য 


৬৫১ 


দর্শন হয় মাত্র । তবে এর ফলেও স্বর্গ লাভ হয় । পক্ষান্তরে ব্রহ্ম বিদ্যার 
কারণে লিঙ্গ দেহের নাশ হলে চিদানন্দ বিগ্রহ ব্ূপে ভগবানের 
সাক্ষাৎকার হয় । একেই অনাবৃত দর্শন বলা হয়। 

প্রশ্ন : ১৬৫৯ ॥ ভগবান নরলীলায় আমাদের মত দেহ নিয়েই 
জন্ম নেন। তাহলে আর পার্থক্য কোথায়? 

উত্তর : ভগবানের দেহ নিত্য (জন্মরহিত), শাশ্বত (বার বার 
আবির্ভাবশীল), দেহজাত হলেও কখনো প্রকৃতি সম্ভৃত নয়, শীত-গরম 
বোধ থাকলেও পরমানন্দ ঘন, নিজের এন্বর্য বিস্মরণেও সবসময় 
জ্ঞানময়, সকল দেহই (অবতারই) অংশ স্বরূপ হলেও সর্ব গুণসম্পর, 
সর্বদোষ শূন্য, আঠার রকমের দোষ-বিবর্জিত সর্ব এশ্বর্যময় এবং সৎ 
চিৎ-আনন্দঘন (ক্তিরসামৃত সিন্ধু ২/১/২৪৪-২৪৫)। 

প্রশ্ন : ১৬৬০ ৪ শ্রীচৈতন্য চরিতামৃত থেকে দেখা যায় শ্রীমন্‌ 
মহাপ্রভুর সেবক কৃষ্ণ দাসকে ভট্টথারি ব্রাহ্মনেরা একসময় অপহরণ 
মুত নিন / পন একি টির বাটি টিনা 

1? 

উত্তর : দক্ষিণ ভারতের মালাবার স্থানের মারন-উচাটন-বশীকরণ 
ইত্যাদি তান্ত্রিক যাগযজ্জে পারদর্শী একদল ব্রাহ্মণ ছিল । তাদেরকেই 
ভারি ব্রাহ্মণ বলা হয় । এরা স্ত্রীলোক দ্বারা পুরুষকে বশীভূত করে 
নিজেদের দলভুক্ত করে। এই ভষ্ট থারিদের নির্দিষ্ট কোন বাসস্থান 
নেই । যেখানে যখন থাকে শিবিরে বসবাস করে। এরা বাইরে 
সন্ন্যাসীবেশ ধারণ করে । কিন্তু চুরি এবং প্রতারণা করে নিজের স্থার্থ 
সিদ্ধি করে। 

প্রশ্ন : ১৬৬১ & কোন কোন বৈষ্ণব শিবপুজা করতে অনাগ্রহী 
হন । আবার কেউ কেউ শিব পুজাও করেন । কারণ কি? 

উত্তর : প্রজাপতি দক্ষের শাপে শিব্রতপরায়ন ব্যক্তি পাহস্তীকক্ষায় 
প্রবিষ্ট হবে-_এই কথা মনে করে কোন কোনও বৈষ্ণব শিবপুজা করেন 
না (ভাগবত ৪/২/২৮)। বিস্ত শ্রীহরিভক্তি বিলাসে (১৪/১৮৬-১৯৭) 
শিব পুজা করা বৈষ্ঞবের কর্তব্য বলে দেখানো হয়েছে । এজন্য 
বেশীরভাগ বৈধবই শিবপুজা করে থাকেন । 


৬৫২ 


প্রশ্ন : ১৬৬২ & ভাগবত সেবা বলতে কি বুঝায়? 

উত্তর : ভাগবত দুই রকমের : ভক্ত ভাগবত এবং গ্রন্থ, ভাগবত । 
কাজেই ভাগবত সেবা বলতে ভগবদ্‌ ভক্ত এবং গ্রন্থ ভাগবতের সেবা 
বুঝায় । গ্রন্থ ভাগবতের সেবা বলতে ভগবানের নাম শ্রবণ, কীর্তন, 
স্মরণ ইত্যাদি নির্দেশ করে । আর ভক্ত ভাগবতের সেবা বলতে তার 
পরিচর্যা এবং ভগবৎ-_আলাপ বুঝায় । 

প্রশ্ন : ১৬৬৩ ॥ শ্রীমদ্‌ ভাগবতে কি কি বিষয়ের বর্ণনা আছে? 

উত্তর : শ্রীমদ্‌ ভাগবতে প্রধানত : দশটি বিষয়ের বর্ণনা আছে। 
সর্গ (মূল সৃষ্টি), বিসর্গ (প্রলয়), স্থান (সৃষ্ট পদার্থের উৎকর্ষ বিধান) 
পোষণ (ভক্তগণের অনুগহ), উতি (কর্ম বাসনা) মস্বস্তর, ঈশানু কথা 
[শ্রীহরি এবং তার ভক্তদের চরিত), নিরোধ (সশক্তি শয়ন), মুক্তি 
(্ব্রপে অবস্থিতি) এবং আশ্রয় (্রীহরি) । 


আত্মাতে দর্শন করেন । নিজের এবং পরের ধনে যার কোন ভেদ জ্ঞান 
নেই । সব দেহে সমজ্ঞান করেন, সমস্ত জীবকে সমতুল্য মনে করেন, 
ঘিনি শান্তচিন্ত এবং শ্রী ভগবানকে সত-চিৎ-আনন্দ স্বরূপ বলে জানেন 
এবং তাকে একান্তভাবে উপাসনা করেন তিনিই ভাগবতাশ্রেষ্ঠ । আবার 
ইন্্রয় ছারা রূপ-রস ইত্যাদি গ্রহণ সন্ত্েও যিনি জগৎকে বিষ্ঠুর মায়াময় 
দেখেও বিচলিত নন, তাকেও ভাগবতোল্তম বলা যায়। (শ্রীহরি ভক্তি 
বিলাস ১০/২২-২৪)। 

পরশু: ১৬৬৫ ॥ সন্যাসীরা ভিক্ষা নেন । এই ভিক্ষা বলতে কি বুঝায়? 

উত্তর : গৃহত্যাগী অথবা সন্যাসীর গ্রাসমার আহারকে ভিক্ষা বলা 

হয় (চৈ. চ. আদি ৭/৪৬)। ভিক্ষা নিম্নোক্ত ধরনের হতে পারে । 

১. মাধুকরী ভিক্ষা : মৌমাছি মধুকর যেমন বিভিন্ন ফুল থেকে 
অল্প অল্প করে মধু সংগ্রহ করে সেইন্রপ বিভির গৃহ থেকে 
ভিক্ষা গ্রহণকে মাধুকরী ভিক্ষা বলে। 

২. অসংকরিপ্ত ভিক্ষা : যে ভিক্ষা আগে থেকেই নিশ্চিত নয় তাকে 
অসংক্রিগ্ড ভিক্ষা বলে । 


৬৫৩ 


৩. শ্রাক্প্রণীত ভিক্ষা : যে ভিক্ষা আগে থেকেই নির্দিষ্ট বা 
নিশ্চিত আছে তাকে প্রাক্প্রণীত ভিক্ষা বলা হয়। 
৪. অযাচিত ভিক্ষা : যে ভিক্ষা না চাইতেই পাওয়া যায় তাকে 
অযাচিত ভিক্ষা বলে। 
৫. তাৎকালিক ভিক্ষা : উপস্থিত হলে যে ভিক্ষা পাওয়া যায় 
তাকে তাৎকালিক ভিক্ষা বলে । 
প্রশ্ন : ১৬৬৬ £ পঞ্জিকাতে ভীম্মপথ্যক ব্রতের উল্লেখ দেখতে 
পাই । এটি কি? 
উত্তর : শ্রী ভগবানের প্রীতির জন্য কার্তিক মাসের শুরু পক্ষের 
একাদশী থেকে পূর্ণিমা পর্যন্ত--এই পীচদিন যে ব্রত পালন করা হয় 
তাকে ভীম্ম পঞ্চক বলা হয়। এই সময় আমিষ ভোজন ত্যাগ করে 
ভগবানকে নিবেদিত প্রসাদ গ্রহণ করতে হয়। এর অপর নাম 
বকপ্ধক। 
প্রশ্ন : ১৬৬৭ ॥ ভূবর্পোক কি এবং সেখানে কারা থাকেন? 
উত্তর : আমাদের পৃথিবীসহ উপরে সাতটি লোক আছে । এর মধ্যে 
দ্বিতীয় হল ভূবর্পোক। এই লোক পৃথিবী ও সূর্যের মধ্যবর্তী স্থান । 
এখানে সিদ্ধ এবং মুনি গণ অবস্থান করেন । 
প্রশ্ন : ১৬৬৮ ॥ ভ্রাত্‌ দ্বিতীয়া কি? এই দিনে করণীয় কি? 
উত্তর : কার্তিক মাসের শুরু অক্ষের দ্বিতীয়াকে শ্রাতৃ দ্বিতীয়া বলে । 
এর অন্য নাম যম দ্বিতীয়া অথবা ভাইভোটার দিন । এই তিথিতে 
মধ্যা্ছে যম রাজের পুজা করতে হয় এবং বোনের হাতে ভোজন করতে 
হয় । তাহলে ভাইয়ের আযু বাড়ে । এইদিন ভাই বোনকে এবং বোন 
ভাইকে নানা প্রকার বস্ত্র ও আভরন প্রদান করে । 
প্রশ্ন : ১৬৬৯ ॥ বৈষ্ণবদেরকে দেখি তারা মঙ্গলাচরণ করেন । 
আসলে এই মঙ্গলাচরণ কি? 
উত্তর : মঙ্গলাচরণ বলতে শ্রীগ্ুরু, বৈষ্ণব এবং শ্রী ভগবানের স্রণ 
সম্পর্কিত অনুষ্ঠান বুঝায় । বাধা-বিম দূর এবং অভীষ্ট পুরণের জন্য 
সেবা সমান্তির জন্য ইষ্টদেবের বন্দনা এই সময় করা হয়। 


৬৫৪ 


প্রশ্ন : ১৬৭০ ৪ ভগবানের এক নাম মধুসূদন কেন? 

উত্তর : মধু নামক এক দৈত্যকে নিধন করায় শ্রীকৃষ্ের এক নাম 
মধুসূদন হয় । 

প্রশ্ন : ১৬৭১ & সনাতন ধর্ম অনুযায়ী মনুষ্জাতির আদি পুরুষ 
কে? 

উত্তর : ব্রহ্মার পুত্র মনু হলেন মনুষ্য জাতির আদি পুরুষ । তিনি 
প্রজাপতি এবং ধর্মশান্ত্র প্রবক্তা । ব্রহ্মার প্রতিকযপে ১৪ জন করে মনু 
আবির্ভূত হন । এদের মধ্যে প্রথম হলেন স্থায়নুব মনু। 

প্রশ্ন : ১৬৭২ ॥ মন্দির নির্মাণের জন্য কোন্‌ কোন্‌ মাস এবং 
কোন্‌ কোন্‌ বার প্রশস্ত? 

উত্তর : জৈষ্ঠ, ভাত্র, আশ্বিন, পৌষ ও চৈত্র মাস ব্যতীত অন্যান্য 
মাসে এবং রবি এবং মঙ্গলবার ছাড়া অন্য কোন দিনে মন্দির নির্মাণ 
করা যাবে । (শ্রীহরি ভক্তি বিলাস ২০/২৪-৩৬)। 

প্রশ্ন : ১৬৭৩ ॥ রাক্ষস রাজ রাবনের শ্বশুরের নাম কি ছিল? 
তার পরিচয় জানতে চাই । 

উত্তর : ময় নামের এক দানব ছিলেন রাক্ষস রাজ রাবনের শ্বশুড় । 
এর কন্যা মন্দোদরীকে রাবন বিবাহ করেছিলেন । ময়দান বিশ্বকর্মার 
ন্যায় একজন শিল্পী ছিলেন । অর্জুন খাব বন দহনের সময় একে রক্ষা 
করেন বলে পরে ইনি পাগুবদের রাজধানী ইন্দপ্রস্থ এবং সভাগৃহ নির্মাণ 
করে ছিলেন । ময় দানব বিলম্বর্গে বসবাস করেন । 

প্রশ্ন ১৬৭৪ ॥ বৈষ্ণব অপরাধ কি? এ থেকে রেহাই পাওয়ার 
উপায় কি? 

উত্তর $ বিষ্ঠুর ভক্তই বৈষ্ভব। এই ভক্তের নিন্দা, তাকে 
দৈহিকভাবে আঘাত, কটটুকথা বলা ইত্যাদি করলে এ বৈষ্ঞবের চরণে 
অপরাধ হয় । ভগবান বলেছেন আমার চেয়েও ভক্তের মর্ধাদা বেশী । 
কাজেই এইরূপ বৈষ্ণব অপরাধ করলে তার থেকে রেহাই পাওয়া খুবই 
কঠিন । তবে বৈষ্ঞবের চরণে খোলাখুলিভাবে নিজের দোষ বা অপরাধ 
স্বীকার করে তার জন্য ক্ষমা-ভিক্ষা, তার প্রীতির জন্য বিভিন্ন কাজ করে 


৬৫৫ 


দেওয়া, ইত্যাদি করতে পারলে এঁ বৈষ্ঞব হয়তো অপরাধ ক্ষমা করে 
দিতে পারেন। আবার অজ্ঞাতসারে অপরাধ করলে দীর্ঘকাল ধরে 
ভগবানের নাম সংকীর্তন এবং অপরাধজনিত ফলভোগ করার পর এই 
অপরাধ গুরু এবং অপরাপর বৈষ্ঞবের সেবাজনিত কৃপায় দূর হতে 
পারে । যেমন নবদ্বীপের দেবানন্দ পণ্ডিত শ্রীবাস প্রভুর চরনে অপরাধ 
করার পর শ্রীমন্‌ মহাপ্রভু প্রথমে তাকে কৃপা করেন নাই । পরে তীর 
পার্ষদ বক্রেশ্বর পণ্ডিতের সেবা করায় দেবানন্দের অপরাধ প্রভু ক্ষমা 
করে দেন এবং তাকে কৃপা করেছিলেন । 

প্রশ্ন : ১৬৭৫ ॥ মহর্লপোক কোথায় অবস্থিত এবং সেখানে কারা 
অবস্থান করেন? 

উত্তর : মহর্লোক হল স্বর্গের উপরে বিরাজমান প্রজাপতি 
মহর্ষিগণের বসবাস স্থান । পৃণ্যকর্ম করলে স্বর্গলোক যাওয়া যায় মাত্র । 
কিন্তু অতি উৎকৃষ্ট যাগ-যোগাদি দ্বারা এই লোকে গতি হয় । এই লোক 
ভূ, ভূবঃ এবং স্বর্গলোকের নাশ হলেও বিনাশ হয় না। প্রায়ই পরমেষ্টির 
সমানকাল পর্যন্ত অবস্থিত থাকে । : 

প্রশ্ন : ১৬৭৬ ॥ মহাকালপুর কোথায় অবস্থিত এবং সেখানে কে 
অবস্থান করেন? 

উত্তর : সপ্ত সমুদ্র, সুদীপ এবং প্রকৃতির আটটি আবরণ ভেদ 
করে যে লোক অবস্থিত যেখানে ভূমাপুরুষ বিরাজমান, সেই ধামই 
মহাকালপুর । মহাবৈকুষ্ঠনাথ নারায়ণই মহাকাল এবং কারণ সমুদ্রই এই 
মহাকালের পুরী (ভাগবত ১০/৮৯/৫২)। 
প্রশ্ন : ১৬৭৭ ॥ মহাতল কোথায় অবস্থিত এবং সেখানে কারা 
বসবাস করে? 
উত্তর : বিষ্ণু ধর্মোত্তরে বলা হয়েছে তলাতলের নিচে মহাতল নামক 
একটি লোক আছে । এর ভূমি রক্তবর্ন এবং পরিমাণ তলাতলের ন্যায় । 
মহাতলে লক্ষ যোজন (১ যোজন - ৮ মাইল) পরিমিত একটি সরোবরে 
শ্রী ভগবান কুর্মদেব বাস করেন । মহাতল লোকে কশ্যপ মুনি এবং তার 
স্ত্রী কদ্রর তনয় সর্পগণ বসবাস করে । 


৬৫৬ 


শ্রী মনোরঞ্জন দে মুলীগঞ্জ জেলার অর্তগত 
সিরাজদিখান উপজেলার রাজদিয়া গ্রামের এক বর্ধিষণ 
কায়স্থ পরিবারে ১৯৫১ সালের ২রা জানুয়ারী জন্মগ্রহণ 
করেন। মা-বাবা ধর্মপরায়ণ ছিলেন। বাড়ীতে শ্রী 
রাধাকৃষ্ণের মন্দির থাকায় ছোটবেলা থেকেই শ্রী 
বিগ্হদ্বয়ের প্রতি অনুরাগী ছিলেন। লেখাপড়া করেছেন 
ও ঢাকা বিশ্ববিদ্যালয়ে । প্রথমে কিছুদিন কলেজে 
অধ্যাপনা করেছেন। এরপর বাংলাদেশ ব্যাংক ও 
পরবর্তীতে অগ্রণী ব্যাংকে উচ্চ পদস্থ ব্যাংকার (সহকারী 
মহাব্যবস্থাপক) হিসেবে কাজ করেছেন । বি. এ (পাস), 
বি. এস. এস (সম্মান) এবং এম. এস. এস শ্রেণীতে 
অধ্যায়নরত ছাত্র-ছাত্রীদের জন্য এ পর্যন্ত বিভিন্ন বিষয়ের 
উপর বই লিখেছেন ২৫টি । 

শ্রী মনোরঞ্জন দে বিভিন্ন সময়ে সনাতন ধর্মের 
বিভিন্ন বিষয়ের উপর অনেক নিবন্ধ লিখেছেন এবং 
এখনও লিখেছেন। বাংলাদেশ জাতীয় হিন্দু সমাজ 
সংক্কার সমিতির মাসিক পত্রিকা “সমাজ দর্পণ এবং 
ইস্কন কর্তৃক প্রকাশিত মাসিক “হয়েকৃষ্ণ সমাচার” 
এবং ব্রেমাসিক “অমৃতের সন্ধানে” পত্রিকায় এ পর্যন্ত 
তার লিখিত বহু ধর্মীয় নিবন্ধ প্রকাশিত হয়েছে। 


তিনি একজন সৌখিন হস্তরেখাবিদ । 


